
ΝΟΜΟΣ ΥΠ· ΑΡΙΘ. 2214 

Αντικειμενικό σύστημα φορολογίας εισοδήματος και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΑΝΤΙΚΕΙΜΕΝΙΚΟ ΣΥΣΤΗΜΑ ΦΟΡΟΛΟΓΙΑΣ 
ΕΙΣΟΔΗΜΑΤΟΣ 

Άρθρο 1 

Ελάχιστο ποσό καθαρού εισοδήματος από 
εμπορική επιχείρηση 

1. Ως ελάχιστο ποσό καθαρού εισοδήματος από την 
άσκηση ατομικής εμπορικής επιχείρησης, η οποία δεν 
τηρεί βιβλία ή τηρεί βιβλία πρώτης ή δεύτερης κατη¬ 
γορίας του Κώδικα Βιβλίων και Στοιχείων, θεωρείται 
εκείνο που προκύπτει από τον πολλαπλασιασμό του 
αθροίσματος της μισθωτικής αξίας της επαγγελματικής 
εγκατάστασης της επιχείρησης και της εμπορικής α¬ 
μοιβής, με τους συντελεστές εμπορικότητας και από¬ 
δοσης. 

2. Για την εφαρμογή των διατάξεων αυτού του άρθρου 
νοούνται ως: 

α) Μισθωτική αξία, ποσοστό έξι τοις εκατό (6%) του 
ποσού που προκύπτει από τον πολλαπλασιασμό της 
τιμής ζώνης που ισχύει κατά την 1η Ιανουάριου κάθε 
έτους, σύμφωνα με τις διατάξεις περί φορολογίας με¬ 
ταβίβασης ακινήτων, με τον αριθμό των τετραγωνικών 
μέτρων της επιφάνειας της επαγγελματικής εγκατά¬ 
στασης. Γ ια τις περιοχές, οι οποίες δεν έχουν ενταχθεί 
στο σύστημα αντικειμενικού προσδιορισμού της αξίας 
των ακινήτων, ως τιμή ζώνης λαμβάνεται η κατώτερη 
τιμή ζώνης που ισχύει για την πρωτεύουσα του νομού, 
όπου βρίσκεται η εγκατάσταση της επιχείρησης. Γ ια τις 
επιχειρήσεις που παρέχουν υπηρεσίες εκπαίδευσης η 
μισθωτική αξία που λαμβάνεται υπόψη περιορίζεται στο 
πενήντα τοις εκατό (50%). 

β) Εμπορική αμοιβή, η ετήσια αμοιβή η οποία προ- 
βλέπεται από τη συλλογική σύμβαση εργασίας των 
εμποροϋπαλλήλων, που ισχύει κατά την Ιη Ιανουάριου 
κάθε έτους, για υπάλληλο με πέντε (5) χρόνια υπηρεσίας, 
χωρίς προσαυξήσεις επιδομάτων πολυετίας και οικο¬ 


γενειακών βαρών, στρογγυλοποιούμενο στην πλησιέ- 
στερη εκατοντάδα χιλιάδας. Προκειμένου για επιχειρή¬ 
σεις που παρέχουν υπηρεσίες, εκτός από τις επιχει¬ 
ρήσεις που παρέχουν υπηρεσίες εκπαίδευσης, η αμοιβή 

του προηγούμενου εδαφίου προσαυξάνει κατά ποσοστό 
τριάντα τοις εκατό (30%). 

γ) Συντελεστής εμπορικότητας, ο οποίος ανάλογα 
με το συντελεστή εμπορικότητας, που προβλέπεται από 
τις διατάξεις περί φορολογίας μεταβίβασης ακινήτων, 
προσδιορίζεται ως ακολούθως: 


Για επιχειρήσεις 
εγκατεστημένες 
σε περιοχές με 
συντελεστή εμπορικότητας 

1 

1,1 - 2 

2.1 - 3 

3.1 - 4 
πάνω από 4 


Συντελεστής 

εμπορικότητας 


1 

1,20 

1,40 

1,60 

1,80 


Για επιχειρήσεις που είναι εγκατεστημένες σε πε¬ 
ριοχές, οι οποίες δεν έχουν ενταχθεί στο σύστημα 
αντικειμενικού προσδιορισμού της αξίας των ακινήτων, 
ως συντελεστής εμπορικότητας λαμβάνεται ο αριθμός 
ένα (1). 

δ) Συντελεστής απόδοσης, ο οποίος ανάλογα με το 
μοναδικό συντελεστή καθαρού κέρδους, όπως οι συ¬ 
ντελεστές αυτοί ορίζονται με αποφάσεις του Υπουργού 
Οικονομικών, προσδιορίζεται ως ακολούθως: 


Για επιχειρήσεις 
με μοναδικό 
συντελεστή καθαρού 
κέρδους 
μέχρι 5% 
πάνω από 5% μέχρι 

■ 10 % · 

■ 15% · 

■ 20 % 


Συντελεστής 

απόδοσης 


1 


10% 

1,15 

15% 

1,30 

20% 

1,45 


1,60 


Προκειμένου για επιχειρήσεις που παρέχουν υπη¬ 
ρεσίες, ο συντελεστής απόδοσης προσδιορίζεται ως 
ακολούθως: 

Για επιχειρήσεις με Συντελεστής 

μοναδικό συντελεστή απόδοσης 

καθαρού κέρδους 

μέχρι 20% 1 

πάνω από 20% μέχρι 30% 1.20 

■ 30% " 40% 1.40 

■ 40% 1 ’ 60 


Για επιχειρήσεις στις οποίες εφαρμόζονται περισ¬ 
σότεροι από ένα μοναδικοί συντελεστές καθαρού κέρ¬ 
δους, για τον προσδιορισμό του συντελεστή απόδοσης 
λαμβάνεται υπόψη εκείνος της κύριας δραστηριότητας. 

Ως Κύρια δραστηριότητα, για την εφαρμογή αυτής της 
διάταξης, θεωρείται αυτή με τα περισσότερα ακαθάριστα 
έσοδα. 

3. Η μισθωτική αξία μειώνεται προκειμένου για: 
α) Επαγγελματική εγκατάσταση που βρίσκεται απο¬ 
κλειστικά σε όροφο οικοδομής, πάνω από το ισόγειο, 
κατά ποσοστό τριάντα τοις εκατό (30%). 

β) Επαγγελματική εγκατάσταση που βρίσκεται απο¬ 
κλειστικά σε υπόγειο οικοδομής, κατά ποσοστό πενήντα 
τοις εκατό (50%). 

γ) Αποθηκευτικό χώρο, κατά ποσοστό εβδομήντα 
πέντε τοις εκατό (75%). Η μισθωτική αξία του αποθη¬ 
κευτικού χώρου προσαυξάνει τη μισθωτική αξία της 
έδρας της επιχείρησης. Αν στην πόλη όπου βρίσκεται 
ο αποθηκευτικός χώρος δεν είναι εγκατεστημένη η 
έδρα της επιχείρησης αλλά υποκατάστημα αυτής, η 
μισθωτική αξία του αποθηκευτικού χώρου προσαυξάνει 
τη μισθωτική αξία του υποκαταστήματος. 

4. Η μισθωτική αξία που λαμβάνεται υπόψη για τον 
προσδιορισμό του ελάχιστου ποσού καθαρού εισοδή¬ 
ματος δεν μπορεί να υπερβεί την εμπορική αμοιβή. 
Στην περίπτωση κατά την οποία η εμπορική αμοιβή 
μειώνεται σύμφωνα με τις διατάξεις της παραγράφου 
7, η μισθωτική αξία δεν περιορίζεται αναλόγως. 

5. Για επιχειρήσεις που παρέχουν υπηρεσίες, οι οποίες 
συστεγάζονται στον ίδιο επαγγελματικό χώρο, η μισθω¬ 
τική αξία επιμερίζεται ανάλογα με τον αριθμό των 
συστεγαζόμενων επιχειρήσεων. 

6. Σε περίπτωση κατά την οποία ως επαγγελματική 
στέγη χρησιμοποιείται η κατοικία του φορολογούμενου, 
'τα τον υπολογισμό της μισθωτικής αξίας λαμβάνεται 
υπόψη το ένα τρίτο (1/3) της επιφάνειας της κατοικίας 
του. 

7. Για επιχειρήσεις που διατηρούν υποκαταστήματα, 
προσδιορίζεται χωριστά το ελάχιστο ποσό καθαρού 
εισοδήματος κάθε υποκαταστήματος και το συνολικό 
ποσό όλων των υποκαταστημάτων προστίθεται στο 
ελάχιστο ποσό καθαρού εισοδήματος της έδρας της 
επιχείρησης. Για τον προσδιορισμό του ελάχιστου ποσού 
καθαρού εισοδήματος κάθε υποκαταστήματος η εμπο¬ 
ρική αμοιβή μειώνεται κατά ποσοστό πενήντα τοις εκατό 
(50%). 

8. Κατά τον προσδιορισμό του ελάχιστου ποσού 
καθαρού εισοδήματος των επιχειρήσεων παροχής υπη¬ 
ρεσιών δεν λαμβάνεται υπόψη ο συντελεστής εμπορι¬ 
κότητας. 

9. Στις μικτές επιχειρήσεις πώλησης αγαθών και 
παροχής υπηρεσιών προσδιορίζεται το ελάχιστο ποσό 
καθαρού εισοδήματος για την κύρια δραστηριότητα και 
το ποσό που προκύπτει προσαυξάνει με το ποσοστό 
συμμετοχής των ακαθάριστων εσόδων της δευτερεύου- 
σας δραστηριότητας στο σύνολο των ακαθάριστων ε¬ 


σόδων της επιχείρησης. Το ποσοστό όμως της προ- 
σαύξησης αυτής δεν μπορεί να υπερβαίνει το είκοσι 
τοις εκατό (20%). Για την εφαρμογή αυτής της διάταξης, 
ως κύρια δραστηριότητα θεωρείται αυτή στην οποία 
αντιστοιχούν τα περισσότερα ακαθάριστα έσοδα. 

10. Αν ο φορολογούμενος δηλώνει εισόδημα από 
μισθωτές υπηρεσίες και από εμπορικές επιχειρήσεις, 
το ελάχιστο ποσό καθαρού εισοδήματος περιορίζεται 
στο μισό, εφόσον το καθαρό εισόδημα που προέρχεται 
από μισθωτές υπηρεσίες είναι ίσο ή ανώτερο από την 
εμπορική αμοιβή. 

11. Κατά τα τρία (3) πρώτα χρόνια λειτουργίας της 
επιχείρησης το ελάχιστο ποσό καθαρού εισοδήματος 
μειώνεται κατά ποσοστό τριάντα τοις εκατό (30%). Για 
τις επιχειρήσεις οι οποίες αναφέρονται στις παραγρά¬ 
φους 13 έως και 15 αυτού του άρθρου δεν αναγνωρίζεται 
αυτή η έκπτωση. Για τον υπολογισμό της τριετίας ως 
πρώτο έτος θεωρείται το επόμενο εκείνου μέσα στο 
οποίο ο φορολογούμενος υπέβαλε για πρώτη φορά 
δήλωση έναρξης άσκησης επαγγέλματος. Σε περίπτωση 
που δεν έχει υποβληθεί τέτοια δήλωση ή έχει υποβληθεί 
εκπρόθεσμα, μετά την πάροδο εξαμήνου από την πραγ¬ 
ματική έναρξη άσκησης του επαγγέλματος, οι προη¬ 
γούμενες διατάξεις του άρθρου αυτού εφαρμόζονται 
χωρίς να λαμβάνονται υπόψη τα έτη άσκησης του 
επαγγέλματος από τον υπόχρεο. Προκειμένου για ε¬ 
πιχειρήσεις των υπόχρεων που αναφέρονται στην πα¬ 
ράγραφο 3 του άρθρου 3 του ν.δ. 3323/1955 (ΦΕΚ 214 
Α ), οι οποίες προέρχονται από τη λύση ή μετατροπή 
υφιστάμενης επιχείρησης, δεν θεωρούνται νέες επιχει¬ 
ρήσεις για τη μείωση του ελάχιστου ποσού καθαρού 
εισοδήματος, εφόσον μετέχει σε αυτές ένα τουλάχιστον 
μέλος από αυτά που μετείχαν στην επιχείρηση που 
λύθηκε ή μετατράπηκε ή η νέα επιχείρηση λειτουργεί 
στην ίδια επαγγελματική εγκατάσταση με την επιχείρηση 
που λύθηκε ή μετατράπηκε. Στις επιχειρήσεις που δεν 
τηρούν βιβλία και στοιχεία του Κώδικα Βιβλίων και 
Στοιχείων αν και έχουν υποχρέωση τήρησης ή τηρούν 
ανακριβή βιβλία και στοιχεία, δεν αναγνωρίζεται η πιο 
πάνω έκπτωση. 

12. Στην περίπτωση κατά την οποία η επιχείρηση 
έκανε έναρξη λειτουργίας ή διακοπή των εργασιών της 
μέσα στην κρινόμενη περίοδο, το ελάχιστο ποσό κα¬ 
θαρού εισοδήματος περιορίζεται σε τόσα δωδέκατα όσοι 
οι μήνες λειτουργίας της επιχείρησης. Χρονικό διάστημα 
μεγαλύτερο από δεκαπέντε (15) ημέρες λογίζεται ο¬ 
λόκληρος μήνας. Οι διατάξεις αυτής της παραγράφου 
εφαρμόζονται αναλόγως και για τα υποκαταστήματα ή 
τις άλλες επαγγελματικές εγκαταστάσεις της επιχεί- 
ρησης. 

13. Ειδικά για τις παρακάτω επιχειρήσεις, όταν δεν 
τηρούν βιβλία ή τηρούν βιβλία πρώτης ή δεύτερης 
κατηγορίας του Κώδικα Βιβλίων και Στοιχείων, το ελά¬ 
χιστο ποσό καθαρού εισοδήματος προσδιορίζεται ως 
ακολούθως: 

α) Για επιχειρήσεις που εκμεταλλεύονται ενοικιαζό¬ 
μενα επυιλωμένα δωμάτια, οε εκατόν πενήντα χιλιάδες 
(150.000) δραχμές ετησίως για κάθε δωμάτιο. 

β) Για επιχειρήσεις που εκμεταλλεύονται κάμπινγκ, 
σε πενήντα χιλιάδες (50.000) δραχμές ετησίως για κάθε 
θέση εγκατάστασης σκηνής ή τροχόσπιτου ή αυτοκι¬ 
νήτου. Αν στον ίδιο χώρο ασκούνται και άλλες δρα¬ 
στηριότητες, το ελάχιστο ποσό καθαρού εισοδήματος 
των δραστηριοτήτων αυτών προσδιορίζεται σύμφωνα 
με τις διατάξεις των παραγράφων 1 έως και 12 αυτού 

του άρθρου. 

γ) Για επιχειρήσεις που εκμεταλλεύονται επιβατικά 
αυτοκίνητα δημόσιας χρήσης, το ελάχιστο ποσό καθαρού 
εισοδήματος προσδιορίζεται ως ακολούθως: 

αα) Για επιβατικό αυτοκίνητο δημόσιας χρήσης με 
άδεια κυκλοφορίας εκατό τοις εκατό (100%) και οδηγό 
τον ιδιοκτήτη, σε τρία εκατομμύρια (3.000.000) δραχμές. 

ββ) Για επιβατικό αυτοκίνητο δημόσιας χρήσης με 
άδεια κυκλοφορίας εκατό τοις εκατό (100%) και οδηγό 
τρίτο πρόσωπο, σε δύο εκατομμύρια πεντακόσιες χι¬ 
λιάδες (2.500.000) δραχμές. 

γγ) Για επιβατικό αυτοκίνητο δημόσιας χρήσης με 
άδεια κυκλοφορίας πενήντα τοις εκατό (50%) και οδηγό 
τον ιδιοκτήτη, σε δύο εκατομμύρια τετρακόσιες χιλιάδες 
(2.400.000) δραχμές. 

δδ) Για επιβατικό αυτοκίνητο δημόσιας χρήσης με 
άδεια κυκλοφορίας πενήντα τοις εκατό (50%) και οδηγό 
τρίτο πρόσωπο, σε ένα εκατομμύριο οκτακόσιες χιλιάδες 
(1.800.000) δραχμές. 

Τα παραπάνω ποσά μειώνονται προκειμένου για 
επιβατικά αυτοκίνητα δημόσιας χρήσης, που έχουν την 
έδρα τους σε πόλεις με πληθυσμό κάτω από διακόσιες 
χιλιάδες (200.000) κατοίκους κατά ποσοστό τριάντα 
τοις εκατό (30%) και για επιβατικά αυτοκίνητα δημόσιας 
χρήσης, που έχουν την έδρα τους σε πόλεις με πλη¬ 
θυσμό κάτω από πενήντα χιλιάδες (50.000) κατοίκους 
κατά ποσοστό πενήντα τοις εκατό (50%). 

Προκειμένου για επιχειρήσεις που εκμεταλλεύονται 
επιβατικά λεωφορεία μη ενταγμένα σε Κ.Τ.Ε.Λ. τα ποσά 
της περίπτωσης γ' αυτής της παραγράφου προσαυξά¬ 
νονται κατά πενήντα τοις εκατό (50%) και αποτελούν 
το ελάχιστο ποσό καθαρού εισοδήματος των επιχειρή¬ 
σεων αυτών. 

δ) Για επιχειρήσεις που εκμεταλλεύονται φορτηγά 
αυτοκίνητα δημόσιας χρήσης με βάση το ωφέλιμο φορτίο 
του αυτοκινήτου ως ακολούθως: 


Ωφέλιμο φορτίο 

Με οδηγό 

Με οδηγό τρίτο 

(τόνοι) 

τον ιδιοκτήτη 

πρόσωπο 

μέχρι 5 

2.200.000 

1.500.000 

πάνω από 5 μέχρι 11 2.800.000 

2.000.000 

■ 11 ’ 

16,5 3.400.000 

2.400.000 

■ 16,5 

4.000.000 

2.600.000 


Τα παραπάνω ποσά μειώνονται προκειμένου για επι¬ 
χειρήσεις που εκμεταλλεύονται φορτηγά αυτοκίνητα 
δημόσιας χρήσης και έχουν την έδρα τους σε πόλεις 
με πληθυσμό κάτω από διακόσιες χιλιάδες (200.000) 
κατοίκους, κατά ποσοστό είκοσι τοις εκατό (20%). 
Εξαιρετικά, για επιχειρήσεις που χρησιμοποιούν για ης 
ανάγκες τους πετρελαιοκίνητα φορτηγά αυτοκίνητα ι¬ 
διωτικής χρήσης, τα ακαθάριστα έσοδα, που δηλώνουν 
με την ετήσια δήλωση φορολογίας εισοδήματος, δεν 
μπορούν να είναι κατώτερα για δύο (2) συνεχή έτη και 
για κάθε αυτοκίνητο από το ογδόντα τοις εκατό (80%) 
των ακαθάριστων εσόδων που είναι απαραίτητο να 
δηλωθούν για την έκδοση της άδειας κυκλοφορίας των 
αυτοκινήτων αυτών, όπως ορίζεται από τις εκάστοτε 
ισχύουσες διατάξεις. 

14. Σε επιχειρήσεις αποκλειστικά πλανόδιων λιανο¬ 
πωλητών επιβάλλεται ποσό καταβαλλόμενου φόρου ίσο 
με εβδομήντα πέντε χιλιάδες (75.000) δραχμές ετησίως, 
με το οποίο εξαντλείται η φορολογική τους υποχρέωση 
από τη δραστηριότητα αυτή. Προκειμένου για επιχει¬ 


ρήσεις που έχουν την έδρα τους σε πόλεις με πληθυσμό 
κάτω από διακόσιες χιλιάδες (200.000) κατοίκους, το 
ποσό αυτό ορίζεται σε πενήντα χιλιάδες (50.000) δραχ¬ 
μές ετησίως. Δαπάνες που αφορούν τη δραστηριότητα 
αυτή, καθώς και εισφορές που καταβάλλονται σε ταμεία 
ασφάλισης λόγω της δραστηριότητας αυτής, δεν εκ¬ 
πίπτουν από τα τυχόν άλλα εισοδήματα του φορολο¬ 
γούμενου. 

15. Σε επιχειρήσεις αποκλειστικά λιανοπωλητών σε 
κινητές λαϊκές αγορές, είτε διαθέτουν ίδια προϊόντα 
είτε προϊόντα τρίτων, επιβάλλεται ποσό καταβαλλόμε¬ 
νου φόρου ίσο με εκατό χιλιάδες (100.000) δραχμές 
ετησίως, με το οποίο εξαντλείται η φορολογική τους 
υποχρέωση από τη δραστηριότητα αυτή. Προκειμένου 
για επιχειρήσεις που έχουν την έδρα τους σε πόλεις 
με πληθυσμό κάτω από διακόσιες χιλιάδες (200.000) 
κατοίκους, το ποσό αυτό ορίζεται σε πενήντα χιλιάδες 
(50.000) δραχμές ετησίως. Δαπάνες που αφορούν τη 
δραστηριότητα αυτή, καθώς και εισφορές που κατα¬ 
βάλλονται σε ταμεία ασφάλισης λόγω της δραστηριό¬ 
τητας αυτής, δεν εκπίπτουν από τα τυχόν άλλα εισο¬ 
δήματα του φορολογούμενου. Ο φόρος της παραγράφου 
αυτής, καθώς και της προηγούμενης, καταβάλλεται στην 
αρχή κάθε διαχειριστικής περιόδου, το αργότερο μέχρι 
το τέλος του μηνός Ιανουαρίου και σε κάθε περίπτωση 
πριν από την έκδοση ή την ανανέωση της οικείας 
άδειας άσκησης του επαγγέλματος από την αρμόδια 
αρχή. Εξαιρετικά, για τη διαχειριστική περίοδο 1994 οι 
υπόχρεοι αυτών των παραγράφων υποχρεούνται να 
καταβάλουν το φόρο μέχρι την 30ή Ιουνίου 1994. 

16. Οι διατάξεις αυτού του άρθρου δεν εφαρμόζονται 
για: 

α) Καθαρά κέρδη που αποκτούν οι δικαιούχοι από 
την εκμετάλλευση θεάτρου, κινηματογράφου ή λεωφο¬ 
ρείου ενταγμένου σε Κ.Τ.Ε.Λ.. 

β) Καθαρά κέρδη που αποκτούν οι δικαιούχοι, τα 
οποία προσδιορίζονται σύμφωνα με τις διατάξεις της 
παραγράφου 1 και της περίπτωσης α' της παραγράφου 
2 του άρθρου 36α του ν.δ. 3323/1955. 

γ) Καθαρά κέρδη που αποκτούν παραγωγοί ή μεσίτες 
ασφαλειών χωρίς επαγγελματική εγκατάσταση, περιο- 
δεύοντες αντιπρόσωποι (πλασιέ), εκτελωνιστές, πρα¬ 
κτορεία εφημερίδων και περιοδικών, εφημεριδοπώλες, 
πρακτορεία ειδήσεων και λοιπού δημοσιογραφικού υλι¬ 
κού, πρακτορεία λαχείων γενικά, πρακτορεία ΓΊΡΟ-ΠΟ 
και ιπποδρομιακών στοιχημάτων, καθώς και πλανόδιοι 
μικροπωλητές λαχείων. 

δ) Επιχειρήσεις ή υποκαταστήματα αυτών που είναι 
εγκατεστημένα σε δήμους, κοινότητες ή οικισμούς με 
πληθυσμό κάτω από τέσσερις χιλιάδες (4.000) κατοίκους, 
εκτός αν οι δήμοι ή οι κοινότητες ή οι οικισμοί αυτοί 
έχουν χαρακτηρισθεί τουριστικοί τόποι σύμφωνα με την 
κείμενη νομοθεσία. Επιχειρήσεις οι οποίες είναι εγκα¬ 
τεστημένες σε παραλιακές περιοχές ή κατά μήκος των 
εθνικών οδών, εκτός αυτών που αναφέρονται στις 
προηγούμενες περιπτώσεις ά, β' και γ', δεν εξαιρούνται 
από τις διατάξεις αυτού του άρθρου. 

17. Αν το δηλούμενο ποσό εισοδήματος από την 
άσκηση ατομικής επιχειρήσης, η οποία δεν τηρεί βιβλία 
ή τηρεί βιβλία πρώτης ή δεύτερης κατηγορίας του 
Κώδικα Βιβλίων και Στοιχείων, είναι μικρότερο από το 
ελάχιστο ποσό καθαρού εισοδήματος, όπως αυτό προσ¬ 
διορίζεται με βάση τις διατάξεις αυτού του άρθρου, η 
διαφορά προσαυξάνει το εισόδημα που δηλώνεται, ιος 
προερχόμενο από την επιχείρηση αυτή και ο φόρος 

υπολογίζεται στο συνολικό εισόδημά του που προκύπτει 
με αυτόν τον τρόπο. 

18. Τα ποσά που οφείλονται με βάση τη δήλωση 
φορολογίας εισοδήματος του υπόχρεου για φόρους, 
τέλη και εισφορές που συμβεβαιώνονται με αυτή, προσ¬ 
διορίζονται με βάση τα ποσά του εισοδήματος ή του 
φόρου, κατά περίπτωση, που προκύπτουν από την 
εφαρμογή του παρόντος. 

19. Οι διατάξεις αυτού του άρθρου εφαρμόζονται 
αναλόγως και για τους υπόχρεους που αναφέρονται 
στην παράγραφο 3 του άρθρου 3 του ν.δ. 3323/1955, 
οι οποίοι δεν τηρούν βιβλία ή τηρούν βιβλία πρώτης ή 
δεύτερης κατηγορίας του Κώδικα Βιβλίων και Στοιχείων. 

Άρθρο 2 

Ελάχιστο ποσό καθαρού εισοδήματος από 
ελευθέριο επάγγελμα 


1 βς ελάχιστο ποσό καθαρού εισοδήματος από α 
τομική άσκηση ελευθέριου επαγγέλματος του δικηγόρου, 
ιατρού, οδοντιάτρου, κτηνιάτρου, ψυχολόγου, φυσιοθε¬ 
ραπευτή, οικονομολόγου, συμβούλου επιχειρήσεων, λο¬ 
γιστή ή φοροτέχνη και αναλυτή-προγραμματιστή, που 
δεν τηρούν βιβλία αν και υπόχρεοι, ή τηρούν βιβλία 
δεύτερης κατηγορίας του Κ.Β.Σ., θεωρείται εκείνο που 
προκύπτει από το άθροισμα της επαγγελματικής αμοιβής 
και της μισθωτικής αξίας της επαγγελματικής εγκατά¬ 
στασης, κλιμακούμενο ανάλογα με τα έτη άσκησης του 
επαγγέλματος και προσαυξανόμενο με βάση τα κριτήρια 
που καθορίζονται στις επόμενες παραγράφους. 

Ειδικά για τους δικηγόρους, αντί επαγγελματικής α¬ 
μοιβής λαμβάνεται υπόψη τεκμαρτό εισόδημα.που α¬ 
ντιστοιχεί σε συγκεκριμένο αριθμό παραστάσεων, αυ¬ 
ξανόμενο ή μειούμενο με βάση ειδικότερα κριτήρια. 
Στην περίπτωση αυτή δεν εφαρμόζεται κλιμάκωση του 
ελάχιστου καθαρού εισοδήματος με βάση τα έτη άσκησης 
του επαγγέλματος. 

2. Ως ελάχιστο ποσό καθαρού εισοδήματος, ανεξάρ¬ 
τητα από την πηγή προέλευσης του εισοδήματος αυτού, 
του καλλιτέχνη ή του τραγουδιστή των κέντρων δια¬ 
σκέδασης, που δεν τηρεί βιβλία ή τηρεί βιβλία δεύτερης 
κατηγορίας του Κ.Β.Σ., θεωρείται αυτό που προκύπτει 
από τον πολλαπλασιασμό της επαγγελματικής αμοιβής, 
όπως ορίζεται στην υποπερίπτωση στστ της περίπτωσης 
α' της παραγράφου 3 του άρθρου αυτού και του δείκτη 

δισκογραφικής δραστηριότητας. 

3. Για την εφαρμογή των διατάξεων του άρθρου αυτού 

ορίζονται τα ακόλουθα: 

α) Η επαγγελματική αμοιβή: 

αα) Του ιατρού, το ποσό των δύο εκατομμυρίων 
πεντακοσίων χιλιάδων (2.500.000) δραχμών, που θεω¬ 
ρείται ότι αντιστοιχεί στις ετήσιες τακτικές αποδοχές 
ιατρού, επιμελητή Β' του Ε Σ Υ. στο πρώτο έτος υπη¬ 
ρεσίας. 

ββ) Του οδοντιάτρου και του ψυχολόγου, το ποσό 
του ενός εκατομμυρίου οκτακόσιων χιλιάδων (1.800.000) 
δραχμών, που θεωρείται ότι αντιστοιχεί στις ετήσιες 
τακτικές αποδοχές οδοντίατρου επιμελητή Γ του Ε Σ Υ. 
στο πρώτο έτος υπηρεσίας. 

γγ) Του δικηγόρου, το ποσό του ενός εκατομμυρίου 
οκτακόσιων χιλιάδων (1.800.000) δραχμών, που θεω¬ 
ρείται ότι αντιστοιχεί σε εισόδημα δικηγόρου με τριάντα 
(30) παραστάσεις. 

δδ) Του φυσιοθεραπευτή και του κτηνιάτρου, το 
ποσό του ενός εκατομμυρίου οκτακόσιων χιλιάδων 


(1.800.000) δραχμών, που θεωρείται ότι αντιστοιχεί στις 
ετήσιες τακτικές αποδοχές μισθωτού φυσιοθεραπευτή 
- νοσηλευτή στο πρώτο έτος υπηρεσίας και κτηνιάτρου 
μισθωτού στο δημόσιο τομέα στο πρώτο έτος υπηρεσίας 
προσαυξημένες κατά τριάντα τοις εκατό (30%). 

εε) Του οικονομολόγου, συμβούλου επιχειρήσεων, 
λογιστή ή φοροτέχνη και αναλυτή - προγραμματιστή, 
το ποσό του ενός εκατομμυρίου οκτακόσιων χιλιάδων 
(1.800.000) δραχμών, που θεωρείται ότι αντιστοιχεί στις 
ετήσιες τακτικές αποδοχές μισθωτού λογιστή στο πρώτο 
έτος υπηρεσίας. 

στστ) Του καλλιτέχνη ή τραγουδιστή των κέντρων 
διασκέδασης, το ποσό των δύο εκατομμυρίων πεντα¬ 
κοσίων χιλιάδων (2.500.000) δραχμών, που θεωρείται 
ότι αντιστοιχεί στις ετήσιες ακαθάριστες αποδοχές 
μουσικού με βάση το κατώτερο προβλεπόμενο ημερο¬ 
μίσθιο προσαυξημένο κατά τριάντα τοις εκατό (30%). 

Τα ποσά που αναφέρονται στις παραπάνω υποπε¬ 
ριπτώσεις (αα έως και στστ) αναπροσαρμόζονται κάθε 
έτος ανάλογα με το συνολικό ποσοστό αύξησης του 
μισθού των υπαλλήλων του Δημοσίου βάσει της εισο¬ 
δηματικής πολιτικής, με αποφάσεις του Υπουργού Οι¬ 
κονομικών, που δημοσιεύονται στην Εφημερίδα της 
Κυβερνήσεως. Κατά την αναπροσαρμογή τα ποσά 
στρογγυλοποιούνται στην πλησιέστερη εκατοντάδα χι¬ 
λιάδας. 

β) Συντελεστής δισκογραφικής δραστηριότητας, ο 
οποίος, ανάλογα με την κυκλοφορία των δίσκων και 
συναφών του έτους φορολογίας και του αμέσως προη¬ 
γούμενου έτους, προσδιορίζεται ως εξής: 


Εάν έχει κυκλοφορήσει δίσκο 1.5 

με κυκλοφορία μέχρι 5000 τεμ. 3 

από 5001 έως 10.000 4 

10.001 έως 15.000 5 

15.001 έως 20.000 7 

20.001 έως 30.000 ' 9 

άνω των 30 000 11 

γ) Μισθωτική αξία, ποσοστό έξι τοις εκατό (6%) του 
ποσού που προκύπτει από τον πολλαπλασιασμό της 
τιμής ζώνης που ισχύει κατά την 1η Ιανουάριου κάθε 
έτους σύμφωνα με τις διατάξεις περί φορολογίας με¬ 
ταβίβασης ακινήτων, με τον αριθμό των τετραγωνικών 
μέτρων της επιφάνειας της επαγγελματικής εγκατά¬ 
στασης. Για τις περιοχές οι οποίες δεν έχουν ενταχθεί 
στο σύστημα προσδιορισμού της αξίας των ακινήτων, 
ως τιμή ζώνης λαμβάνεται η κατώτερη τιμή ζώνης, που 
ισχύει για την πρωτεύουσα του νομού, όπου ασκείται 
το επάγγελμα. 

Τα παραπάνω πρόσωπα, όταν συστεγάζονται στην 
ίδια επαγγελματική εγκατάσταση, η μισθωτική αξία ε¬ 
πιμερίζεται ανάλογα με τον αριθμό των συστεγαζομένων. 
Η αντιστοιχούσα έκταση επαγγελματικής εγκατάστασης 
δεν μπορεί να είναι μικρότερη από είκοσι (20) τετρα¬ 
γωνικά μέτρα, εφόσον πρόκειται για δικηγόρο και σα¬ 
ράντα (40) τετραγωνικά μέτρα, εφόσον πρόκειται για 
ιατρό, οδοντίατρο, κτηνίατρο και ψυχολόγο. Ο ιατρός, 
ο οδοντίατρος, ο ψυχολόγος και ο δικηγόρος, εφόσον 
χρησιμοποιούν ως επαγγελματική εγκατάσταση την κα¬ 
τοικία τους, ως επιφάνεια που υπολογίζεται η μισθωτική 
αξία λαμβάνονται υπόψη σαράντα (40) τετραγωνικά 
μέτρα, εφόσον πρόκειται για ιατρό, οδοντίατρο και 
ψυχολόγο, είκοσι (20) τετραγωνικά μέτρα, εφόσον πρό¬ 
κειται για δικηγόρο. 

4. Το ελάχιστο ποσό καθαρού εισοδήματος των προ¬ 
σώπων της παραγράφου 1 με εξαίρεση του δικηγόρου, 
κλιμακώνεται ανάλογα με τα έτη άσκησης του επαγ¬ 
γέλματος, από το 4ο έτος κατά δέκα τοις εκατό (10%) 
ανά έτος μέχρι το 20ό έτος, μειούμενου από το 21ο 
έτος κατά το Ιδιο ποσοστό ανά έτος. 

5. Για τους δικηγόρους το ελάχιστο καθαρό εισόδημα 
που προκύπτει από το άθροισμα του τεκμαρτού εισο¬ 
δήματος κατά τα οριζόμενα στην υποπερίπτωση γγ' της 
περίπτωσης α' της παραγράφου 3 και της μισθωτικής 
αξίας της επαγγελματικής εγκατάστασης, προσαυξάνε¬ 
ται ως εξής: 

α) Κατά ένα τοις εκατό (1%) για κάθε γραμμάτιο 
προείσπραξης πέραν των τριάντα (30) καΤ έτος, με 
εξαίρεση τα γραμμάτια προείσπραξης που αφορούν σε 
διεξαγωγές, παραστάσεις ενώπιον πταισματοδικείου και 
μεταβιβάσεις ακινήτων, τις κατ’ αποκοπή παραστάσεις 
για λογαριασμό του Δημοσίου, των δήμων και κοινοτή¬ 
των, των δημόσιων οργανισμών και επιχειρήσεων, των 
ασφαλιστικών εταιριών, του Επικουρικού Κεφαλαίου και 
των τραπεζών, καθώς και των εργατικών υποθέσεων 
για τις οποίες υποβάλλεται το εργολαβικό συμβόλαιο 
στην αρμόδια Δ.Ο.Υ.. Οι εξαιρέσεις αυτής της περί¬ 
πτωσης ισχύουν και για τις επόμενες περιπτώσεις β' 
και γ'. Για όσους έχουν λιγότερα από τριάντα (30) 
γραμμάτια προείσπραξης κατ' έτος, το ελάχιστο ποσό 
καθαρού εισοδήματος μειώνεται κατά ένα και μισό τοις 
εκατό (1,5%) για κάθε γραμμάτιο προείσπραξης κάτω 
των τριάντα (30). 

β) Κατά πέντε τοις εκατό (5%) για κάθε παράσταση 
σε πενταμελή εφετεία και κατά τρία τοις εκατό (3%) 
σε τριμελή εφετεία. 

γ) Κατά δέκα τοις εκατό (10%) για κάθε παράσταση 
σε εφετεία κακουργημάτων, κακουργοδικεία και ανώτατα 
δικαστήρια. 

δ) Στις περιπτώσεις των εργατικών υποθέσεων, όπου 
ο δικηγόρος αμείβεται με εργολαβικό συμβόλαιο, υπο- 
χρεούται, από τη δημοσίευση του παρόντος, να υπο¬ 
βάλλει αντίγραφο του συμβολαίου αυτού στην αρμόδια 
Δ.Ο.Υ.. Το Δημόσιο, τα Ν.Π.Δ.Δ., οι δημόσιες επιχει¬ 
ρήσεις και οργανισμοί κοινής ωφελείας, οι Ο.Τ.Α. και 
τα Ν.Π.Ι.Δ. υποχρεούνται να παρακρατούν ποσοστό 
δεκαπέντε τοις εκατό (15%) επί της αμοιβής του δι¬ 
κηγόρου. Τα ίδια πρόσωπα αποδίδουν τα ποσά της 
παρακράτησης της παραγράφου αυτής μέχρι τη 10η 
ημέρα του επόμενου μήνα. Μαζί με την οικεία δήλωση 
απόδοσης του παρακρατούμενου φόρου γνωστοποιείται 
στην αρμόδια Δ.Ο.Υ. και αντίγραφο της απόφασης του 
δικαστηρίου. Σε περιπτώσεις εργατικών υποθέσεων που 
' δεν έχει υποβληθεί το εργολαβικό συμβόλαιο, το καθαρό 
εισόδημα του δικηγόρου, που προκύπτει με βάση το 
άρθρο αυτό, προσαυξάνεται κατά δέκα χιλιάδες (10.000) 
δραχμές ανά ομόδικο των υποθέσεων αυτών. 

ε) Με τσ πενήντα τοις εκατό (50%) του ποσού που 
προκύπτει από τις κατ αποκοπή παραστάσεις για λο¬ 
γαριασμό του Δημοσίου, δήμων και κοινοτήτων, δημόσιων 
οργανισμών και επιχειρήσεων, ασφαλιστικών εταιριών 
και τραπεζών, εφόσον το ποσό αυτό προκύπτει από 
σχετική βεβαίωση και με το πενήντα τοις εκατό (50%) 
του μερίσματος που διανέμεται κατ' έτος από τον οικείο 
δικηγορικό σύλλογο. 

6. Το ελάχιστο ποσό καθαρού εισοδήματος, που 
προκύπτει από το άθροισμα της επαγγελματικής αμοιβής 
ή του τεκμαρτού εισοδήματος στην περίπτωση δικηγό¬ 
ρου και της μισθωτικής αξίας της επαγγελματικής ε¬ 


γκατάστασης, μετά την προβλεπόμενη κλιμάκωση στην 
παράγραφο 5 και τις προσαυξήσεις κατά τα οριζόμενα 
στην παράγραφο 4, προσαυξάνεται με βάση τα παρακάτω 
κριτήρια ως εξής: 

Α) Του ιατρού 

α) με βάση την ειδικότητα: 

αα) Κατά σαράντα τοις εκατό (40%) για τους χει- 
ρούργους όλων των ειδικοτήτων, εφόσον ασκούν χει¬ 
ρουργική ειδικότητα σε οποιοδήποτε νοσηλευτικό ίδρυ¬ 
μα, μαιευτήρες και ορθοδοντικούς. 

ββ) Κατά είκοσι τοις εκατό (20%) για όλες τις κλινικές 
ειδικότητες ιατρών. 

β) Με βάση τους πανεπιστημιακούς και επαγγελμα¬ 
τικούς τίτλους 

αα) Κατά πενήντα τοις εκατό (50%) για τους καθη¬ 
γητές πανεπιστημίου οποιοσδήποτε βαθμίδας. 

ββ) Κατά είκοσι τοις εκατό (20%) για τους λέκτορες, 
τους κατέχοντες μεταπτυχιακούς και. επαγγελματικούς 
τίτλους. Ως επαγγελματικός τίτλος για την εφαρμογή 
της διάταξης αυτής θεωρείται η θέση του υπεύθυνου 
διεύθυνσης ή τμήματος που κατείχε, πριν την έναρξη 
άσκησης ελευθέριου επαγγέλματος, σε οποιοδήποτε 
νοσηλευτικό ίδρυμα. 

Β) Του δικηγόρου με βάση τους πανεπιστημιακούς 
τίτλους, που αναφέρονται σε νομικά μαθήματα της 
εφαρμοσμένης νομικής επιστήμης: 

α) Κατά τριάντα τοις εκατό (30%) για τους καθηγητές 
πανεπιστημίου, οποιοσδήποτε βαθμίδας. 

β) Κατά δέκα τοις εκατό (10%) για τους λέκτορες. 

Γ) Του οικονομολόγου, συμβούλου επιχειρήσεων, λο¬ 
γιστή ή φοροτέχνη και αναλυτή-προγραμματιστή με 
βάση τους τίτλους σπουδών: 

α) Κατά δέκα τοις εκατό (10%) για τους πτυχιούχους 
ελληνικών ή ξένων πανεπιστημίων. 

β) Κατά πέντε τοις εκατό (5%) για τους πτυχιούχους 
Τ.Ε.Ι. ή αντίστοιχων σχολών εξωτερικού. 

7. Αν ο φορολογούμενος δηλώνει εισόδημα από 
μισθωτές υπηρεσίες και από άσκηση ελευθέριου επαγ¬ 
γέλματος, το συνολικό εισόδημα που προκύπτει με βάση 
τα οριζόμενα στις προηγούμενες παραγράφους μειώ¬ 
νεται ως εξής: 

α) Του ιατρού, οδοντιάτρου, κτηνιάτρου και ψυχο¬ 
λόγου κατά πενήντα τοις εκατό (50%). Το συνολικό 
όμως εισόδημα από μισθωτές υπηρεσίες και του υπο¬ 
λοίπου μετά τη μείωση αυτή εισοδήματος, δεν μπορεί 
να είναι μικρότερο του συνολικού εισοδήματος που 
προκύπτει με βάση τις διατάξεις του άρθρου αυτού. 

β) Του φυσιοθεραπευτή, οικονομολόγου, συμβούλου 
επιχειρήσεων, λογιστή ή φοροτέχνη και αναλυτή - 
προγραμματιστή κατά πενήντα τοις εκατό (50%), εφόσον 
διαθέτουν επαγγελματική εγκατάσταση. Το συνολικό 
εισόδημα από μισθωτές υπηρεσίες και του υπολοίπου 
μετά τη μείωση αυτή εισοδήματος, δεν μπορεί να είναι 
μικρότερο του συνολικού εισοδήματος που προκύπτει 
με βάση τις διατάξεις του άρθρου αυτού. Στην περίπτωση 
αυτή, εάν τα παραπάνω πρόσωπα δεν διαθέτουν επαγ¬ 
γελματική εγκατάσταση, δεν έχουν εφαρμογή οι δια¬ 
τάξεις του παρόντος άρθρου. 

γ) Το συνολικό εισόδημα του ιατρού, οδοντιάτρου, 
κτηνιάτρου, ψυχολόγου και φυσιοθεραπευτή μειώνεται 
επίσης κατά τριάντα τοις εκατό (30%) εφόσον κατοικούν 
και ασκούν το επάγγελμα σε παραμεθόρια περιοχή. 

8. Οι διατάξεις του άρθρου αυτού δεν έχουν εφαρ¬ 
μογή για δικηγόρους που ασκούν το επάγγελμα πα¬ 
ράλληλα και με πάγια αντιμισθία ή είναι μισθωτοί ή 
συνταξιούχοι και έχουν πραγματοποιήσει λιγότερες από 
πέντε (5) παραστάσεις σε εψετεία κακουργημάτων, 
κακουργοδικεία και ανώτατα δικαστήρια συνολικά. Το' 
συνολικό όμως εισόδημα των δικηγόρων που προέρχεται 
από μισθωτές υπηρεσίες και από την άσκηση ελευθερίου 
επαγγέλματος δεν μπορεί να είναι κατώτερο από αυτό 
που προκύπτει κατά τις διατάξεις αυτού του άρθρου. 

9. Δεν έχουν εφαρμογή οι διατάξεις του άρθρου 
αυτού κατά τα τρία (3) πρώτα χρόνια άσκησης του 
επαγγέλματος και εφόσον δεν έχουν παρέλθει δέκα 
(10) έτη από την απόκτηση του πτυχίου. Για τον 
υπολογισμό της τριετίας ως πρώτο έτος θεωρείται το 
επόμενο εκείνου μέσα στο οποίο ο φορολογούμενος 
υπέβαλε για πρώτη φορά δήλωση έναρξης επαγγέλ¬ 
ματος. Σε περίπτωση που δεν έχει υποβληθεί τέτοια 
δήλωση ή έχει υποβληθεί εκπρόθεσμα μετά την πάροδο 
εξαμήνου από την πραγματική έναρξη άσκησης του 
επαγγέλματος, οι διατάξεις του άρθρου αυτού εφαρ¬ 
μόζονται χωρίς να λαμβάνονται υπόψη τα πρώτα χρόνια 
άσκησης επαγγέλματος. 

Στην περίπτωση κατά την οποία η έναρξη επαγγέλ¬ 
ματος ή η διακοπή εργασιών έγινε μέσα στην κρινόμενη 
περίοδο, το εισόδημα που προκύπτει με βάση τις δια¬ 
τάξεις του άρθρου αυτού περιορίζεται σε τόσα δωδέ¬ 
κατα, όσα και οι μήνες λειτουργίας της επιχείρησης. 
Χρονικό διάστημα μεγαλύτερο από δεκαπέντε (15) η¬ 
μέρες λογίζεται ολόκληρος μήνας. 

10. Τα πρόσωπα της παραγράφου 1 του άρθρου 
αυτού, εφόσον πριν την έναρξη επαγγέλματος άσκησαν 
το επάγγελμά τους ως μισθωτοί ή με οποιαδήποτε άλλη 
σχέση εργασίας περισσότερο από μία δεκαετία, τότε 
για την εφαρμογή του άρθρου αυτού κατατάσσονται 
στο δέκατο έτος άσκησης του επαγγέλματος. 

Στα παραπάνω πρόσωπα για την εφαρμογή της 
διάταξης αυτής περιλαμβάνονται οι προερχόμενοι ιατροί, 
οδοντίατροι, κτηνίατροι, ψυχολόγοι, και φυσιοθεραπευ¬ 
τές από όλα τα δημόσια ή ιδιωτικά νοσηλευτικά ιδρύματα 
και συναφείς υπηρεσίες και όσοι παρείχαν οικονομο¬ 
λογικές, λογιστικές, φορολογικές, καθώς και υπηρεσίες 
αναλυτή - προγραμματιστή σε οποιονδήποτε εργοδότη 
δημόσιου ή ιδιωτικού τομέα. 

11. Αν το δηλούμενο ποσό εισοδήματος από την 
άσκηση ελευθερίου επαγγέλματος, όταν δεν τηρούν 
βιβλία αν και υπόχρεοι ή τηρούν βιβλία δεύτερης κα¬ 
τηγορίας του Κώδικα Βιβλίων και Στοιχείων, είναι μι¬ 
κρότερο από το ελάχιστο ποσό καθαρού εισοδήματος, 
όπως προσδιορίζεται αυτό με βάση τις διατάξεις αυτού 
του άρθρου, η διαφορά προσαυξάνει το εισόδημα που 
δηλώνεται ως προερχόμενο από την άσκηση ελευθερίου 
επαγγέλματος και ο φόρος υπολογίζεται στο συνολικό 
εισόδημα που προκύπτει με αυτόν τον τρόπο. 

12. Το ελάχιστο ποσό καθαρού εισοδήματος ελεύ¬ 
θερου επαγγελματία, ο οποίος, εκτός από την άσκηση 
του επαγγέλματος ατομικά, συμμετέχει και σε μία ή 
περισσότερες εταιρίες ελεύθερων επαγγελματιών του 
άρθρου 3 παράγραφος 3 του ν.δ. 3323/1955, δεν μπορεί 
να είναι κατώτερο από αυτό που προκύπτει σύμφωνα 
με τις διατάξεις του άρθρου αυτού. 

Όταν ελεύθερος επαγγελματίας δεν ασκεί ατομικά 
ελευθέριο επάγγελμα αλλά το εισόδημά του προέρχεται 
από συμμετοχή σε μία ή περισσότερες από τις ανωτέρω 
εταιρίες ελεύθερων επαγγελματιών, ως ελάχιστο ποσό 


καθαρού εισοδήματος θεωρείται αυτό που θα προέκυπτε, 
αν ασκούσε το ελευθέριο επάγγελμά του ατομικά. Στην 
περίπτωση αυτή, ως επαγγελματική εγκατάσταση ελεύ¬ 
θερου επαγγελματία θεωρείται αυτή που αντιστοιχεί 
στην εταιρία που συμμετέχει με το μεγαλύτερο ποσοστό. 
Το εμβαδόν όμως της επαγγελματικής του εγκατάστα¬ 
σης δεν μπορεί να είναι κάτω των σαράντα (40) τε¬ 
τραγωνικών μέτρων για ιατρό, οδοντίατρο, κτηνίατρο, 
ψυχολόγο και είκοσι (20) τετραγωνικά μέτρα για τα 
λοιπά ελευθέρια επαγγέλματα. 

Για τον υπολογισμό του φόρου εισοδήματος του 
φυσικού προσώπου της παραγράφου αυτής αφαιρείται 
το ποσό που φορολογήθηκε αυτοτελώς στο όνομα της 
εταιρίας. 

Άρθρο 3 

Συμπληρωματικές διατάξεις 

1. Ο προσδιορισμός του εισοδήματος κατά τις δια¬ 
τάξεις των άρθρων 1 και 2 του παρόντος, δεν αποκλείει 
τον κατά τις ισχύουσες διατάξεις λογιστικό ή εξωλο- 
γιστικό προσδιορισμό εισοδήματος μεγαλύτερου από 
αυτό που πρέπει να δηλωθεί, σύμφωνα με τις διατάξεις 
των άρθρων αυτών. 

2. Σε περίπτωση που το εισόδημα που προσδιορίζεται 
με βάση τις διατάξεις των άρθρων 1 και 2 του παρόντος 
είναι μεγαλύτερο από αυτό που δηλώνεται με την ετήσια 
αρχική δήλωση του φορολογούμενου, τούτο θεωρείται 
οριστικό, εφόσον δεν διαπιστωθεί παράβαση του Κώδικα 
Βιβλίων και Στοιχείων που να θίγει το κύρος των βιβλίων, 
κατά την ανάλογη εφαρμογή των διατάξεων της πα¬ 
ραγράφου 4 του άρθρου 30 του π.δ. 186/1992 (ΦΕΚ 84 
Α ) μέσα σε μια πενταετία. 

3. Οι διατάξεις των άρθρων 1 και 2 δεν εφαρμόζονται 
προκειμένου για επιχειρήσεις που ασκούνται από άτομα 
ηλικίας άνω των 65 ετών και ελεύθερους επαγγελματίες 
ηλικίας άνω των 65 ετών, εφόσον τα πρόσωπα αυτά 
ασκούν την επιχείρηση ή το επάγγελμα για μία δεκαετία, 
καθώς και από άτομα που είναι τυφλοί και είναι γραμμένοι 
στο γενικό μητρώο τυφλών της οικείας νομαρχίας ή 
είναι ανάπηροι με ποσοστό αναπηρίας πάνω από ο¬ 
γδόντα τοις εκατό (80%). 

4. Το προσδιοριζόμενο εισόδημα, σύμφωνα με τις 
διατάξεις των άρθρων 1 και 2 του παρόντος, μπορεί 
να αμφισβητηθεί από το φορολογούμενο ενώπιον του 
αρμόδιου διοικητικού δικαστηρίου, αν από τα στοιχεία 
που προσκομίζει ο φορολογούμενος αποδεικνύεται ότι 
από γεγονότα ανώτερης βίας ή από λόγους που ανα- 
φέρονται στην προσωπική του κατάσταση, όπως η 
εκπλήρωση της στρατιωτικής θητείας τους, η νοσηλεία 
σε νοσοκομείο ή κλινική, καθώς και η φυλάκιση, το 
πραγματικό καθαρό εισόδημα είναι κατώτερο από αυτό 
που προσδιορίζεται με βάση τις διατάξεις αυτού του 
άρθρου. Δεν συνιστούν και δεν αποδεικνύουν τέτοιους 
λόγους μόνες οι εγγραφές στα τηρούμενα βιβλία του 
φορολογούμενου. Η επίκληση των λόγων αυτών, καθώς 
και η προσαγωγή των σχετικών αποδεικτικών στοιχείων 
,'ίνεται με την προσφυγή η οποία ασκείται από το 
φορολογούμενο, σύμφωνα με τις κείμενες διατάξεις, 
μέχρι τις 31 Δεκεμβρίου του οικείου οικονομικού έτους. 
Αν ο φορολογούμενος λάβει το εκκαθαριστικό σημείωμα 
μετά τις 31 Δεκεμβρίου του οικείου οικονομικού έτους, 
η προσφυγή ασκείται μέσα στις προθεσμίες, που ορί¬ 
ζονται στο άρθρο 77 του ν. 4125/1960 (ΦΕΚ 202 Α). 

Ισχυρισμοί που δεν περιέχονται στην προσφυγή αυτή 
δεν μπορούν να προβληθούν παραδεκτώς ενώπιον του 

αρμόδιου διοικητικού πρωτοδικείου, εκτός αν η όψιμη 
προβολή τους οφείλεται σε αποχρώντα λόγο. Η άσκηση 
προσφυγής κατά τα ανωτέρω δεν αναστέλλει τη βε¬ 
βαίωση του φόρου που οφείλεται και την είσπραξη του 
πενήντα τοις εκατό (50%) του βεβαιωθέντος φόρου. 

5. Ο Υπουργός Οικονομικών με αποφάσεις του μπορεί 
να αναπροσαρμόζει το ελάχιστο εισόδημα των περι¬ 
πτώσεων της παραγράφου 13 του άρθρου 1 του πα¬ 
ρόντος νόμου. Η αναπροσαρμογή όμως αυτή δεν μπορεί 
να υπερβαίνει τη μεταβολή του δείκτη τιμών καταναλωτή 
του προηγούμενου έτους, όπως αυτός προκύπτει από 
τα στοιχεία της Ε.Σ.Υ.Ε.. Επίσης, ο τρόπος και η 
διαδικασία, καθώς και λοιπές λεπτομέρειες εφαρμογής 
των άρθρων 1 και 2 του παρόντος, καθορίζονται με 
αποφάσεις του Υπουργού Οικονομικών. 

Άρθρο 4 

Προσδιορισμός ελάχιστου κόστους 
κατασκευής οικοδομών 

1. Για την εφαρμογή των ισχυουσών διατάξεων περί 
φορολογίας εισοδήματος και Φόρου Προστιθέμενης Α¬ 
ξίας (Φ.Π.Α.) των εργολάβων, υπεργολάβων και εν γένει 
επιτηδευματιών που εκτελούν οποιανδήποτε επί μέρους 
εργασία σε ανεγειρόμενη οικοδομή, καθώς και των 
επιχειρήσεων που ασχολούνται με την κατασκευή και 
πώληση οικοδομών, καθιερώνεται σύστημα αντικειμενι¬ 
κού προσδιορισμού του ελάχιστου συνολικού κόστους 
κατασκευής των οικοδομών και των ελάχιστων ποσο¬ 
στών συμμετοχής των επί μέρους εργασιών στο συ¬ 
νολικό κόστος. 

Το προσδιοριζόμενο ελάχιστο συνολικό κόστος κα¬ 
τασκευής και τα ελάχιστα κόστη των επί μέρους ερ¬ 
γασιών αποτελούν τη βάση προσδιορισμού των φορο¬ 
λογικών υποχρεώσεων των επιτηδευματιών της παρα¬ 
γράφου αυτής. 

Με τον όρο "κόστος" νοείται το καθαρό κατασκευα¬ 
στικό κόστος το οποίο περιλαμβάνει την αξία αγοράς 
των υλικών με το Φ.Π.Α. και την αμοιβή εργασίας, η 
οποία προσφέρεται απευθείας ή μέσω υπεργολάβου, 
χωρίς τις ασφαλιστικές εισφορές και το Φ.Π.Α.. 

2. Για τον προσδιορισμό του ελάχιστου κόστους των 
οικοδομών και των ποσοστών συμμετοχής των επί 
μέρους εργασιών λαμβάνονται υπόψη: 

α) ϋι τιμές εκκίνησης κόστους κατά τετραγωνικό 
μέτρο, οι οποίες αναπροσαρμόζονται με βάση τη με¬ 
ταβολή του δείκτη κόστους κατασκευής κτηρίων της 
Εθνικής Στατιστικής Υπηρεσίας της Ελλάδος. 

β) Συντελεστές αναγωγής των βοηθητικών χώρων 
των διαφόρων κατηγοριών οικοδομών σε κύριους χώ¬ 
ρους αυτών. 

γ) Συντελεστές αυξομείωσης των τιμών εκκίνησης, 
για τον προσδιορισμό του συνολικού κόστους, ανάλογα 
με τα ιδιαίτερα χαρακτηριστικά του συγκεκριμένου κτη¬ 
ρίου, όπως μέγεθος, ποιότητα, αριθμός όψεων. 

δ) Πίνακες των ελάχιστων ποσοστών συμμετοχής των 
επί μέρους εργασιών στο συνολικό κόστος. Σε επί 
μέρους εργασίες ή σε κτήρια με ιδιαιτερότητες, όπου 
δεν ορίζονται ελάχιστα ποσοστά συμμετοχής, αυτά 
καθορίζονται από το μηχανικό μελετητή της οικοδομής 
πριν από την έκδοση της οικοδομικής άδειας. 

Μετά το πέρας των εργασιών, ο κύριος της οικοδομής 
ή η επιχείρηση που ασχολείται με την κατασκευή και 
πώληση αυτής, υποβάλλει τελικό πίνακα με τα τελικά 
ποσά κόστους των επί μέρους εργασιών, τα πλήρη 


στοιχεία των εργολάβων, υπεργολάβων και προμηθευ¬ 
τών, το συνολικό αριθμό των εκδοθέντων στοιχείων και 
τη συνολική αξία αυτών. 

Εξαιρετικά, προκειμένου για επί μέρους εργασίες 
που έγιναν χωρίς την ανάθεσή τους σε εργολάβο ή 
υπεργολάβο, αλλά με τη χρησιμοποίηση ημερομισθίων 
τεχνιτών και εργατών, αυτό γίνεται δεκτό για συνολικό 
ποσό μέχρι το είκοσι τοις εκατό (20%) του ελάχιστου 
συνολικού κόστους της κατασκευής. Το όριο αυτό δεν 
ισχύει για επιχειρήσεις που αποδεδειγμένα απασχολούν 
δικό τους προσωπικό για το σκοπό αυτόν. 

Εάν κατά την εκτέλεση των εργασιών υπάρξουν 
μεταβολές στα ποσοστά συμμετοχής του αρχικού πίνακα, 
οι ως άνω υπόχρεοι συμπληρώνουν στον τελικό πίνακα 
τα αναθεωρημένα ποσοστά συμμετοχής με αιτιολόγηση 
των μεταβολών αυτών. 

Η προσκόμιση βεβαίωσης της αρμόδιας για τη φο¬ 
ρολογία εισοδήματος Δ.Ο.Υ. του ιδιοκτήτη ή της επι¬ 
χείρησης κατασκευής και πώλησης οικοδομών, από την 
οποία θα προκύπτει ότι υποβλήθηκαν οι πίνακες που 
προβλέπονται από την παράγραφο αυτή, αποτελεί α¬ 
παραίτητη προϋπόθεση για την τελική ηλεκτροδότηση 
της οικοδομής. 

3. Στην περίπτωση που υποβάλλεται τελικός πίνακας, 
ο οποίος περιέχει ανακριβή στοιχεία ως προς τα μεγέθη 
του έργου, τα στοιχεία των εργολάβων, υπεργολάβων 
και προμηθευτών, καθώς και ως προς την αξία των 
δηλωθέντων φορολογικών στοιχείων, επιβάλλεται σε 
βάρος του υπόχρεου πρόστιμο ίσο με το πενήντα τοις 
εκατό (50%) της διαφοράς φόρου προστιθέμενης αξίας 
(Φ.Π.Α.), που προκύπτει από την ανακρίβεια. 

Ειδικώς για ανακρίβεια που αναφέρεται στα στοιχεία 
των εργολάβων, υπεργολάβων και προμηθευτών, από 
την οποία δεν προκύπτει διαφορά φόρου, επιβάλλεται 
πρόστιμο μέχρι εκατό χιλιάδες (100.000) δραχμές. 

Γ ια την εν γένει διαδικασία επιβολής, βεβαίωσης και 
είσπραξης του προστίμου αυτού, εφαρμόζονται ανάλογα 
οι διατάξεις του ν.δ. 3323/1955, όπως ισχύουν κάθε 
φορά. 

4. Τα οριζόμενα από τις διατάξεις της παραγράφου 
2 στοιχεία, για τον προσδιορισμό του ελάχιστου κόστους, 
καθορίζονται με αποφάσεις του Υπουργού Οικονομικών 
και του κατά περίπτωση καθ' ύλην αρμόδιου υπουργού, 
μετά από εισήγηση της επιτροπής που θα αποτελείται 
από: τρεις (3) οικονομικούς υπαλλήλους, τον προϊστά¬ 
μενο του τμήματος αντικειμενικού προσδιορισμού της 
αξίας των ακινήτων της Διεύθυνσης Κεφαλαίου του 
Υπουργείου Οικονομικών, ένα (1) μηχανικό, μόνιμο υ¬ 
πάλληλο του Υ.ΠΕ.ΧΩ.Δ.Ε., έναν (1) εκπρόσωπο του 
Τ.Ε.Ε., έναν (1) εκπρόσωπο της Ελληνικής Ομοσπονδίας 
Κατασκευαστών και Οικοδομικών Επιχειρήσεων 
(Ε.Ο.Κ.Ο.Ε.) και μέχρι δύο (2) ακόμη πρόσωπα που 
διαθέτουν ειδικές γνώσεις ή ιδιάζουσα εμπειρία. 

5. Με αποφάσεις του Υπουργού Οικονομικών καθο¬ 
ρίζονται: 

α) Οι λεπτομέρειες και η διαδικασία εφαρμογής των 
διατάξεων του άρθρου αυτού. 

β) Η συγκρότηση της επιτροπής που προβλέπουν 
οι διατάξεις της προηγούμενης παραγράφου, καθώς και 
κάθε αναγκαία δαπάνη για την εφαρμογή των διατάξεων 
του άρθρου αυτού. 

γ) Ο τύπος, το περιεχόμενο, η διαδικασία και ο 
χρόνος υποβολής των δηλώσεων, που απαιτούνται για 
την εφαρμογή των διατάξεων του παρόντος άρθρου. 

την εφαρμογή των διατάξεων του παρόντος άρθρου. 

δ) Οι υποχρεώσεις των προσώπων της παραγράφου 
1 του παρόντος άρθρου. 

6. Οι διατάξεις του παρόντος άρθρου εφαρμόζονται 
για κατασκευές οικοδομών, των οποίων η οικοδομική 
άδεια θα εκδοθεί μετά την 31η Δεκεμβρίου 1994. 

7. Για υποθέσεις, που εμπίπτουν στις διατάξεις του 
παρόντος, δεν έχουν εφαρμογή οι διατάξεις της παρα¬ 
γράφου 2 του άρθρου 8 του ν.1882/1990 (ΦΕΚ 43 Α'). 

Άρθρο 5 

Προσδιορισμός ακαθάριστων εσόδων των εργολάβων, 
ιιπεργολάθων και εν γένει επιτηδευμσπών, που 
εκ τελούν οποιανβήποτε επί μέρους εργασία σε 
ανεγειρόμενες οικοδομές 

1. Τα ακαθάριστα έσοδα, που λαμβάνονται υπόψη για 
τον προσδιορισμό του εισοδήματος των προσώπων της 
παραγράφου 1 του άρθρου 4 του παρόντος, δεν μπορεί 
να είναι κατώτερα από εκείνα που προκύπτουν σύμφωνα 
με τις διατάξεις αυτού του άρθρου. 

Τυχόν προκύπτοντα επιπλέον ακαθάριστα έσοδα, με 
βάση τις διατάξεις του παρόντος, θεωρούνται ως ακα¬ 
θάριστα έσοδα: 

α) Της χρήσης μέσα στην οποία υποβλήθηκε ο 
τελικός πίνακας της παραγράφου 2 του άρθρου 4 του 
παρόντος για τους εργολάβους, υπεργολάβους και εν. 
γένει εππηδευματίες, που εκτελούν οποιανδήποτε ερ¬ 
γασία σε ανεγειρόμενη οικοδομή. 

β) Της χρήσης που ορίζεται από τις διατάξεις της 
παραγράφου 1 του άρθρου 36α του ν.δ. 3323/1955, για 
πς επιχειρήσεις ανέγερσης και πώλησης οικοδομών. 

2. Το ποσό Φόρου Προστιθέμενης Αξίας, που οφείλουν 
να έχουν καταβάλει τα πρόσωπα της παραγράφου 1 
του άρθρου 4 του παρόντος, πρέπει να είναι τουλάχιστον 
ίσο με αυτό που προκύπτει από το κόστος της αντί¬ 
στοιχης επί μέρους εργασίας ή το συνολικό κόστος, 
κατά περίπτωση, όπως αυτό προσδιορίζεται στην πα¬ 
ράγραφο 2 του ως άνω άρθρου 4. Σε αντίθετη περί¬ 
πτωση, η προκύπτουσα, μετά το τέλος των εργασιών, 
διαφορά οφείλεται ως φόρος εκροών της φορολογικής 
περιόδου υποβολής του τελικού πίνακα. 

3. Στην περίπτωση κατά την οποία το συνολικό 
κόστος, όπως προσδιορίζεται στον τελικό πίνακα, είναι 
κατώτερο του ελάχιστου συνολικού κατασκευαστικού 
κόστους, όπως προκύπτει κατ' εφαρμογή του άρθρου 
4 του παρόντος, ο ιδιώτης ιδιοκτήτης καταβάλλει αυ¬ 
τοτελές πρόστιμο ισόποσο με τη διαπιστούμενη διαφορά 
του Φ.Π.Α.. 

4. Με αποφάσεις του Υπουργού Οικονομικών καθο¬ 
ρίζονται: 

α. Οι λεπτομέρειες και η διαδικασία εφαρμογής των 
διατάξεων του άρθρου αυτού. 

β. Ο τύπος, το περιεχόμενο, η διαδικασία και ο χρόνος 
υποβολής των δηλώσεων που απαιτούνται για την υ¬ 
λοποίηση της εφαρμογής των διατάξεων αυτού του 
άρθρου. 

γ. Οι υποχρεώσεις των προσώπων των παραγράφων 
1, 2 και 3 αυτού του άρθρου. 

5. Οι διατάξεις του παρόντος άρθρου εφαρμόζονται 
για οικοδομές, των οποίων η οικοδομική άδεια θα εκδοθεί 
μετά την 31η Δεκεμβρίου 1994. 

6. Για υποθέσεις που εμπίπτουν στις διατάξεις του 
παρόντος δεν έχουν εφαρμογή οι διατάξεις του άρθρου 
53 του ν. 2065/1992 (ΦΕΚ 113 Α ). Κάθε άλλη αντίθετη 


διάταξη παύει να ισχύει από την ισχύ του άρθρου αυτού. 

Άρθρο 6 

Προσδιορισμός καθαρού γεωργικού εισοδήματος 

1. Ως καθαρό γεωργικό εισόδημα, από οποιανδήποτε 
γεωργική δραστηριότητα, στην περίπτωση που δεν τη¬ 
ρούνται βιβλία του Κ.Β.Σ., από τα οποία να εξάγεται 
λογιστικό αποτέλεσμα για τη δραστηριότητα αυτή, θεω¬ 
ρείται η πρόσοδος από το έδαφος, τσ κεφάλαιο και 
την εργασία, από τη συμμετοχή τους στην παραγωγική 
δραστηριότητα μιας γεωργικής εκμετάλλευσης, η οποία 
προσδιορίζεται με αντικειμενική μέθοδο. 

Για τον προσδιορισμό αυτό λαμβάνεται υπόψη το 
καθαρό γεωργικό εισόδημα, όπως αυτό υπολογίζεται με 
βάση πς καθιερωμένες αρχές της γεωργικής λογιστικής, 
ανά στρέμμα και είδος προϊόντος ή κατά κεφαλή και 
είδος εκτρεφόμενου ζώου ή κατά άλλη μονάδα παρα¬ 
γωγής για ειδικές περιπτώσεις, επί τον αριθμό των 
στρεμμάτων ή των εκτρεφόμενων ζώων ή των άλλων 
μονάδων παραγωγής ή συνδυασμό αυτών. 

Για την εξειδίκευση της άνω αντικειμενικής μεθόδου, 
με κοινή απόφαση των Υπουργών Οικονομικών και 
Γεωργίας καθορίζονται: 

α) Τα προσδιορισπκά στοιχεία που διαμορφώνουν την 
πρόσοδο από το έδαφος, αφού συνεκτιμηθούν η συ¬ 
νολική έκταση, το σχήμα, η τοπογραφική κατάσταση, 
όπως κλίση και γενικά τα στοιχεία τα οποία καθορίζουν 
τη φυσική του παραγωγικότητα, όπως σύσταση εδάφους, 
γονιμότητα. 

β) Τα στοιχεία που προσδιορίζουν την πρόσοδο από 
την εργασία, αφού συνεκτιμηθούν ο χρόνος απασχό¬ 
λησης, η ηλικία, το φύλο, η ίδια ή ξένη απασχόληση. 

γ) Τα στοιχεία που προσδιορίζουν την πρόσοδο από 
το κεφάλαιο, αφού συνεκπμηθούν το μέγεθος, η μορφή 
αυτού, όπως έγγειες βελπώσεις, γεωργικές κατασκευές, 
μηχανές, μόνιμες φυτείες. 

δ) Η μέθοδος υπολογισμού των βασικών αυτών συ¬ 
ντελεστών παραγωγής της γεωργικής εκμετάλλευσης. 

ε) Κάθε άλλη λεπτομέρεια αναγκαία για την εφαρμογή 
της παραγράφου αυτής. 

2. Ο προσδιορισμός του καθαρού γεωργικού εισοδή¬ 
ματος, για κάθε ημερολογιακό έτος, με αντικειμενική 
μέθοδο, γίνεται με την ακόλουθη διαδικασία: 

Συνιστάται, στη Διεύθυνση Φορολογίας Εισοδήματος 
του Υπουργείου Οικονομικών, Επιτροπή Αντικειμενικού 
Προσδιορισμού του Γεωργικού Εισοδήματος (Ε.Α.Π.Γ.Ε.), 
αποτελούμενη από το Γενικό Διευθυντή της Γενικής 
Διεύθυνσης Φορολογίας και Δημόσιας Περιουσίας, ως 
Πρόεδρο και μέλη τον προϊστάμενο της Διεύθυνσης 
Φορολογίας Εισοδήματος ή τους νόμιμους αναπληρωτές 
τους, δύο ειδικούς επιστήμονες του Υ πουργείου Γεωρ- 
γίας με τους αναπληρωτές τους, που προτείνονται από 
την Υπηρεσία τους, έναν ειδικό επιστήμονα με τον 
αναπληρωτή του, που προτείνεται από την ΠΑ.ΣΕ.ΓΕ.Σ., 
δύο ειδικούς επιστήμονες με τους αναπληρωτές τους, 
που προτείνονται από τις αγροτικές συνομοσπονδίες, 
ένα μέλος του Διδακτικού Επιστημονικού Προσωπικού 
του Τμήματος Γεωργικής Οικονομίας του Γεωργικού 
Πανεπιστημίου Αθηνών με τον αναπληρωτή του, που 
προτείνεται από το Τμήμα αυτό και έναν ειδικό επι¬ 
στήμονα με τον αναπληρωτή του, που προτείνεται από 
την Αγροτική Τράπεζα της Ελλάδος. 

Χρέη γραμματέα της Επιτροπής εκτέλεί φοροτεχνικός 
υπάλληλος της Γ ενικής Διεύθυνσης Φορολογίας και 

Δημόσιας Περιουσίας του Υπουργείου Οικονομικών. 

Έργο της Επιτροπής είναι η κατάρπση πινάκων, που 
περιλαμβάνουν εκτιμήσεις του καθαρού γεωργικού ει¬ 
σοδήματος της παραγράφου 1, για όλα τα γεωργικά 
προϊόντα που παράγονται στην Ελληνική Επικράτεια, 
καθώς και εκτιμήσεις του αντιπροσωπευτικού ενοικίου, 
ανά στρέμμα ενοικιαζόμενης γεωργικής γής. Οι πιο 
πάνω εκτιμήσεις εξειδικεύονται κατά νομό, ζώνη καλ¬ 
λιεργούμενης έκτασης (πεδινή - ορεινή - ημιορεινή) 
και δυνατότητα άρδευσης ή όποια άλλη διάκριση κρίνεται 
αναγκαία, λαμβάνοντας υπόψη ειδικούς συντελεστές, 
όπως συντελεστές ζώνης καλλιεργούμενης έκτασης, 
συντελεστές αρδευσιμότητας και όποιο άλλο στοιχείο 
κρίνεται πρόσφορο από την Επιτροπή με βάση δεδομένα 
προηγούμενων ετών, δεκτικά αξιολόγησης. 

Η Επιτροπή (Ε.Α.Π.Γ.Ε.) καταρτίζει οριστικούς πί¬ 
νακες, μέχρι τέλους Φεβρουάριου κάθε έτους, αφού 
συνεκτιμήσει ανάλογους πίνακες, οι οποίοι έχουν κα- 
ταρτισθεί από τις Νομαρχιακές Επιτροπές της επόμενης 
παραγράφου. 

3. Σε κάθε νομαρχία, στη Διεύθυνση Επιθεώρησης 
και Συντονισμού Δ.Ο.Υ., συνιστάται Επιτροπή αποτε- 
λούμενη από Επιθεωρητή της οικείας Διεύθυνσης, που 
είναι αρμόδια για το νομό, ως Πρόεδρο και μέλη τον 
προϊστάμενο της Δημόσιας Οικονομικής Υπηρεσίας του 
νομού, έναν ειδικό επιστήμονα της Διεύθυνσης Γεωργίας 
της Νομαρχίας, έναν ειδικό επιστήμονα, που προτείνεται 
από την ένωση γεωργικών συνεταιρισμών της έδρας 
του νομού και έναν ειδικό επιστήμονα, που προτείνεται 
από κάθε αγροτική ομοσπονδία του νομού, εκ περιτρο¬ 
πής κατ' έτος, όταν υπάρχουν περισσότερες της μιας 
ομοσπονδίες. Για τους παραπάνω ορίζονται και ανα¬ 
πληρωτές τους. Χρέη γραμματέα της Επιτροπής εκτελεί 
φοροτεχνικός υπάλληλος δημόσιας οικονομικής υπη¬ 
ρεσίας του νομού. 

Έργο της Επιτροπής είναι η οριστικοποίηση, σε 
επίπεδο νομού, πινάκων καθαρού εισοδήματος της πα¬ 
ραγράφου 1. Οι πίνακες αυτοί καταρτίζονται, με ευθύνη 
των Διευθύνσεων Γεωργίας, από διαθέσιμα λογιστικά 
στοιχεία γεωργικών εκμεταλλεύσεων, για όλα τα πα- 
ραγόμενα γεωργικά προϊόντα του νομού, με βάση τις 
καθιερωμένες γεωργοοικονομικές μεθόδους και προ¬ 
σκομίζονται στην Επιτροπή μέχρι 15 Ιανουαρίου κάθε 
έτους. Με ευθύνη του Προέδρου της Επιτροπής, οι 
οριστικοποιημένοι πίνακες αποστέλλονται μέχρι 31 Ια¬ 
νουάριου κάθε έτους στην Επιτροπή της παραγράφου 2. 

4. Η Επιτροπή της παραγράφου 2, σε περίπτωση που 
δεν έχει στη διάθεσή της πίνακες της προηγούμενης 
παραγράφου ή αυτοί είναι ελλιπείς, οριστικοποιεί τις 
αρχικές εκτιμήσεις της. Οι τελικοί αυτοί πίνακες εγκρί- 
νονται από τον Υπουργό Οικονομικών και με ευθύνη 
του Προέδρου της Επιτροπής κοινοποιούνται στις νο¬ 
μαρχίες και τις δημόσιες οικονομικές υπηρεσίες των 
νομών. Με ευθύνη των νομαρχών, οι πίνακες αυτοί 
κοινοποιούνται σε όλους τους Ο.Τ.Α., τις συνεταιριστι¬ 
κές οργανώσεις και τους αγροτικούς συλλόγους, μέχρι 
;0 Μαρτίου κάθε έτους. 

5. Αν από τα τηρούμενα βιβλία του Κώδικα Βιβλίων 
και Στοιχείων, από τα οποία δεν εξάγεται λογιστικό 
αποτέλεσμα, προκύπτει καθαρό γεωργικό εισόδημα, δια¬ 
φορετικό από αυτό που προσδιορίζεται με την αντικει¬ 
μενική μέθοδο, λαμβάνεται υπόψη για τη φορολογία 
εισοδήματος το κατά περίπτωση προκύπτον μεγαλύτερο 
εισόδημα. 

6. Αν από τα στοιχεία, που προσκομίζει ο φορολο¬ 


γούμενος, αποδεικνύεται ότι, εξαιτίας ζημιών από γε¬ 
γονότα απρόβλεπτα ή οφειλόμενα σε ανώτερη βία, δεν 
αποκτήθηκε εισόδημα ή το αποκτηθέν είναι κατώτερο 
του προσδιοριζομένου με την αντικειμενική μέθοδο, ο 
προϊστάμενος της δημόσιας οικονομικής υπηρεσίας δεν 
λαμβάνει υπόψη ή μειώνει κατά περίπτωση το προκύπτον 
με την αντικειμενική μέθοδο καθαρό γεωργικό εισόδημα. 

7. Με αποφάσεις του Υπουργού Οικονομικών καθο¬ 
ρίζονται: 

α) Οι λεπτομέρειες και η διαδικασία εφαρμογής των 
διατάξεων του άρθρου αυτού. 

β) Η συγκρότηση της επιτροπής που προβλέπουν 
οι διατάξεις της παραγράφου 2, καθώς και κάθε αναγκαία 
δαπάνη για την εφαρμογή των διατάξεων του άρθρου 
αυτού. 

8. Με αποφάσεις του οικείου νομάρχη καθορίζονται: 
α) Οι λεπτομέρειες και η διαδικασία εφαρμογής των 

διατάξεων των παραγράφων 3 και 4 του άρθρου αυτού. 

β) Η συγκρότηση της Επιτροπής που προβλέπουν 
οι διατάξεις της παραγράφου 3. 

9. Οι διατάξεις του παρόντος άρθρου εφαρμόζονται 
από το οικονομικό έτος 1995 για τα εισοδήματα που 
αποκτήθηκαν στη χρήση 1994. 

Άρθρο 7 

Υπόχρεοι σε δήλωση - Χρόνος υποβολής 

1. Φυσικά πρόσωπα, κατά κύριο επάγγελμα αγρότες, 
που έχουν την κατοικία τους στην Ελλάδα, υποχρεούνται 
να υποβάλλουν δήλωση, εφόσον το ετήσιο καθαρό 
γεωργικό τους εισόδημα υπερβαίνει το ποσό του ενός 
εκατομμυρίου (1.000.000) δραχμών και δεν συντρέχει 
για τα πρόσωπα αυτά μία από τις περιπτώσεις α' έως 
και ια' της παραγράφου 1 του άρθρου 11 του ν.δ. 
3323/1955. 

2. Εξαιρετικά, οι άνω υπόχρεοι υποβάλλουν δήλωση, 
εφόσον λαμβάνουν επιδοτήσεις ποσού άνω των πε- 
ντακοσίων χιλιάδων (500.000) δραχμών, για προϊόντα 
φυτικής παραγωγής ή επτακοσίων πενήντα χιλιάδων 
(750.000) δραχμών, για προϊόντα ζωικής παραγωγής. 

3. Φυσικά πρόσωπα, τα οποία αποκτούν και γεωργικό 
εισόδημα, χωρίς να είναι κατά κύριο επάγγελμα αγρότες, 
υποχρεούνται να υποβάλλουν δήλωση, ανεξάρτητα από 
το ύψος του καθαρού γεωργικού εισοδήματος που 
αποκτούν ή το ύψος των επιδοτήσεων που λαμβάνουν 
ή το ύψος του επιστρεφόμενου φόρου προστιθέμενης 
αξίας που εισπράτουν. 

4. Η δήλωση υποβάλλεται μέχρι 15 Απριλίου του 
οικείου οικονομικού έτους, όταν μεταξύ των εισοδημά¬ 
των του υπόχρεου περιλαμβάνονται και γεωργικά ει¬ 
σοδήματα. 

5. Με αποφάσεις του Υπουργού Οικονομικών, που 
δημοσιεύονται στην Εφημερίδα της Κυβερνήσεως, μπο¬ 
ρούν νρ αναπροσαρμόζονται τα ποσά που αναφέρονται 
στο άρθρο αυτό, καθώς και κάθε άλλη λεπτομέρεια για 
την εφαρμογή των διατάξεων του παρόντος. 

Άρθρο 8 

Εκπτώσεις - Απαλλαγές - Κίνητρα 

1. Από το καθαρό γεωργικό εισόδημα, που προσδιο¬ 
ρίζεται με την αντικειμενική μέθοδο του άρθρου 1, 
εκπίπτονται: 

α) Το ποσό του καταβαλλόμενου ενοικίου για εκμί- 
σθωση της γεωργικής γης. 

β) Ποσό Ισο με το είκοσι πέντε τοις εκατό (25%), 
της δαπάνης αγοράς καινούργιου πάγιου εξοπλισμού, 
που χρησιμοποιείται αποκλειστικά για την κάλυψη ανα¬ 
γκών της γεωργικής εκμετάλλευσης, εφάπαξ κατά το 
χρόνο πραγματοποίησης της δαπάνης, χωρίς δυνατό¬ 
τητα έκπτωσης αυτής, ολικά ή μερικά, σε επόμενες 
χρήσεις. 

2. Από το καθαρό γεωργικό εισόδημα των κατά κύριο 
επάγγελμα αγροτών, φυσικών προσώπων, απαλλάσσεται 
του φόρου ποσό πεντακοσίων χιλιάδων (500.000) δραχ¬ 
μών. Το ποσό αυτό ορίζεται σε ένα εκατομμύριο 
(1.000.000) δραχμές, εφόσον τα παραπάνω πρόσωπα 
λαμβάνουν εξισωτικές αποζημιώσεις. 

Ειδικά για νέους κατά κύριο επάγγελμα αγρότες, 
που δεν έχουν υπερβεί το 35ο έτος της ηλικίας τους, 
τα παραπάνω ποσά προσαυξάνονται κατά ποσοστό 
σαράντα τοις εκατό (40%) για τα πρώτα πέντε (5) 
ουνεχή χρόνια άσκησης του επαγγέλματός τους. 

Για την εφαρμογή των διατάξεων του παρόντος, ως 
νέοι αγρότες θεωρούνται εκείνοι που για πρώτη φορά 
αναλαμβάνουν την οικονομική και νομική ευθύνη μιας 
γεωργικής εκμετάλλευσης. 

Η απαλλαγή αυτή παρέχεται με την πρόσθετη προϋ¬ 
πόθεση ότι θα εξακολουθήσουν να είναι κατά κύριο 
επάγγελμα αγρότες για μια ακόμη δεκαετία. Σε αντίθετη 
περίπτωση βεβαιώνεται ο φόρος που δεν καταβλήθηκε. 

3. Με αποφάσεις του Υπουργού Οικονομικών καθο¬ 
ρίζονται: 

α) Οι λεπτομέρειες και η διαδικασία εφαρμογής των 
διατάξεων του άρθρου αυτού. 

β) Οι υποχρεώσεις των προσώπων της παραγράφου 
2 του άρθρου αυτού. 

γ) Τα απαιτούμενα δικαιολογητικά για την αναγνώριση 
της συνδρομής των προϋποθέσεων των απαλλαγών ή 
εκπτώσεων του άρθρου αυτού. 

Άρθρο 9 

Μίσθωμα από εκμίσθωση γαιών 

Αν το δηλούμενο εισόδημα από εκμίσθωση γεωργικής 
γης ή το τεκμαρτό μίσθωμα από δωρεάν παραχώρηση 
προς οποιονδήποτε τρίτο, εκτός των συζύγων, είναι 
μικρότερο του προσδιοριζόμενου με την αντικειμενική 
μέθοδο, για την εφαρμογή των φορολογικών διατάξεων 
λαμβάνεται υπόψη το μίσθωμα που προσδιορίζεται α¬ 
ντικειμενικά. 

Ο φορολογούμενος μπορεί να αμφισβητήσει το ύψος 
του αντικειμενικού μισθώματος, εφόσον από εξαιρετι¬ 
κούς λόγους, που ανάγονται αποκλειστικά στους πα¬ 
ράγοντες που επηρεάζουν τη μισθωτική αξία της γεωρ- 
γικής γης, αποδεικνύεται ότι αυτή είναι μικρότερη της 
προσδιοριζόμενης με την αντικειμενική μέθοδο. Η επί¬ 
κληση των λόγων αυτών, καθώς και η προσαγωγή των 
αποδεικτικών στοιχείων, γίνεται από το φορολογούμενο 
με την άσκηση προσφυγής κατά τις κείμενες διατάξεις, 
μέχρι την 31η Δεκεμβρίου του οικείου οικονομικού έτους. 

Αν το μίσθωμα που συμφωνήθηκε και δηλώθηκε είναι 
ανώτερο του προσδιοριζόμενου με την αντικειμενική 
μέθοδο, για την εφαρμογή των φορολογικών διατάξεων 
λαμβάνεται υπόψη το δηλωθέν. 

Άρθρο 10 
Υποχρεώσεις τρίτων 

1. Κρατικές υπηρεσίες ή κρατικοί φορείς, αρμόδιοι 
για την έγκριση και καταβολή επιδοτήσεων ή αποζη¬ 


μιώσεων σε δικαιούχους, αναγράφουν υποχρεωτικά στις 
εγκριτικές ή διαπιστωτικές πράξεις που συντάσουν, 
εκτός των λοιπών στοιχείων των δικαιούχων και τον 
αριθμό φορολογικού μητρώου (Α.Φ.Μ.) ή τον αριθμό 
δελτίου ταυτότητας και την αρμόδια για τη φορολογία 
του δικαιούχου δημόσια οικονομική υπηρεσία. Αντίγραφα 
των πράξεων αυτών ή άλλα στοιχεία, αναγκαία για τις 
ελεγκτικές επαληθεύσεις, διαβιβάζονται στις αρμόδιες 
δημόσιες οικονομικές υπηρεσίες. 

2. Με κοινή απόφαση των Υπουργών Οικονομικών 
και Γεωργίας καθορίζονται τα στοιχεία για τις επαλη¬ 
θεύσεις, οι διαδικασίες που πρέπει να ακολουθούνται, 
καθώς και κάθε άλλη σχετική λεπτομέρεια, που είναι 
αναγκαία για την εφαρμογή των διατάξεων του άρθρου 
αυτού. 

Άρθρο 11 

Κυρώσεις σε όσους, δεν δηλώνουν 
το γεωργικό εισόδημα ■ 

1. Οσοι αποκτούν καθαρό γεωργικό εισόδημα, από 
οποιονδήποτε γεωργική δραστηριότητα και είναι υπό¬ 
χρεοι σε υποβολή δήλωσης, σύμφωνα με τις διατάξεις 
του παρόντος, αν δεν δηλώσουν το εισόδημα αυτό και 
είναι κατά κύριο επάγγελμα αγρότες, δεν δικαιούνται: 

α) να εισπράξουν επιστρεφόμενο φόρο προστιθέμενης 
αξίας, ποσού άνω των τριακοσίων χιλιάδων (300.000) 
δραχμών, 

β) να εισπράξουν επιδοτήσεις ποσού άνω των πε- 
ντακοσίων χιλιάδων (.500.000) δραχμών, για τη φυτική 
παραγωγή και επτακοσίων πενήντα χιλιάδων (750.000) 
δραχμών, για τη ζωική παραγωγή, 
γ) να πάρουν άδεια από την αρμόδια αρχή να πωλούν 
αγροτικά προϊόντα πλανοδίως ή σε λαϊκές αγορές, 
δ) να πάρουν άδεια αγροτικού αυτοκινήτου, 
ε) να μεταβιβάσουν με οποιονδήποτε τρόπο την 
κυριότητα γεωργικής γης, για μια πενταετία από τη 
λήξη της προθεσμίας για την υποβολή της δήλωσης 
φορολογίας εισοδήματος. 

2. Οσοι δεν είναι κατά κύριο επάγγελμα αγρότες και 
αποκτούν καθαρό γεωργικό εισόδημα, από οποιανδή- 
ποΤε γεωργική δραστηριότητα, αν δεν δηλώσουν το 
εισόδημα αυτό, δεν δικαιούνται: 

α) να εισπράξουν κάθε μορφής και ποσού επιδότηση, 
β) να εισπράξουν κάθε ποσό αποζημίωσης γεωργικής 
παραγωγής, λόγω έκτακτων και απρόβλεπτων ζημιών, 
γ) να πάρουν άδεια αγροτικού αυτοκινήτου, . 
δ) να μεταβιβάσουν με οποιονδήποτε τρόπο την 
κυριότητα γεωργικής γης, για μια πενταετία από τη 
λήξη της προθεσμίας για την υποβολή της δήλωσης 
φορολογίας εισοδήματος. 

3. Με αποφάσεις του Υπουργού Οικονομικών, που 
δημοσιεύονται στην Εφημερίδα της Κυβερνήσεως, μπο¬ 
ρούν να αναπροσαρμόζονται τα ποσά της προηγούμενης 
παραγράφου. Με τις ίδιες αποφάσεις ρυθμίζεται και 
κάθε άλλη λεπτομέρεια, που είναι αναγκαία για την 
εφαρμογή του άρθρου αυτού. 

Άρθρο 12 
Τεκμήρια δαπανών 

1. Το πρώτο εδάφιο της περίπτωσης α' της παρα¬ 
γράφου 2 του άρθρου 5 του ν.δ. 3323/1955 αντικαθί¬ 
σταται ως εξής: 

■ ο ετήσιο τεκμαρτό ή καταβαλλόμενο μίσθωμα για 
δευτερεύουσα κατοικία, γενικώς, εφόσον η επιφάνειά 
της υπερβαίνει τα εκατόν είκοσι (120) τετραγωνικά 

μέτρα, το οποίο πολλαπλασιάζεται με συντελεστή δύο 
(2). Αν ο φορολογούμενος, η σύζυγός του και τα 
πρόσωπα που συνοικούν με αυτόν και τον βαρύνουν 
έχουν στην κατοχή ή στην κυριότητά τους περισσότερα 
ακίνητα με συνολική επιφάνεια τουλάχιστον εκατόν 
είκοσι (120) τετραγωνικά μέτρα, τα οποία χρησιμοποιού¬ 
νται από αυτούς ως δευτερεύουσα κατοικία, τότε για 
τον υπολογισμό του πραγματικού ή του τεκμαρτού 
μισθώματός τους λαμβάνονται υπόψη όλες οι μισθού- 
μενες ή ιδιοκατοικούμενες κατοικίες τους". 

2. Οι υποπεριπτώσεις αα', ββ' και γΥ της περίπτωσης 
β' της παραγράφου 2 του άρθρου 5 του ν.δ. 3323/1955 
αντικαθίστανται ως εξής και η υποπερίπτωση δδ' κα- 
ταργείται: 

’αα) Είκοσι τοις εκατό (20%) για χρονικό διάστημα 
πάνω από πέντε (5) μέχρι δέκα (10) έτη, 

ββ) Τριάντα τοις εκατό (30%) για χρονικό διάστημα 
πάνω από δέκα (10) έτη και μέχρι δεκαπέντε (15) έτη, 

γγ) Πενήντα τοις εκατό (50%) για χρονικό διάστημα 
πάνω από δεκαπέντε (15) έτη. Το ίδιο ποσοστό μείωσης 
υπολογίζεται για τη δαπάνη που προκύπτει με βάση το 
αυτοκίνητο που έχει αγοραστεί από τον Οργανισμό 
Διαχείρισης Δημόσιου Υλικού (Ο.Δ.Δ.Υ.), για τη δαπάνη 
που προκύπτει με βάση αυτοκίνητο που ανήκει στην 
κυριότητα του φορολογούμενου για χρονικό διάστημα 
πάνω από δέκα (10) έτη, εφόσον αυτός έχει ηλικία 
πάνω από εξήντα (60) ετών και αποκτά αποκλειστικώς 
εισοδήματα από συντάξεις ή και από ιδιοκατοίκηση 
κύριας και δευτερεύουσας κατοικίας, καθώς και όταν 
πρόκειται για επιβατικά αυτοκίνητα Ι.Χ., τα οποία είναι 
ειδικά διασκευασμένα για ανάπηρους. Ως επιβατικά αυ¬ 
τοκίνητα Ι.Χ. ειδικά διασκευασμένα για ανάπηρους θεω¬ 
ρούνται εκείνα που διασκευάσθηκαν, ύστερα από άδεια 
της αρμόδιας αρχής, για να οδηγούνται από πρόσωπα 
που παρουσιάζουν αναπηρία με ποσοστό τουλάχιστον 
εξήντα επτά τοις εκατό (67%) από φυσική αναπηρία, 
νοητική καθυστέρηση ή ψυχική πάθηση ή για να μετα¬ 
φέρουν αυτά τα πρόσωπα μαζί με τα αντικείμενα που 
είναι απαραίτητα για τη μετακίνησή τους". 

3. Η πρώτη περίοδος του τρίτου εδαφίου και η 
υποπερίπτωση ι' της περίπτωσης β' της παραγράφου 2 
του άρθρου 5 του ν.δ. 3323/1955 αντικαθίστανται ως 
εξής: 

"Στις περιπτώσεις εταιριών ομόρρυθμων ή ετερόρ¬ 
ρυθμων ή περιορισμένης ευθύνης ή ανώνυμων ή αστικών, 
καθώς και των κοινωνιών και κοινοπραξιών που ασκούν 
επιχείρηση ή επάγγελμα, οι οποίες έχουν στην κυριότητα 
ή στην κατοχή τους επιβατικά αυτοκίνητα ιδιωτικής 
χρήσης, η τεκμαρτή δαπάνη που αναλογεί σε αυτά 
λογίζεται ως τεκμαρτή δαπάνη των: 

ι) Ομόρρυθμων ή απλών εκτός των ετερόρρυθμων 
εταίρων ή κοινωνών ή μελών της κοινοπραξίας, φυσικών 
προσώπων, μεριζόμενη μεταξύ αυτών κατα το ποσοστό 
συμμετοχής τους στην εταιρία, προκειμένου περί ο¬ 
μόρρυθμων ή ετερόρρυθμων ή αστικών εταιριών ή στην 
κοινωνία ή στην κοινοπραξία". 

4. Η υποπερίπτωση ιιιί του τέταρτου εδαφίου της 
περίπτωσης β' της παραγράφου 2 του άρθρου 5 του 
ν.δ. 3323/1955 αντικαθίσταται ως εξής: 

' ιιιι) Των διευθυνόντων και εντεταλμένων συμβούλων, 
διοικητών ανώνυμων εταιριών και προέδρων των διοι¬ 
κητικών συμβουλίων τους, μεριζόμενη ισομερώς μεταξύ 
τους". 

5. Στην περίπτωση β' της παραγράφου 2 του άρθρου 
5 του ν.δ. 3323/1955, μετά το τρίτο εδάφιο προστίθενται 


δύο νέα εδάφια, που έχουν ως εξής: 

"Αν στις πιο πάνω περιπτώσεις οι εταίροι των 
ομόρρυθμων ή ετερόρρυθμων ή περιορισμένης ευθύνης 
ή αστικών εταιριών, καθώς και των κοινωνιών ή κοινο¬ 
πραξιών είναι νομικά πρόσωπα, η τεκμαρτή δαπάνη που 
προκύπτει με βάση τα επιβατικά αυτοκίνητα ιδιωτικής 
χρήσης που έχουν στην κυριότητα ή την κατοχή τους 
λογίζεται ως τεκμαρτή δαπάνη των φυσικών προσώπων, 
που μετέχουν σε αυτά τα νομικά πρόσωπα, σύμφωνα 
με όσα ορίζονται στο προηγούμενο εδάφιο. Για τις 
αλλοδαπές επιχειρήσεις, που δεν υπάγονται στις δια¬ 
τάξεις της περίπτωσης δ' της παραγράφου 6 αυτού 
του άρθρου, το ποσό της ετήσιας τεκμαρτής δαπάνης 
διαβίωσης, που προκύπτει με βάση αυτοκίνητα αυτής 
της περίπτωσης, ιδιοκτησίας ή κατοχής γραφείου, υ¬ 
ποκαταστήματος ή πρακτορείο τους εγκατεστημένο 
στην Ελλάδα, βαρύνει το πρόσωπο που εκπροσωπεί 
στην Ελλάδα την αλλοδαπή επιχείρηση και προϊσταται 
του οικείου γραφείου ή υποκαταστήματος ή πρακτο¬ 
ρείου". 

6. Στην περίπτωση γ' της παραγράφου 2 του άρθρου 
5 του ν.δ. 3323/1955 μετά τη λέξη "διτρόχου" προστί¬ 
θεται η φράση "ή τριτρόχου". 

7. Η παράγραφος 4 του άρθρου 5 του ν.δ. 3323/1955 
αντικαθίσταται ως εξής: 

"4. Το ετήσιο συνολικό ποσό τεκμαρτής δαπάνης 
διαβίωσης, που προσδιορίζεται σύμφωνα με τις διατάξεις 
των προηγούμενων παραγράφων, μπορεί να αμφισβη¬ 
τηθεί από το φορολογούμενο όταν η πραγματική δαπάνη 
του φορολογούμενου και των μελών που τον βαρύνουν 
είναι μικρότερη από την τεκμαρτή δαπάνη, όπως απο- 
δεικνύεται από τον υπόχρεο με βάση πραγματικά πε¬ 
ριστατικά. Η επίκληση των περιστατικών αυτών μπορεί 
να γίνει μόνο από τους υπόχρεους οι οποίοι: 

α. Υπηρετούν τη στρατιωτική θητεία τους στις Ένο¬ 
πλες Δυνάμεις, 
β. Είναι φυλακισμένοι, 
γ. Νοσηλεύονται σε νοσοκομείο ή κλινική, 
δ. Έχουν δικαίωμα εισαγωγής επιβατικού αυτοκινήτου 
ιδιωτικής χρήσης με μειωμένους δασμούς, φόρους ή 
τέλη. 

Τα πρόσωπα που έχουν το δικαίωμα αυτό δύνανται 
να επικαλούνται το περιστατικό αυτό για πέντε (5) έτη 
από το έτος του εκτελωνισμού του αυτοκινήτου, εκτός 
από τους ναυτικούς, οι οποίοι μπορούν να το επικα¬ 
λούνται για ένα (1) έτος από το έτος του εκτελωνισμού 
του αυτοκινήτου. 

ε. Είναι άνεργοι και για το Χρονικό διάστημα που 
δικαιούνται βοήθημα ανεργίας. 

στ. Συγκατοικούν με συγγενείς πρώτου βαθμού και 
έχουν μειωμένες δαπάνες διαβίωσης, γιατί αποδεικνύε- 
ται, ότι στις δαπάνες συμβάλλουν οι συγγενείς αυτοί 
οι οποίοι πραγματοποιούν εισόδημα από εμφανείς πηγές. 

ζ. Είναι ορφανοί ανήλικοι, οι οποίοι έχουν στην κυ¬ 
ριότητά τους επιβατικά αυτοκίνητα ιδιωτικής χρήσης, 
από κληρονομιά του πατέρα ή της μητέρας τους. 

η. Προσκομίζουν στοιχεία από τα οποία αποδεικνύεται 
ότι από γεγονότα ανώτερης βίας πραγματοποίησαν 
δαπάνη μικρότερη από την τεκμαρτή. 

Οταν συντρέχει μια ή περισσότερες από τις περι¬ 
πτώσεις αυτής της παραγράφου, ο φορολογούμενος 
υποχρεούται να υποβάλει μαζί με τη δήλωσή του και 
τα αναγκαία δικαιολογητικά για την απόδειξη των ισχυ¬ 
ρισμών του. Ο προϊστάμενος της δημόσιας οικονομικής 
υπηρεσίας ελέγχει την ακρίβεια των ισχυρισμών και τα 

αποδεικτικά στοιχεία του φορολογούμενου και μειώνει 
ανάλογα την ετήσια τεκμαρτή δαπάνη στην οποία α- 
ναφέρονται οι ισχυρισμοί και τα αποδεικτικά στοιχεία." 

8. Η περίπτωση ά της παραγράφου 5 του άρθρου 5 
του ν.δ. 3323/1955 αντικαθίσταται ως εξής: 

'α) Αγορά αυτοκινήτων, δίτροχων ή τρίτροχων αυ¬ 
τοκινούμενων οχημάτων, πλοίων αναψυχής και λοιπών 
σκαφών αναψυχής, αεροσκαφών και κινητών πραγμάτων 
μεγάλης αξίας. Ως κινητά πράγματα μεγάλης αξίας 
νοούνται εκείνα που η αξία τους υπερβαίνει το ποσό 
του ενός εκατομμυρίου (1.000.000) δραχμών. Αν η αξία 
κάθε πράγματος είναι μικρότερη του ποσού αυτού , τα 
αγορασθέντα όμως πράγματα αποτελούν, κατά τις συ¬ 
ναλλακτικές αντιλήψεις, ενιαίο σύνολο, τότε για τον 
υπολογισμό της αξίας λαμβάνεται υπόψη η αξία όλων 
αυτών των πραγμάτων, εφόσον υπερβαίνει το ποσό 
του ενός εκατομμυρίου (1.000.000) δραχμών. Κατά την 
εφαρμογή των διατάξεων αυτής της περίπτωσης δεν 
λαμβάνονται υπόψη τα χρηματικά ποσά που διατίθενται 
για την αγορά κινητών πραγμάτων, που αποτελούν το 
άμεσο αντικείμενο της ασκούμενης εμπορικής δραστη¬ 
ριότητας". 

9. Οι διατάξεις του δεύτερου εδαφίου της περίπτωσης 
β' της παραγράφου 5 του άρθρου 5 του ν.δ. 3323/1955 
καταργούνται. 

10. Στην παράγραφο 5 του άρθρου 5 του ν.δ. 3323/ 
1955 προστίθενται περιπτώσεις ε' και στ', που έχουν 
ως εξής: 

’ε) Η ετήσια δαπάνη για δωρεές ή χορηγίες χρη¬ 
ματικών ποσών, εφόσον αυτά υπερβαίνουν ετησίως τις 
εκατό χιλιάδες (100.000) δραχμές, εκτός από τις δωρεές 
προς το Δημόσιο, τους δήμους και τις κοινότητες του 
κράτους και τα ανώτατα εκπαιδευτικά ιδρύματα. 

στ) Η ετήσια δαπάνη που καταβάλλεται για την το¬ 
κοχρεωλυτική απόσβεση δανείων ή πιστώσεων οποιοσ¬ 
δήποτε μορφής, στην οποία περιλαμβάνεται και το ποσό 
τυχόν τόκων υπερημερίας". 

11. Το τελευταίο εδάφιο της παραγράφου 5 του 
άρθρου 5 του ν.δ. 3323/1955 καταργείται και στην 
παράγραφο 12 του άρθρου 5 του ίδιου νομοθετήματος, 
όπως αυτό αναριθμήθηκε με την παράγραφο 14 του 
άρθρου 2 του ν. 2065/1992, προστίθεται δεύτερο εδάφιο, 
που έχει ως εξής: 

"Επίσης, όσοι δεν αναγράφουν στη δήλωση τη δαπάνη 
αγοράς ή ανέγερσης ακινήτων, υπόκεινται στις κυρώσεις 
που προβλέπονται από το άρθρο 73α." 

12. Η παράγραφος 6 του άρθρου 5 του ν.δ. 3323/1955 
αντικαθίσταται ως εξής: 

" 6. Το τεκμήριο προσδιορισμού της ετήσιας δαπάνης 
δεν εφαρμόζεται: 

α) Προκειμένου για τεκμαρτή δαπάνη, η οποία προ¬ 
κύπτει βάσει ενός (1) επιβατικού αυτοκινήτου ιδιωτικής 
χρήσης μέχρι και δεκατέσσερις (14) φορολογήσιμους 
ίππους, το οποίο ανήκει στην κυριότητα ή κατοχή 
πολύτεκνου με τέσσερα (4) τουλάχιστον τέκνα που τον 
βαρύνουν ή της συζύγου του και των προσώπων που 
συνοικούν μαζί τους και τους βαρύνουν. 

β) Προκειμένου για τεκμαρτή δαπάνη, η οποία προ¬ 
κύπτει βάσει επιβατικού αυτοκινήτου ιδιωτικής χρήσης 
αναπήρου, το οποίο απαλλάσσεται από τα τέλη κυκλο¬ 
φορίας. 

γ) Προκειμένου για αλλοδαπό προσωπικό που δεν 
διαμένει μόνιμα στην Ελλάδα ή ημεδαπό προσωπικό 
που διαμένει μόνιμα στο εξωτερικό και απασχολείται 
αποκλειστικά σε επιχειρήσεις που υπάγονται στις δια¬ 


τάξεις του α.ν. 89/1967 (ΦΕΚ 132 Α), του αν. 378/1968 
(ΦΕΚ 82 Α ) και του άρθρου 25 του ν. 27/1975 (ΦΕΚ 
77 Α’), για το ποσό της ετήσιας τεκμαρτής δαπάνης, 
η οποία προκύπτει βάσει του επιβατικού αυτοκινήτου 
ιδιωτικής χρήσης ή του ενοικίου. 

δ) Προκειμένου για αλλοδαπές επιχειρήσεις που 
υπάγονται στις διατάξεις του α.ν. 89/1967, του αν. 
378/1968 και του άρθρου 25 του ν. 27/1975, για το 
ποσό της ετήσιας τεκμαρτής δαπάνης, η οποία προ¬ 
κύπτει βάσει επιβατικών αυτοκινήτων ιδιωτικής χρήσης. 

ε) Προκειμένου για τη δαπάνη, που καταβάλλεται 
για την αγορά κτηματικών ομολόγων του Δημοσίου, για 
την αγορά δημόσιων κτημάτων, εφόσον αυτά εκποιού¬ 
νται σε δημόσιο πλειστηριασμό από την Κτηματική 
Εταιρία του Δημοσίου, καθώς και για την αγορά δημόσιων 
εκτάσεων, κατά τις διατάξεις του άρθρου 28 του ν. 
1947/1991 (ΦΕΚ 70 Α ). 

στ) Προκειμένου για αγορά ομολόγων του Δημοσίου 
ή τίτλων εταιριών, στις οποίες μετέχει το Δημόσιο κατά 
ποσοστό τουλάχιστον πενήντα τοις εκατό (50%) ή για 
αγορά μετοχών εισηγμένων στο Χρηματιστήριό ή με¬ 
τοχών που έχει εγκριθεί η εισαγωγή τους σε αυτό, 
ύστερα από έγκριση της Επιτροπής Κεφαλαιαγοράς ή 
για αγορά εντόκων γραμματίων του Δημοσίου ή γενικά 
τίτλων του Δημοσίου ή για αγορά αμοιβαίων κεφαλαίων, 
καθώς και κάθε άλλου τίτλου που είναι διαπραγματεύ¬ 
σιμος στο Χρηματιστήριο". 

13. Η υποπερίπτωση ββ' της περίπτωσης δ" της 
παραγράφου 9 του άρθρου 5 του ν.δ. 3323/1955 αντι¬ 
καθίσταται ως εξής: 

"ββ) που είχαν διαμείνει τρία (3) τουλάχιστον χρόνια 
στην αλλοδαπή και η εισαγωγή του συναλλάγματος 
γίνεται μέσα σε δύο (2) χρόνια από τη μετοικεσία τους". 

14. Στο τέλος της περίπτωσης ζ' της παραγράφου 
9 του άρθρου 5 του ν.δ. 3323/1955 προστίθενται εδάφια 
ως εξής: 

"Για την κάλυψη ή περιορισμό της διαφοράς που' 
προκύπτει κατά την εφαρμογή των διατάξεων αυτής 
της περίπτωσης δεν έχουν εφαρμογή οι διατάξεις του 
άρθρου 10 του ν. 2019/1992 (ΦΕΚ 34 Α') για τα ποσά 
των πραγματικών ή τεκμαρτών δαπανών που πραγμα¬ 
τοποιούνται από 1.1.1994. 

Χρηματικά ποσά που έχουν ληφθεί υπόψη από τη 
δήλωση ποϋ, τυχόν, υποβλήθηκε κατά τις διατάξεις της 
παραγράφου 1 του άρθρου 10 του ν. 2019/1992, για 
την κάλυψη ή τον περιορισμό διαφοράς δαπάνης, α- 
ιραιρούνται από το κεφάλαιο που σχηματίζεται από 
προηγούμενα έτη, όπως αυτό προσδιορίζεται με βάση 
όσα ορίζονται στα εδάφια δεύτερο, τρίτο και τέταρτο 
αυτής της περίπτωσης". 

15. Η παράγραφος 11 του άρθρου 5 του ν.δ. 3323/ 
1955, όπως αυτή αναριθμήθηκε με την παράγραφο 14 
του άρθρου 2 του ν. 2065/1992, καταργείται από 1ης 
Ιανουάριου 1994. 

ΚΕΦΑΛΑΙΟ Β' 

ΦΟΡΟΛΟΓΙΑ ΕΙΣΟΔΗΜΑΤΟΣ 
I. ΦΥΣΙΚΑ ΠΡΟΣΩΠΑ 
Άρθρο 13 

Εκπτώσεις δαπανών από το συνολικό εισόδημα 

1. Στην περίπτωση ιβ της παραγράφου 6 του άρθρου 
8 του ν.δ. 3323/1955, μετά την υποπερίπτωση στστ', 
προστίθεται τελευταία, εδάφιο, που έχει ως εξής: 

"Αν το συνολικό ποσό των εξόδων ιατρικής και νο¬ 
σοκομειακής περίθαλψης του φορολογούμενου και των 
λοιπών προσώπων που συνοικούν με αυτόν και τον 
βαρύνουν αυτής της περίπτωσης, καθώς και της πα¬ 
ραγράφου 11, δεν καλύπτεται από το συνολικό ετήσιο 
πραγματικό εισόδημα του φορολογούμενου και της συ¬ 
ζύγου του, το υπόλοιπο που απομένει μεταφέρεται για 
να αφαιρεθεί διαδοχικά, κατά το ποσό που απομένει 
κάθε φορά, στα δύο (2) επόμενα οικονομικά έτη, α¬ 
θροιζόμενο με τα χρηματικά ποσά, τυχόν, άλλων εξόδων 
ιατρικής και νοσοκομειακής περίθαλψης σε αυτά τα 
έτη". 

2. Η υποπερίπτωση εε' της περίπτωσης ιβ - της πα¬ 
ραγράφου 6 του άρθρου 8 του ν.δ. 3323/1955 αντικα¬ 
θίσταται ως εξής: 

’εε) τα έξοδα νοσοκομειακής περίθαλψης των τέκνων 
που είναι άγαμα ή διαζευγμένα ή τελούν σε κατάσταση 
χηρείας, εφόσον το ετήσιο φορολογούμενο και απαλ¬ 
λασσόμενο εισόδημά τους δεν υπερβαίνει το ποσό των 
εξακοσίων χιλιάδων (600.000) δραχμών και πάσχουν 
από ανίατο νόσημα, καθώς επίσης και με τις ίδιες 
προϋποθέσεις η δαπάνη για την περίθαλι|Γ| με οποιον- 
δήποτε τρόπο των τυφλών, κωφαλάλων ή διανοητικά 
καθυστερημένων τέκνων του φορολογούμενου, όπως 
και η δαπάνη αυτών για δίδακτρα ή τροφεία που κα¬ 
ταβάλλονται για αυτά τα τέκνα σε ειδικές για την 
πάθησή τους σχολές ή θεραπευτήρια." 

3. Στην περίπτωση ιγ' της παραγράφου 6 του άρθρου 
8 του ν.δ. 3323/1955, τα πέμπτο και έβδομο εδάφια 
καταργούνται και προστίθεται μετά το τρίτο νέο τέταρτο 
εδάφιο ως εξής: 

"Αν το ποσό των ανωτέρω δωρεών υπερβαίνει το 
συνολικό ετήσιο πραγματικό εισόδημα του φορολογού¬ 
μενου, το υπόλοιπο που απομένει μεταφέρεται διαδο¬ 
χικά, κατά το ποσό που απομένει κάθε φορά, στα δύο 
(2) επόμενα οικονομικά έτη, αθροιζόμενο με τα χρηματικά 
ποσά, τυχόν, άλλων δωρεών των ίδιων περιπτώσεων 
σε αυτά τα έτη". 

4. Η περίπτωση ιδ' της παραγράφου 6 του άρθρου 8 
του ν.δ. 3323/1955 αντικαθίσταται ως εξής: 

“ιδ) Το ποσό των δεδουλευμένων τόκων που κατα¬ 
βάλλονται από το φορολογούμενο για: 

αα) Στεγαστικά δάνεια για απόκτηση πρώτης κατοικίας, 
που χορηγούνται στο φορολογούμενο με υποθήκη ή 
προσημείωση από Τράπεζες, το Ταμείο Παρακαταθηκών 
και Δανείων, τα Ταχυδρομικά Ταμιευτήρια και λοιπούς 
πιστωτικούς οργανισμούς, εφόσον οφείλονται από αυτόν 
και η υποθήκη ή προσημείωση έχει εγγραφεί σε ακίνητό 
του ή του άλλου συζύγου ή των τέκνων τους που τους 
βαρύνουν. 

ββ) Στεγαστικά δάνεια για απόκτηση πρώτης κατοικίας, 
που χορηγούνται από ασφαλιστικές επιχειρήσεις στους 
υπαλλήλους αυτών, εφόσον οφείλονται από αυτούς και 
η υποθήκη ή προσημείωση έχει εγγράφει σε ακίνητό 
τους ή του άλλου συζύγου ή των τέκνων τους που 
τους βαρύνουν. 

γγ) Προκαταβολές που χορηγούνται από τα Ταμεία 
Αλληλοβοηθείας Στρατού, Ναυτικού και Αεροπορίας, 
κατά τις διατάξεις του άρθρου 18 του ν.δ. 398/1974 
(ΦΕΚ 116 Α) για απόκτηση πρώτης κατοικίας από τους 
βοηθηματούχους αυτών. 

δδ) Δάνεια που χορηγούνται στο φορολογούμενο από 
Τράπεζες, το Ταμείο Παρακαταθηκών και Δανείων, τα 
Ταχυδρομικά Ταμιευτήρια και λοιπούς πιστωτικούς ορ¬ 
γανισμούς, εφόσον οφείλονται από αυτόν, για αναστή- 


λωση, επισκευή, συντήρηση ή εξωραϊσμό διατηρητέων 
κτισμάτων, καθώς και κτισμάτων που βρίσκονται σε 
περιοχές χαρακτηριζόμενες ως παραδοσιακά τμήματα 
πόλεων ή ως παραδοσιακοί οικισμοί. 

εε) Χρέη προς το Δημόσιο από φόρο κληρονομιάς, 
δωρεάς και γονικής παροχής που οφείλονται από αυτόν. 
Το αφαιρούμενο συνολικό ποσό τόκων της υποπερί¬ 
πτωσης αυτής δεν μπορεί σε καμία περίπτωση να είναι 
ανώτερο από το είκοσι πέντε τοις εκατό (25%) του 
συνολικού οικογενειακού εισοδήματος που δηλώνεται 
με την αρχική εμπρόθεσμη δήλωση του υποχρέου. 

Το ποσό της δαπάνης της περίπτωσης αυτής δεν 
πρέπει να έχει εκ πέσει με βάση άλλη διάταξη του 
παρόντος". 

5. Στην παράγραφο 6 του άρθρου 8 του ν.δ. 3323/ 
1955 προστίθεται περίπτωση ιστ', που έχει ως εξής: 

"ιστ) Εκτός από τις δαπάνες που ορίζονται στις 
προηγούμενες περιπτώσεις, από τό συνολικό εισόδημα 
του φορολογούμενου αφαιρείται ποσοστό τριάντα τοις 
εκατό (30%) του συνολικού ετήσιου ποσού των οικο¬ 
γενειακών δαπανών, στις οποίες υποβάλλεται ο φορο¬ 
λογούμενος, η σύζυγός του και τα τέκνα τους που 
συνοικούν με αυτούς και τους βαρύνουν, για αγορά 
αγαθών και υπηρεσίες γενικά. 

Από τις δαπάνες αυτές εξαιρούνται: 
αα) αυτές που αναφέρονται στην παράγραφο 1 του 
άρθρου 20 του παρόντος, 

' ββ) πραγματικές δαπάνες που λαμβάνονται υπόψη 
για τον υπολογισμό της ετήσιας τεκμαρτής δαπάνης, 
σύμφωνα με τις διατάξεις της παραγράφου 5 του άρθρου 
5 του παρόντος, 

γγ) αυτές που ορίζονται στις προηγούμενε!; περι¬ 
πτώσεις, 

δδ) δαπάνες για αγορά τροφίμων και ποτών, γενικώς, 
καθώς και καυσίμων, 

εε) δαπάνες για ύδρευση, αποχέτευση, συγκοινωνίες, 
φωταέριο, παροχή ηλεκτρικού ρεύματος, ασφάλιστρα 
και τέλη κυκλοφορίας αυτοκινήτων, καθώς και για δί¬ 
δακτρα σε ιδιωτικά σχολεία. 

Το ποσό που αφαιρείται συνολικά και για τους δύο 
συζύγους δεν μπορεί να υπερβεί το ποσό των τριακοσίων 
χιλιάδων (300.000) δραχμών. Το ποσό αυτό μερίζεται 
μεταξύ των συζύγων ανάλογα με το ύψος του φορο¬ 
λογούμενου με τις γενικές διατάξεις εισοδήματος του 
καθενός, όπως αυτό δηλώθηκε με την αρχική εμπρό¬ 
θεσμη δήλωσή τους. Η μείωση του φόρου, που προκύπτει 
από την εφαρμογή των διατάξεων αυτής της περίπτω¬ 
σης, δεν μπορεί να είναι ανώτερη για κάθε σύζυγο του 
ποσοστού δεκαπέντε τοις εκατό (15%) επί του αφο¬ 
ρολόγητου ποσού που του αναλογεί ούτε ανώτερη από 
το φόρο που εκπίπτει για τις δαπάνες αυτές με βάση 
την αρχική εμπρόθεσμη δήλωση. 

Για τη διενέργεια της έκπτωσης αυτής πρέπει το 
συνολικό ποσό των δαπανών, που καταβλήθηκε για 
αγαθά και υπηρεσίες, να αναγράφεται στην αρχική 
εμπρόθεσμη δήλωση εισοδήματος και να συνυποβάλ¬ 
λονται με αυτή τα πρωτότυπα των νόμιμων δικαιολο- 
γητικών, που εκδίδονται σύμφωνα με τις διατάξεις του 
Κώδικα Βιβλίων και Στοιχείων, όπως αυτές ισχύουν κάθε 
φορά. 

Αποδείξεις λιανικής πώλησης αξίας άνω των δέκα 
χιλιάδων (10.000) δραχμών γίνονται δεκτές για την 
αναγνώριση της έκπτωσης της δαπάνης που αντιπρο¬ 
σωπεύουν, μόνον εάν αναγράφεται το ονοματεπώνυμο 
του αγοραστή φορολογούμενου και τίθεται η σφραγίδα 

του πωλητή. 

Δαπάνες αυτής της παραγράφου που γίνονται στην 
αλλοδαπή δεν αφαιρούνται.' 

6. Η παράγραφος 10 του άρθρου 8 του ν.δ. 3323/1955 
αντικαθίσταται ως εξής: 

ΊΟ. Όταν ο ένας από τους συζύγους δεν έχει 
εισόδημα φορολογούμενο ή αυτό που έχει είναι κατώ¬ 
τερο από τα ποσά των δαπανών των περιπτώσεων ιβ' 
και ιστ' της παραγράφου 6 και της παραγράφου 7, που 
αφορούν αυτόν προσωπικά και τα πρόσωπα που τον 
βαρύνουν, τότε ολόκληρο το ποσό των δαπανών ή η 
διαφορά προστίθεται στις δαπάνες του άλλου συζύγου. 
Όταν το σύνολο των δαπανών του ενός συζύγου είναι 
ανώτερο από το φορολογούμενο εισόδημά του, τότε 
η διαφορά που προκύπτει και μέχρι το άθροισμα των 
δαπανών των περιπτώσεων ιβ' και ιστ' της παραγράφου 

6 και της παραγράφου 7, προστίθεται στις δαπάνες 
του άλλου συζύγου.* 

7. Στην περίπτωση ε' της παραγράφου 1 του άρθρου 

7 του ν.δ. 3323/1955 προστίθεται υποπερίπτωση ιγ' ως 
εξής: 

Ίγ) Το στεγαστικό επίδομα που καταβάλλεται στους 
δικαιούχους με βάση τις διατάξεις της περιπτώσεως 
σΤ του άρθρου 10 του ν. 1284/1982 (ΦΕΚ 114 Α') και 
των παραγράφων 19 και 44 του άρθρου 11 του ν. 
1881/1990 (ΦΕΚ 42 Α').* 

8. Το δεύτερο εδάφιο της περίπτωσης δ' της παρα¬ 
γράφου 3 του άρθρου 40 του ν.δ. 3323/1955 αντικα¬ 
θίσταται ως εξής: 

"Ο φόρος υπολογίζεται με βάση την κλίμακα της 
παραγράφου 1 του άρθρου 9, στο καθαρό ποσό της 
αποζημίωσης, μετά την αφαίρεση ποσού ενός εκατομ¬ 
μυρίου (1.000.000) δραχμών που δεν θεωρείται εισόδημα 
και παρακρατείται κατά την πληρωμή της στο δικαιούχο*. 

'Αρθρο 14 

Υπολογισμός του φόρου και μειώσεις αυτού 

1. Οι παράγραφοι 1 και 2 του άρθρου 9 του ν.δ. 
3323/1955 αντικαθίστανται ως εξής: 

Ί. Το εισόδημα που απομένει, μετά την αφαίρεση 
των ποσών των μειώσεων και των δαπανών από το 
συνολικό εισόδημα του φορολογούμενου, υποβάλλεται 
σε φόρο με βάση την ακόλουθη κλίμακα: 


Κλιμάκιο 

Φορολο- Φόρος 

Σύνολο 

εισοδή¬ 

γικός κλιμακίου εισο- 

φόρου 

ματος 

συντελε¬ 

στής 

δήματος 


1.000.000 

0 0 

1.000.000 

0 

1.500.000 

5 75.000 

2.500.000 

75.000 

1.500.000 

15 225.000 

4.000.000 

300.000 

3.000.000 

30 900.000 

7.000.000 

1.200.000 

8.000.000 

40 3.200.000 

15.000.000 

4.400.000 


Υπερβάλλον 45 

Ειδικά, για φορολογούμενο με εισόδημα από μισθούς 
ή συντάξεις, το ποσό του πρώτου κλιμακίου της πιο 
πάνω κλίμακας, προκειμένου να υπολογισθεί ο φόρος 
που αναλογεί στο εισόδημά του, αυξάνεται κατά τρια¬ 
κόσιες χιλιάδες (300.000) δραχμές με ισόποση μείωση 
του ποσού του δεύτερου κλιμακίου. Το πρόσθετο αυτό 
ποσό δεν μπορεί να είναι μεγαλύτερο από το συνολικό 
ποσό του μισθού ή της σύνταξης που δηλώνεται. 


2. Για το φορολογούμενο που τον βαρύνουν τέκνα, 
το ποσό φόρου που προκύπτει με βάση την πιο πάνω 
κλίμα**-* υειώνεται ως εξής: 

α) είκοσι χιλιάδες (20.000) δραχμές για καθένα τέκνο 
του, όταν έχει μέχρι δύο (2) τέκνα που τον βαρύνουν. 

β) τριάντα χιλιάδες (30.000) δραχμές για καθένα τέκνο 
του, όΐίΐν έχει τρία (3) τέκνα που τον βαρύνουν. 

γ) σαράντα χιλιάδες (40.000) δραχμές για καθένα 
τέκνο του, όταν έχει τέσσερα (4) τέκνα και πάνω που 
τον βαρύνουν. 

Για το φορολογούμενο που αποκτά εισόδημα από 
μισθωτές υπηρεσίες, εφόσον αυτός προσφέρει υπηρε¬ 
σίες ή κατοικεί για εννέα (9) τουλάχιστον μήνες μέσα 
στο έτος που απέκτησε το εισόδημα αυτό στους νομούς 
Ξάνθης, Ροδόπης, Έβρου, Λέσβου, Χίου, Σάμου και 
Δωδεκανήσου, καθώς και σε περιοχή των νομών Θε¬ 
σπρωτίας, Ιωαννίνων, Καστοριάς, Φλώρινας, Πέλλης, 
Κιλκίς, Σερρών και Δράμας, η οποία περιλαμβάνεται σε 
ζώνη βάθους είκοσι (20) χιλιομέτρων από τη μεθοριακή 
γραμμή, τα ως άνω ποσά μειώσεως του φόρου προ¬ 
σαυξάνονται μέ δέκα χιλιάδες (10.000) δραχμές για 
κάθε τέκνο που βαρύνει το φορολογούμενο. 

Αν με βάση τη φορολογική κλίμακα δεν προκύπτει, 
για το φορολογούμενο, ποσό φόρου ή αυτό είναι μι¬ 
κρότερο του συνολικού ποσού των ανωτέρω μειώσεων, 
ολόκληρο το ποσό των μειώσεων ή η διαφορά που 
προκύπτει μειώνει το ποσό του φόρου που προκύπτει 
με βάση τη φορολογική κλίμακα για τον άλλο σύζυγο. 

Εάν το συνολικό ποσό των ανωτέρω μειώσεων είναι 
μεγαλύτερο του φόρου, ο οποίος προκύπτει με βάση 
τη φορολογική κλίμακα για το φορολογούμενο και τη 
σύζυγό του, η διαφορά δεν επιστρέφεται ούτε και 
συμψηφίζεται. 

Το ποσό που απομένει ύστερα από τις ανωτέρω 
μειώσεις αποτελεί το φόρο που αναλογεί στο συνολικό 
καθαρό εισόδημα του φορολογούμενου*. 

2. Στο τέλος της παραγράφου 3 του άρθρου 9 του 
ν.δ. 3323/1955 προστίθεται εδάφιο, που έχει ως εξής: 

Έιδικώς, ο συντελεστής του πρώτου εδαφίου αυ¬ 
ξάνεται σε έξι τοις εκατό (6%) και επιβάλλεται στο 
ακαθάριστο εισόδημα από ακίνητα που χρησιμοποιούνται 
ως κατοικίες, εφόσον η επιφάνεια καθεμιάς από αυτές 
υπερβαίνει τα τριακόσια (300) τετραγωνικά μέτρα.* 

3. Οι περιπτώσεις α' και β' του πρώτου εδαφίου της 
παραγράφου 4 του άρθρου 9 του ν.δ. 3323/1955 αντι¬ 
καθίστανται ως εξής: 

*α) στις αμοιβές που καταβάλλονται από τον εργο¬ 
δότη, σε ξένο νόμισμα, με αναλογικό συντελεστή οκτώ 
τοις εκατό (8%), β) στις αμοιβές που καταβάλλονται 
από τον εργοδότη σε δραχμές, με αναλογικό συντελεστή 
πέντε τοις εκατό (5%).* 

4. Στην παράγραφο 7 του άρθρου 9 του ν.δ. 3323/1955 
προστίθενται δύο τελευταία εδάφια, που έχουν ως εξής: 

"Όταν ο οφειλώμενος, με βάση την εμπρόθεσμη 
δήλωση, φόρος καταβάλλεται εφάπαξ μέσα στην προ¬ 
θεσμία της πρώτης δόσης, όπως αυτές ορίζονται στην 
παράγραφο αυτή, παρέχεται έκπτωση πέντε τοις εκατό 
(5%) στο συνολικό ποσό αυτού και των λοιπών συμ- 
βεβαιούμενων με αυτόν οφειλών. Στην περίπτωση που 
η βεβαίωση ενεργείται ύστερα από το μήνα Οκτώβριο 
του οικείου οικονομικού έτους, παρέχεται έκπτωση τρία 
τοις εκατό (3%) στην εφάπαξ καταβολή της οφειλής 
μέσα στην προθεσμία της πρώτης δόσης, μόνον όταν 
αυτή προέρχεται από εμπρόθεσμη δήλωση και η βε¬ 
βαίωση γίνει μέχρι το μήνα Οκτώβριο του επόμενου 

οικονομικού έτους - . 

5. Στο άρθρο 1 του ν. 2019/1992 η παράγραφος 5 
αναριθμείται σε 6 και προστίθεται νέα παράγραφος 5, 
που έχει ως εξής: 

- 5. Ο φόρος που παρακρατείται, σύμφωνα με τις 
διατάξεις της παραγράφου 1 και του πρώτου εδαφίου 
της περίπτωσης στ' της παραγράφου 1 του άρθρου 43 
του ν.δ. 3323/1955, μειώνεται κατά ποσοστό πέντε τοις 
εκατό (5%) κατά την παρακράτησή του". 

6. Τα δεύτερο και τρίτο εδάφια της παραγράφου 6 
του άρθρου 59 του ν.δ. 3323/1955 καταργούνται. 

Άρθρο 15 

Διεύρυνση της φορολογικής βάσης 

1. Στην παράγραφο 1 του άρθρου 11 του ν.δ. 3323/ 
1955 προστίθεται περίπτωση ιβ', που έχει ως εξής: 

'ιβ) όποιος έχει υπερβεί το εικοστό πέμπτο (25) 
έτος της ηλικίας του, εκτός αν αποκτά εισόδημα από 
μισθωτές υπηρεσίες, μέχρι το ποσό των οκτακοσίων 
χιλιάδων (800.000) δραχμών ή και από ιδιοκατοίκηση 
κύριας κατοικίας με επιφάνεια μέχρι εξήντα (60) τε¬ 
τραγωνικά μέτρα ή είναι κατά κύριο επάγγελμα αγρότης." 

2. Η υποχρέωση υποβολής δήλωσης των κατά κύριο 
επάγγελμα αγροτών ρυθμίζεται από τις διατάξεις του 
άρθρου 7 του παρόντος. 

3. Στην παράγραφο 4 του άρθρου 12 του ν.δ. 3323/ 
1955 προστίθεται, νέο, δεύτερο εδάφιο που έχει ως 
εξής: 

"Μαζί με την ετήσια δήλωσή του ο υπόχρεος υπο¬ 
βάλλει δήλωση με τα στοιχεία των ακινήτων που του 
ανήκουν κατά πλήρες δικαίωμα ιδιοκτησίας ή κατ' επι¬ 
καρπία ή ψιλή κυριότητα ή έχει δικαίωμα χρήσης ή 
οίκησης σε αυτά." 

Άρθρο 16 

Καταβολή του φόρου της δήλωσης του 
άρθρου 16α και εξαιρέσεις από αυτόν 

1. Το τρίτο εδάφιο της περίπτωσης γ' της παραγράφου 
1 του άρθρου 16α του ν.δ. 3323/1955 αντικαθίσταται 
ως εξής: 

"Τα ποσοστά αυτά δεν ισχύουν για τις εταιρίες του 
άρθρου 13 του ν. 718/1977 (ΦΕΚ 304 Α').' 

2. Η παράγραφος 12 του άρθρου 16α του ν.δ. 3323/ 
1955 αντικαθίσταται ως εξής: 

"12. Οι διατάξεις των παραγράφων 1 έως και 5 αυτού 
του άρθρου δεν εφαρμόζονται για: 

α) Κοινωνίες αστικού δικαίου που εκμεταλλεύονται 
φορτηγά ή επιβατικά αυτοκίνητα δημόσιας χρήσης για 
τα καθαρά κέρδη που προέρχονται από τη συνεκμε¬ 
τάλλευση με τη μορφή κοινωνίας μέχρι και δύο αυτο¬ 
κινήτων. Τα καθαρά κέρδη που προέρχονται από την 
εκμετάλλευση των πάνω από δύο αυτοκινήτων φορο¬ 
λογούνται με τις διατάξεις του άρθρου αυτού. 

β) Τους λοιπούς υπόχρεους, που αναφέρονται στην 
παράγραφο 3 του άρθρου 3, οι οποίοι εκμεταλλεύονται 
ένα μόνο αυτοκίνητο δημόσιας χρήσης. 

γ) Εταιρίες συστεγαζόμενων φαρμακείων στις οποίες 
συμμετέχουν αποκλειστικώς φαρμακοποιοί." 

3. Μετά το τέταρτο εδάφιο της περίπτωσης γ' της 
παραγράφου 1 του άρθρου 16α του ν.δ. 3323/1955 
προστίθεται νέο εδάφιο, που έχει ως εξής: 

"Όταν η αρχική δήλωση υποβάλλεται εκπρόθεσμα 
και μέχρι τριάντα (30) ημέρες από τη λήξη της προ¬ 


θεσμίας υποβολής της, εξακολουθεί να ισχύει το δι¬ 
καίωμα αφαίρεσης της επιχειρηματικής αμοιβής από τα 
κέρδη". 

4. Το τελευταίο εδάφιο της περίπτωσης γ' της πα¬ 
ραγράφου 1 του άρθρου 16α του ν.δ. 3323/1955 αντι¬ 
καθίσταται ως εξής: 

"Η επιλογή αυτή δηλώνεται με την οικεία αρχική 
εμπρόθεσμη ή εκπρόθεσμη, κατά περίπτωση, δήλωση 
της εταιρείας και δεν ανακαλείται". 

5. Στην παράγραφο 8 του άρθρου 16α του ν.δ. 3323/ 
1955 μετά το δεύτερο εδάφιο προστίθενται δύο νέα 
εδάφια που έχουν ως εξής: 

"Δήλωση που υποβάλλεται χωρίς την ταυτόχρονη 
καταβολή των αναφερόμενων στα προηγούμενα εδάφια 
ποσών, θεωρείται απαράδεκτη και δεν παράγει κανένα 
έννομο αποτέλεσμα. Στην περίπτωση που ο οφειλόμε- 
νος φόρος, με βάση την εμπρόθεσμη δήλωση, κατα¬ 
βάλλεται εφάπαξ μέσα στην προθεσμία υποβολής της 
δήλωσης, παρέχεται έκπτωση πέντε τοις εκατό (5%) 
στο συνολικό ποσό αυτού και των λοιπών συμβεβαιω- 
μένων με αυτόν οφειλών." 

Άρθρο 17 

Εκπτώσεις από το ακαθάριστο εισόδημα των 
επιχειρήσεων 

1. Το δεύτερο εδάφιο της περίπτωσης β' της παρα¬ 
γράφου 1 του άρθρου 35 του ν.δ. 3323/1955 αντικα¬ 
θίσταται ως εξής: 

"Ειδικά οι δαπάνες συντήρησης, λειτουργίας, επι¬ 
σκευής, κυκλοφορίας, αποσβέσεων και μισθωμάτων που 
καταβάλλονται σε εταιρείες χρηματοδοτικής μίσθωσης 
για επιβατικά αυτοκίνητα ιδιωτικής χρήσης με κυλίνδρι¬ 
σμά κινητήρα μέχρι δύο χιλιάδες (2.000) κυβικά εκατοστά, 
που έχουν στην κυριότητά τους οι επιχειρήσεις ή που 
έχουν μισθωμένα από τρίτους, εκπίπτουν μέχρι ογδόντα 
τοις εκατό (80%) του συνολικού ύψους αυτών, εφόσον 
χρησιμοποιούνται για πς ανάγκες της επιχείρησης." 

2. Οι διατάξεις της περίπτωσης θ' της παραγράφου 
1 του άρθρου 35 του ν.δ. 3323/1955 αντικαθίστανται 
ως εξής: 

'θ) Το ποσό των προβλέψεων για απόσβεση επι¬ 
σφαλών απαιτήσεων. Το ποσό της πρόβλεψης αυτής 
υπολογίζεται σε ποσοστό μισό τοις εκατό (0,5%) επί 
της αναγραφόμενης στα τιμολόγια πώλησης ή παροχής 
υπηρεσιών αξίας προς επιτηδευματίες, μετά την αφαί¬ 
ρεση: αα) των επιστροφών ή εκπτώσεων, ββ) της αξίας 
των πωλήσεων ή παροχής υπηρεσιών προς το δημόσιο, 
δήμους και κοινότητες, δημόσιες επιχειρήσεις, οργανι¬ 
σμούς ή επιχειρήσεις κοινής ωφέλειας και νομικά πρό¬ 
σωπα δημοσίου δικαίου και γγ) του ειδικού φόρου 
κατανάλωσης πετρελαιοειδών, του φόρου κατανάλωσης 
καπνού και λοιπών ειδικών φόρων που εμπεριέχονται 
στην τιμή πώλησης. 

Το ποσό αυτό της πρόβλεψης για κάθε διαχειριστική 
χρήση, συναθροιζόμενο με το ποσό της διενεργειθείσας 
πρόβλεψης σε προγενέστερες διαχειριστικές χρήσεις 
που εμφανίζεται στα τηρούμενα βιβλία της επιχείρησης, 
δεν μπορεί να υπερβεί το πενήντα τοις εκατό (50%) 
του συνολικού χρεωστικού υπολοίπου του λογαριασμού 
"πελάται", όπως αυτό εμφανίζεται στην απογραφή τέ¬ 
λους χρήσης. Για τον υπολογισμό του χρεωστικού 
υπολοίπου των πελατών δεν περιλαμβάνονται τυχόν 
υπόλοιπα που αφορούν το Δημόσιο, δήμους ή κοινό¬ 
τητες, δημόσιες επιχειρήσεις, οργανισμούς ή επιχειρή- 

σεις κοινής ωφέλειας και νομικά πρόσωπα δημοσίου 
δικαίου. 

Η έκπτωση της δαπάνης αυτής από τα ακαθάριστα 
έσοδα των επιχειρήσεων εμφανίζεται στα τηρούμενα 
βιβλία αυτών σε ειδικό λογαριασμό 'Προβλέψεις για 
απόσβεση επισφαλών απαιτήσεων*. 

Αν σε δεδομένη διαχειριστική χρήση το ποσό των 
πραγματοποιηθεισών προβλέψεων που εμφανίζονται 
στον ως άνω λογαριασμό είναι μεγαλύτερο του πενήντα 
τοις εκατό (50%) του χρεωστικού υπολοίπου, του λο¬ 
γαριασμού -πελάταΓ της διαχειριστικής αυτής χρήσης, 
το ποσό της πραγματοποιηθείσας πρόβλεψης κατά το 
υπερβάλλον μέρος αυτής μεταφέρεται στα Αποτελέ¬ 
σματα χρήσεως' της διαχειριστικής αυτής χρήσης και 
υπόκειται σε φόρο εισοδήματος. 

Πέραν της σχηματιζόμενης κατά τα ανωτέρω πρό¬ 
βλεψης, ουδέν άλλο ποσό αναγνωρίζεται προς έκπτωση 
από τα ακαθάριστα έσοδα για απόσβεση επισφαλών 
απαιτήσεων.· 

3. Το δεύτερο εδάφιο της παραγράφου 2 του άρθρου 
35 του ν.δ. 3323/1955 αντικαθίσταται ως εξής: 

"Σε ακαθάριστα έσοδα μέχρι τρία (3) δισεκατομμύρια 
δραχμές, ποσοστό έκπτωσης δύο τοις εκατό (2%) και 
σε ακαθάριστα έσοδα από τρία (3) δισεκατομμύρια και 
άνω, ποσοστό έκπτωσης ένα τοις εκατό (1%)." 

Άρθρο 18 

Εισόδημα τεχνικών επιχειρήσεων 

Τα όγδοο και ένατο εδάφια της παραγράφου 1 του 
άρθρου 36α του ν.δ. 3323/1955 αντικαθίστανται ως 
εξής: 

"Η αντικειμενική ή η πραγματική αξία, κατά περίπτωση, 
των αυτοτελών οικοδομών, διαμερισμάτων, καταστημά¬ 
των, γραφείων, αποθηκών και λοιπών χώρων που πε¬ 
ριέρχονται κατά το χρόνο της διάλυσης στα μέλη των 
υποχρέων που αναφέρονται στην παράγραφο 3 του 
άρθρου 3, θεωρείται ως ακαθάριστο έσοδο των υπο¬ 
χρέων αυτών κατά το χρόνο της διάλυσής τους. Το 
καθαρό κέρδος που προκύπτει με βάση τα έσοδα αυτά 
φορολογείται στο όνομα των υποχρέων που αναφέρο- 
νται στην παράγραφο 3 του άρθρου 3 με συντελεστή 
τριάντα πέντε τοις εκατό (35%) κατά το έτος που 
διαλύεται η εταιρία, κοινωνία ή κοινοπραξία - . 

Άρθρο 19 

Παρακράτηση και απόδοση φόρου 

1. Το δεύτερο εδάφιο της παραγράφου 1 του άρθρου 
29 του ν.δ. 3323/1955 αντικαθίσταται ως εξής: 

Εξαιρετικά, στα μερίσματα που διανέμονται από η¬ 
μεδαπές εταιρίες επενδύσεων χαρτοφυλακίου και στα 
κέρδη από ημεδαπά αμοιβαία κεφάλαια, ενεργείται πα¬ 
ρακράτηση φόρου, σύμφωνα με τα οριζόμενα στις δια¬ 
τάξεις των άρθρων 16 και 48 του ν.1969/1991. - 

2. Στην παράγραφο 4 του άρθρου 29 του ν.δ. 3323/ 
1955 προστίθενται οι περιπτώσεις στ' και ζ', που έχουν 
ως εξής: 

- στ) Για τα μερίσματα που διανέμουν οι ημεδαπές 
εταιρίες επενδύσεων χαρτοφυλακίου, κατά το χρόνο 
έγκρισής τους από τη γενική συνέλευση των μετόχων." 

’ζ) Για τα κέρδη από ημεδαπά αμοιβαία κεφάλαια, 
κατά το χρόνο έγκρισής τους από την Α.Ε. Διαχειρί¬ 
σεως.· 

3. Η περίπτωση α' της παραγράφου 5 του άρθρου 


29 του ν.δ. 3323/1955 αντικαθίσταται ως εξής: 

'α. Για τα εισοδήματα των περιπτώσεων α', β', γ και 
στ' της προηγούμενης παραγράφου, η ημεδαπή ανώνυμη 
εταιρία που τα καταβάλλει - . 

4. Στην παράγραφο 5 του άρθρου 29 του ν.δ. 3323/ 
1955 προστίθεται περίπτωση δ', που έχει ως εξής: 

"δ. Γ ια τα εισοδήματα της περίπτωσης ζ' της προη¬ 
γούμενης παραγράφου η - Α.Ε. Διαχειρίσεως - που τα 
καταβάλλει - . 

5. Το πρώτο εδάφιο της περίπτωσης β' της παρα¬ 
γράφου 1 του άρθρου 37α του ν.δ. 3323/1955 αντικα¬ 
θίσταται ως εξής: 

'Στα εισοδήματα εργοληπτών κατασκευής κάθε είδους 
τεχνικών έργων και ενοικιαστών δημόσιων, δημοτικών, 
κοινοτικών ή λιμενικών προσόδων με συντελεστή τρία 
τοις εκατό (3%) που υπολογίζεται στην αξία του κα- 
τασκευαζόμενου έργου ή του μισθώματος." 

6. Στην περίπτωση σΤ της παραγράφου 1 του άρθρου 
37α του ν.δ. 3323/1955 προστίθεται υποπερίπτωση δδ, 
και στη συνέχεια δύο νέα εδάφια της περίπτωσης αυτής, 
που έχουν ως εξής: 

" δδ) Οταν προμηθεύονται αγαθά ή τους παρέχονται 
υπηρεσίες από τις πολεμικές βιομηχανίες Ε.Α.Β., Ε.Β.Ο. 
και ΠΥΡΚΑΛ. 

Επίσης, εξαιρείται από την υποχρέωση παρακράτησης 
φόρου η δημόσια επιχείρηση ΟΛΥΜΠΙΑΚΗ ΤΟΥΡΙΣΤΙΚΗ 
για τις υπηρεσίες που παρέχονται σε αυτή. 

Οι διατάξεις του τελευταίου εδαφίου της περίπτωσης 
β' της παραγράφου 4, εφαρμόζονται αναλόγως. - 

7. Οι διατάξεις της προηγούμενης παραγράφου ι¬ 
σχύουν από 8 Φεβρουάριου 1994 για τιμολόγια που 
εκδίδονται από την ημερομηνία αυτή και μετά. 

8. Στην παράγραφο 1 του άρθρου 37α του ν.δ. 3323/ 
1955 προστίθενται περιπτώσεις ζ' και η', που έχουν ως 
εξής: 

- ζ) Στα εισοδήματα που προέρχονται από αμοιβές ή 
προμήθειες λόγω διαμεσολάβησης για πώληση μεριδίων 
αμοιβαίων κεφαλαίων, με συντελεστή δέκα πέντε τοις 
εκατό (15%), που υπολογίζεται στο ποσό της αμοιβής 
ή προμήθειας του δικαιούχου. Οι - Α.Ε. Διαχειρίσεως " 
αμοιβαίων κεφαλαίων υποχρεούνται να παρακρατούν το 
φόρο κατά την καταβολή των προμηθειών ή αμοιβών. 

η) Οι μισθοί και λοιπές αμοιβές που καταβάλλει η 
εταιρία περιορισμένης ευθύνης σε διαχειριστές εταίρους 
αυτής, λόγω παρεχόμενων σε αυτήν υπηρεσιών, δεν 
υπόκεινται σε παρακράτηση φόρου. Για τα πιο πάνω 
ποσά, το νομικό πρόσωπο υποχρεούται, έναντι του 
οφειλόμενου φόρου επί της επιχειρηματικής αμοιβής, 
να καταβάλλει στο Δημόσιο φόρο που υπολογίζεται με 
συντελεστή δέκα πέντε τοις εκατό (15%), πλέον τελών 
χαρτοσήμου ένα τοις εκατό (1%). 

Για την απόδοση του φόρου αυτού εφαρμόζονται οι 
διατάξεις της παραγράφου 1 του άρθρου 44. 

Ο φόρος της περίπτωσης αυτής εκπίπτεται από τον 
παρακρατούμενο, σύμφωνα με την περίπτωση δ', φόρο 
και το προκύπτον χρεωστικό υπόλοιπο καταβάλλεται 
εφάπαξ σύμφωνα με τα οριζόμενα σιην παράγραφο 5 
του παρόντος άρθρου. Τυχόν πιστωτικό υπόλοιπο επι- 
στρέφεται". 

9. Η παράγραφος 5 του άρθρου 37α του ν.δ. 3323/ 
1955 αντικαθίσταται ως εξής: 

'5. Όσοι παρακρατούν φόρο, σύμφωνα με τις διατάξεις 
των περιπτώσεων β', γ', δ', στ' και ζ' της παραγράφου 
1 και της παραγράφου 3 αυτού του άρθρου, υποχρεού- 
νται να αποδίδουν αυτόν με σχετική δήλωση που πρέπει 

να υποβάλουν μέσα στο πρώτο δεκαπενθήμερο του 
επόμενου από την παρακράτηση μήνα, στη Δ.Ο.Υ., στην 
περιφέρεια της οποίας έγινε η καταβολή των ποσών 
για τα οποία παρακρατήθηκε ο φόρος, ο οποίος απο¬ 
δίδεται εφάπαξ με την υποβολή της οικείας δήλωσης". 

10. Στην παράγραφο 1 του άρθρου 40 του ν.δ.3323/ 
1955 προστίθεται δεύτερο εδάφιο, που έχει ως εξής: 

"Ομοίως, εισόδημα από μισθωτές υπηρεσίες θεωρείται 
και το εισόδημα που αποκτούν οι δικηγόροι ως πάγια 
αντιμισθία για την παροχή νομικών υπηρεσιών, καθώς 
και το εισόδημα που αποκτούν οι ξεναγοί οι οποίοι 
υπάγονται στις διατάξεις του άρθρου 37 του ν. 1545/1985 
(ΦΕΚ 91 Α’)." 

11. Στο τέλος της παραγράφου 1 του άρθρου 21 του 
ν. 1921/1991 (ΦΕΚ 12 Α') προστίθενται δύο εδάφια που 
έχουν ως εξής: 

"Για την εφαρμογή των διατάξεων της παρούσας 
παραγράφου θεωρούνται τόκοι καταθέσεων και τα ει¬ 
σοδήματα που προκύπτουν από πράξεις, όπως αυτές 
ορίζονται στις διατάξεις της παραγράφου 7 του άρθρου 
15 του ν. 3632/1928, που προσετέθησαν με το άρθρο 
74 του ν. 1969/1991 (ΦΕΚ 167 Α'), τα οποία λαμβάνουν 
οι δικαιούχοι φυσικά ή νομικά πρόσωπα. 

Με αποφάσεις του Υπουργού Οικονομικών καθορίζεται 
η διαδικασία και κάθε άλλη αναγκαία λεπτομέρεια για 
την εφαρμογή των διατάξεων του προηγούμενου εδα¬ 
φίου." 

12. Οι διατάξεις της προηγούμενης παραγράφου ε¬ 
φαρμόζονται στα εισοδήματα που αποκτούν οι δικαιούχοι 
από την έναρξη ισχύος του νόμου αυτού. 

Άρθρο 20 

Προσδιορισμός καθαρού εισοδήματος 
αρχιτεκτόνων και μηχανικών 

1 . Το πρώτο εδάφιο και οι περιπτώσεις αυτού α’ έως 
και ε' της παραγράφου 5 του άρθρου 46 του ν.δ. 3323/ 
1955 αντικαθίστανται ως εξής: 

"Κατ' εξαίρεση, για αμοιβές αρχιτεκτόνων και μηχα¬ 
νικών για τη σύνταξη μελετών και σχεδίων οικοδομικών 
και λοιπών τεχνικών έργων, την επίβλεψη της εκτέλεσής 
τους, τη διεύθυνση εκτέλεσης (διοίκηση του έργου) και 
την ενέργεια πραγματογνωμοσυνών και διαιτησιών σχε¬ 
τικών με αυτά τα έργα, το καθαρό εισόδημα εξευρίσκεται 
με τη χρήση συντελεστή στις ακαθάριστες νόμιμες 
αμοιβές τους, στις οποίες συμπεριλαμβάνονται και οι 
πόσης φύσεως τόκοι υπερημερίας λόγω καθυστέρησης 
στην καταβολή των πιο πάνω αμοιβών, ως εξής: 

α) Τριάντα οκτώ τοις εκατό (38%) για μελέτη - 
επίβλεψη κτιριακών έργων. 

β) Είκοσι δύο τοις εκατό (22%) για μελέτη - επίβλεψη 
χωροταξικών, πολεοδομικών, συγκοινωνιακών, υδραυ¬ 
λικών έργων και για ακαθάριστες αμοιβές από διεύθυνση 
εκτέλεσης έργου. 

γ) Είκοσι έξι τοις εκατό (26%) για μελέτη - επίβλεψη 
ηλεκτρομηχανολογικών έργων. 

δ) Δεκαεπτά τοις εκατό (17%) για μελέτη - επίβλεψη 
τοπογραφικών έργων. 

ε) Εξήντα τοις εκατό (60%) για ακαθάριστες αμοιβές 
αρχιτεκτόνων και μηχανικών που προσφέρουν ανεξάρ¬ 
τητες υπηρεσίες σε οργανωμένα γραφεία και για την 
ενέργεια πραγματογνωμοσυνών και διαιτησιών σχετικών 
με αυτά τα έργα." 

2. Οι συντελεστές της προηγούμενης παραγράφου 
εφαρμόζονται και όταν διατάξεις άλλου νόμου παρα¬ 


πέμπουν στις περιπτώσεις α' έως και ε της παραγράφου 
5 του άρθρου 46 του ν.δ. 3323/1955, με τους ίδιους 
όρους και τις ίδιες προϋποθέσεις που ορίζονται στην 
παράγραφο αυτή. 

3. Το προτελευταίο εδάφιο της παραγράφου 5 του 
άρθρου 46 του ν.δ. 3323/1955 αντικαθίσταται ως εξής: 

"Αν από τα βιβλία και στοιχεία του υποχρέου προκύπτει 
ότι οι δαπάνες της χρήσης βρίσκονται σε προφανή 
δυσαναλογία με το υπόλοιπο των ακαθάριστων αμοιβών 
(τεκμαρτές δαπάνες) που προκύπτουν από την εφαρ¬ 
μογή του συντελεστή, ο προϊστάμενος τηνν Δ.Ο.Υ. 
προσαυξάνει το συντελεστή αυτόν κατά ποσοστό είκοσι 
τοις εκατό (20%).* 

Άρθρο 21 

Επιβολή έκτακτης εφάπαξ εισφοράς στα κέρδη 
από εξαγωγές σε χώρες της Ευρωπαϊκής Ένωσης 
με βάση την Ε.3789/128/15.3.1988 απόφαση του 
Υπουργού Οικονομικών 

1. Το δεύτερο εδάφιο του άρθρου 1 της Ε.3789/128/ 
15.3.1988 απόφασης του Υπουργού Οικονομικών, η 
οποία κυρώθηκε με το άρθρο 22 του ν. 1796/1988 (ΦΕΚ 
152 Α') αντικαθίσταται, αφότου ίσχυσε, ως εξής: 

"Δεν επιβάλλεται έκτακτη εφάπαξ εισφορά στο μέρος 
των κερδών των επιχειρήσεων που προέρχονται από 
εξαγωγές προς μη κοινοτικές χώρες". 

2. Για την εφαρμογή των διατάξεων της προηγούμενης 
παραγράφου, οι εξαγωγικές επιχειρήσεις υποχρεούνται 
να υποβάλουν υπεύθυνη δήλωση του ν. 1599/1986 (ΦΕΚ 
75 Α) στην αρμόδια Δημόσια Οικονομική Υπηρεσία, 
μέσα σε ένα μήνα από τη δημοσίευση του παρόντος 
στην Εφημερίδα της Κυβερνήσεως, στην οποία θα 
αναγράψουν το σύνολο των ακαθάριστων εσόδων που 
πραγματοποίησαν κατά το οικονομικό έτος 1987 από 
εξαγωγές προς χώρες εκτός της Ευρωπαϊκής Ένωσης. 
Με τη δήλωση αυτή θα συνυποβάλλονται και φωτοα¬ 
ντίγραφα των σχετικών διασαφήσεων εξαγωγής. Σε 
περίπτωση μη υποβολής της υπεύθυνης δήλωσης, ο 
υπολογισμός και η βεβαίωση της εισφοράς γίνεται χωρίς 
να αφαιρεθεί το μέρος των κερδών που αναλογεί σπς 
εξαγωγές προς μη κοινοτικές χώρες. 

3. Το ποσό της έκτακτης εφάπαξ εισφοράς που 
προκύπτει από την εφαρμογή της παραγράφου 1 του 
παρόντος, καταβάλλεται σε έξι (6) ίσες μηνιαίες δόσεις, 
από τις οποίες, η πρώτη μέσα στον επόμενο από τη 
βεβαίωση μήνα. 

Άρθρο 22 

Εναρμόνιση των διατάξεων του Ζ' ψηφίσματος του 
έτους 1975 με πς ισχύουσες διατάξεις της 
φορολογίας εισοδήματος 

1. Τα δεύτερο και επόμενα εδάφια της παραγράφου 
1 του άρθρου 5 του Ζ' ψηφίσματος του έτους 1975 
(ΦΕΚ 23 Α') της Ε' Αναθεωρητικής Βουλής, όπως ισχύουν 
σήμερα, αντικαθίστανται ως εξής: 

"Από το Ειδικό Λογιστήριο της Βουλής διενεργείται, 
μέχρι την τελευταία εργάσιμη ημέρα του μήνα Φεβρουά¬ 
ριου του επόμενου έτους, οριστική εκκαθάριση του 
φόρου εισοδήματος στο τμήμα της ετήσιας βουλευτικής 
αποζημίωσης που φορολογήθηκε αυτοτελώς. 

Αν ο βουλευτής, εκτός από τη βουλευτική αποζημίωση, 
αποκτά και άλλα εισοδήματα, τότε οι προβλεπόμενες 
εκπτώσεις του άρθρου 8 του ν.δ. 3323/1955 ενεργούνται 

■ ε Γ ^·' 1 , ; δικαιούχου, μετά από σχετική δήλωσή 

ε α: : ο Ειδικό Λογιστήριο της Βουλής κατά 
ι.μ·θ πκ'·; εκκαθάριση του φόρου εισοδήματος, ο 
■ ! ;; αναλογεί στο τμήμα της βουλευτικής αποζημίω¬ 

σης ! 'ιου Φορολογείται αυτοτελώς είτε από τα άλλα 
εισοδήματα ιαυ που φορολογούνται με τις γενικές 
διατάξεις του ν.δ, 3323/1955, κατά την εκκαθάριση του 
ρόρου της ετήσιας δήλωσης φορολογίας εισοδήματός 
του, από ττ|ν αρμόδια Δημόσια Οικονομική Υπηρεσία, 
Αν ο βουλευτής επιλέξει οι δαπάνες του άρθρου 8 
ιου ν.δ 3323/1955 να εκπεσθούν από το τμήμα της 
βουλευτικής αποζημίωσης που φορολογείται, τότε ο 
βουλευτής, μαζί με τη δήλωση επιλογής του, έχει 
υποχρέωση να υποβάλει στο Ειδικό Λογιστήριο της 
3ουλής και τα δικαιολογητικά των δαπανών του άρθρου 
3, που προβλέπονται από τις σχετικές υπουργικές 
αποφάσεις. Σε αυτή την περίπτωση στο φόρο, που 
ιρυκύπτει με βάση την κλίμακα του άρθρου 9 του ν.δ. 
■<323/1955 στα λοιπά εισοδήματά του, προστίθεται ο 
ρορας ο οποίος προκύπτει με την εφαρμογή αναλογικού 
Ή"τελεστή πέντε τοις εκατό (5%) στο τμήμα του 
φορολογούμενου εισοδήματος μέχρι ένα εκατομμύριο 
! 1.000.000) δραχμές. 

Οι διατάξεις του προηγουμένου εδαφίου εφαρμόζο¬ 
μαι ανάλογα, αν ο βουλευτής επιλέξει, η αφαίρεση 

■ ων δαπανών του άρθρου 8 του ν.δ. 3323/1955 να γίνει 

■ ' να λοιπά εισοδήματά του. 

Σε κάθε περίπτωση οι μειώσεις του φόρου που 
προβλέπονται από τις διατάξεις της παραγράφου 2 του 
άρθρου 9 του ίδιου νομοθετήματος ενεργούνται μόνο 
από το φόρο που αναλογεί με βάση την κλίμακα αυτού 
ου άρθρου στο τμήμα της βουλευτικής αποζημίωσης 
που υπόκειται σε φόρο, και στη βεβαίωση της παρα- 
'ρόψου 2 του άρθρου 70 του ν.δ. 3323/1955 θα ανα- 
ρύφεται μεταξύ άλλων, αν οι εκπτώσεις του άρθρου 
Λΐένεργήθηκαν από το τμήμα της βουλευτικής απο- 
;■>·; :ίωσης ή όχι". 

του δεύτερου και τρίτου εδαφίου της 
μαγράφυυ 2 του άρθρου 5 του Ζ' ψηφίσματος του 
νους 1975 της Ε Αναθεωρητικής Βουλής, όπως ισχύει 
σήμερα, προστίθεται νέο εδάφιο, που έχει ως εξής: 

Εαν κατά τη διενεργούμενη από το Ειδικό Λογιστήριο 
υμ Βουλής οριστική εκκαθάριση του φόρου εισοδήματος 
ι ι αναλογεί στο τμήμα της βουλευτικής αποζημίωσης 
ν >· ,! ■ φορολογείται αυτοτελώς, σύμφωνα με τις διατάξεις 
προηγούμενης παραγράφου, προκύπτει διαφορά 
ταξυ του ποσού του φόρου που προκύπτει με βάση 

οριστική εκκαθάριση και του ποσού του φόρου που 
.μακοατήθηκε κατά τη διάρκεια του οικείου έτους, 

1 'Τιε Π διάφορά αυτή βεβαιώνεται ή επιστρέφεται κατα 
περίπτωση·. 

3 Οι διατάξεις των προηγούμενων παραγράφων ι- 
οχΟουν για εισοδήματα που αποκτήθηκαν από 1.1.1992 
ιν.π μετά 

4 Στην περίπτωση που, από δύο ή περισσότερες 
πνοές καταβάλλονται στον ίδιο δικαιούχο, μέσα στο 
οικείο έτος, χρηματικά ποσά που φορολογούνται με τις 
οκΐιάξεις του άρθρου 5 του Ζ' ψηφίσματος του έτους 
19/5, οι ίδιες διατάξεις εφαρμόζονται στο άθροισμα 
α ,ών των ποσών 

■> /ε αυτή την περίπτωση την οριστική εκκαθάριση 

νοί.-,ν ι ί; η άθροισμα αυτω ·■ των χρηματικών ποαών 
κκ*- να η Οποία ν ίο οικείο έτος τελευταία 
· ) δι. ,ιουχο τέτοιο χρηματικό πουό και 
. -ΤΜμόζυ ίί,.,. ανάλογα οι διατάξεις της παραγράφου 2 


του άρθρου 5 του Ζ' ψηφίσματος του έτους 1975. 

6. Οι διατάξεις των παραγράφων 4 και 5 ισχύουν για 
εισοδήματα που αποκτήθηκαν από 1.1.1993 και μετά. 

II. ΝΟΜΙΚΑ ΠΡΟΣΩΠΑ 
Άρθρο 23 

Ρυθμίσεις στη φορολογία εισοδήματος 
νομικών προσώπων 

1. Η παράγραφος 1 του άρθρου 10 του ν.δ. 3843/1958 
(ΦΕΚ 148 Α') αντικαθίσταται ως εξής: 

”1.0 φόρος υπολογίζεται στο συνολικό φορολογητέο 
εισόδημα του υπόχρεου νομικού προσώπου, με φορο¬ 
λογικούς συντελεστές, οι οποίοι καθορίζονται, κατά 
κατηγορία υποχρέων, ως εξής: 

α. Για τις ημεδαπές ανώνυμες εταιρίες, των οποίων 
οι μετοχές κατά τη λήξη της διαχειριστικής περιόδου 
είναι ανώνυμες μη εισηγμένες στο Χρηματιστήριο Α¬ 
θηνών και για τις αλλοδαπές εταιρίες και οργανισμούς 
που αποβλέπουν στην απόκτηση οικονομικών ωφελη¬ 
μάτων, σαράντα τοις εκατό (40%). 

β Για τις λοιπές ημεδαπές ανώνυμες εταιρίες, τριάντα 
πέντε τοις εκατό (35%). Σε περίπτωση ημεδαπών α¬ 
νώνυμων εταιριών που έχουν ονομαστικές και ανώνυμες 
μετοχές μη εισηγμένες στο Χρηματιστήριο Αθηνών, ο 
συντελεστής της περίπτωσης α’ επιβάλλεται στο μέρος 
των κερδών που αναλογεί στον αριθμό των υπαρχουοών 
ανώνυμων μετοχών. Για την εξεύρεση του πιο πάνω 
μέρους κερδών επιμερίζονται τα συνολικά καθαρά κέρδη 
ανάλογα με τον αριθμό των ονομαστικών και ανώνυμων 
μετοχών που προκύπτουν από τα τηρούμενα βιβλία 
κατά τη λήξη της διαχειριστικής περιόδου. 

γ. Για τα λοιπά νομικά πρόσωπα, που αναφέρονται 
οτο άρθρο 3, τριάντα πέντε τοις εκατό (35%)”. 

2. Η παράγραφος 4 του άρθρου 8Α του ν.δ.3843/1958, 
αντικαθίσταται ως εξής: 

"4. Αφορολόγητα αποθεματικά ανώνυμων εταιριών, 
εταιριών περιορισμένης ευθύνης ή συνεταιρισμών, α¬ 
νεξάρτητα του χρόνου σχηματισμού τους, διανεμόμενα 
ή κεφαλαιοποιούμενα οποτεδήποτε, φορολογούνται κα¬ 
τά το χρόνο της διανομής ή κεφαλαιοποίησης με βάση 
τις διατάξεις του παρόντος στο όνομα του νομικού 
προσώπου, μετά την αναγωγή αυτών σε μικτό ποσό με 
την προσθήκη του αναλογούντος φόρου. 

Τα ως άνω διανεμόμενα ή κεφαλαιοποιούμενα απο¬ 
θεματικά φορολογούνται αυτοτελώς, μη συναθροισμέ¬ 
νων των ποσών αυτών με το προκύπτον αποτέλεσμα 
του ισολογισμού, κατά το χρόνο που γίνεται η διανομή 
ή κεφαλαιοποίηση. 

Προς τούτα, το νομικό πρόσωπο υποχρεούται να 
υποβάλει δήλωση του άρθρου 11, εντός του πρώτου 
δεκαπενθημέρου του επόμενου μήνα από το μήνα που 
λαμβάνεται η απόφαση από το αρμόδιο όργανο για 
διανομή ή κεφαλαιοποίηση των αποθεματικών. Ο προ- 
κύπτων φόρος καταβάλλεται αε τρεις ίσες μηνιαίες 
δόσεις από τις οποίες, η πρώτη ταυτόχρονα με την 
υποβολή της δήλωσης, οι δε υπόλοιπες δύο την τε¬ 
λευταία εργάσιμη ημέρα των δυο επόμενων, από την 
υποβολή της δήλωσης, μηνών. 

Με την καταβολή του ως άνω φόρου εξαντλείται η 
φορολογική υποχρέωση των δικαιούχων για τα διανε- 
μόμενα η κεφαλαιοποιούμενα αποθεματικά. 

ί α ανωτέρω δεν έχουν εφαρμογή: α) σε αφορολόγητα 
αποθεματικα. νια την κεφαλαιοποίηση των οποίων ι- 

σχύουν οι διατάξεις του άρθρου 13 του ν. 1473/1984 
(ΦΕΚ 127 Α') και του άρθρου 101 του ν. 1892/1990 
(ΦΕΚ 101 Α'), β) σε περίπτωση διανομής ή κεφαλαιο¬ 
ποίησης αφορολόγητων αποθεματικών που έχουν σχη¬ 
ματίσει μέχρι του χρόνου έναρξης ισχύος του ν. 
2065/1992 οι εταιρίες περιορισμένης ευθύνης, με εξαί¬ 
ρεση τα σχηματισθέντα βάσει αναπτυξιακών νόμων α- 
ποθεματικά. 

Οι διατάξεις της παραγράφου αυτής εφαρμόζονται 
ανάλογα και για τις επιχειρήσεις της περίπτωσης δ' 
της παραγράφου 1 του άρθρου 3, οε περίπτωση πί¬ 
στωσης του κεντρικού καταστήματος ή ανάληψης ή 
εξαγωγής στο εξωτερικό κερδών ή αποθεματικών που 
δεν έχουν φορολογηθεί στο όνομα του νομικού προ¬ 
σώπου, ανεξάρτητα του χρόνου σχηματισμού τους. 

Στην περίπτωση αυτήν η δήλωση του άρθρου 11 για 
την καταβολή ιου οφειλόμενου φόρου υποβάλλεται 
εντός του πρώτου δεκαπενθήμερου του επόμενου μήνα 
από το μήνα που γίνεται η πίστωση ή η ανάληψη ή η 
εξαγωγή στο εξωτερικό των κερδών ή αποθεματικών 
και ο οφειλόμενος φόρος καταβάλλεται μέσα στην 
προθεσμία που ορίζεται από την παράγραφο αυτήν. " 

3. Το τέταρτο εδάφιο της παραγράφου 5 του άρθρου 
8Α του ν.δ. 3843/1958 αντικαθίσταται ως εξής: 

"Τα ανωτέρω έχουν ανάλογη εφαρμογή και επί των 
επιχειρήσεων της περίπτωσης δ' της παραγράφου 1 
του άρθρου 3, σε περίπτωση πίστωσης του κεντρικού 
καταστήματος ή ανάληψης ή εξαγωγής στο εξωτερικό 
κερδών ή αποθεματικών που έχουν φορολογηθεί κατά 
ειδικό τρόπο με εξάντληση της φορολογικής υποχρέω¬ 
σης, ανεξάρτητα του χρόνου σχηματισμού τους." 

4. Μετά το πέμπτο εδάφιο της παραγράφου 2 του 
άρθρου 10 του ν.δ. 3843/1958 προστίθεται νέο εδάφιο 
που έχει ως εξής: 

' Οταν η αρχική δήλωση υποβάλλεται εκπρόθεσμα και 
μέχρι τριάντα (30) ημέρες από τη λήξη της προθεσμίας 
υποβολής της, εξακολουθεί να ισχύει το δικαίωμα α¬ 
φαίρεσης της επιχειρηματικής αμοιβής από τα κέρδη." 

5. Το τελευταίο εδάφιο της παραγράφου 2 του άρθρου 
10 του ν.δ. 3843/1958 αντικαθίσταται ως εξής: 

Ή επιλογή αυτή δηλώνεται με την οικεία αρχική 
εμπρόθεσμη ή εκπρόθεσμη, κατά περίπτωση, δήλωση 
της εταιρίας και δεν ανακαλείται/ 

6. Το δεύτερο εδάφιο της παραγράφου 2 του άρθρου 
13 του ν.δ. 3843/1958 αντικαθίσταται ως εξής: 

"Σε περίπτωση εφάπαξ καταβολής του συνολικού 
ποσού της οφειλής που αναφέρεται στην προηγούμενη 
παράγραφο με την εμπρόθεσμη δήλωση, παρέχεται 
έκπτωση ποσοστού πέντε τοις εκατό (5%) επί του 
καταβαλλόμενου ποσού." 

7. Το οριζόμενο από τις διατάξεις του δεύτερου 
εδαφίου της παραγράφου 2 του άρθρου 15 του ν.δ. 
3843/1958 ποσοστό συντελεστή αντικαθίσταται σε σα¬ 
ράντα τοις εκατό (40%). 

8. Τα οριζόμενα από τις περιπτώσεις α', β' και γ της 
παραγράφου 5 του άρθρου 15 του ν.δ. 3843/1958 
ποσοστά των συντελεστών αντικαθίστανται οε τέσσερα 
τοις εκατό (4%), τέσσερα και ογδόντα τοις εκατό 
(4,80%) και δέκα τοις εκατό (10%), αντίστοιχα. 

9. Στην παράγραφο 3 του άρθρου 29 : υ ν.δ. 3323/ 
1955 προστίθενται δύο νέα εδάφια ιπ.·υ έχουν ως εξής: 

"Οταν, στα εισοδήματα του προη /ούμενου εδαφίου 
που προέρχονται από ανώνυμη ε ισινιά της Όποιας οι 
μετοχές είναι ανώνυμες μη εισηγμένες στο Χρηματι¬ 
στήριο Αθηνών, η παρακράτηση φοοου ενεργεί ται με 


συντελεστή σαράντα τοις εκατό (40%). Αν 
ανώνυμη εταιρία έχει ονομαστικές και ανώνυμες με π. 
χές, ο αυξημένος συντελεστής παρακράτησης φόρου 
εφαρμόζεται στην περίπτωση κατά την οποία ο αριθμός 
των ανώνυμων μετοχών που υπάρχουν κατά την έναρξη 
της διαχειριστικής περιόδου είναι ίσος ή μεγαλύτεροι 
από το πενήντα τοις εκατό (50%) του συνόλου των 
μετοχών". 

10. Η παράγραφος 7 του άρθρου 8 του ν.δ. 3843/1%** 
αντικαθίσταται ως εξής: 

" 7. Για την εξεύρεση του φορολογητέου εισοδήματος· 
εφαρμόζονται κατ' αναλογία οι διατάξεις των παμαγρό 
φων 1 και 2 του άρθρου 4 του ν.δ. 3323/1955. Επίσης, 
επί εξωλογιστικού προσδιορισμού του κέρδους από 
εμπορικές επιχειρήσεις, έχουν εφαρμογή οι διατάξει·.· 
του άρθρου 36 του ν.δ. 3323/1955 ". 

11. Στο τέλος της περίπτωσης ά της παραγράφου 
1 του άρθρου 11 του ν.δ. 3843/1958 προοιίθεται εδάφιο, 
που έχει ως εξής: 

"Με απόφαση του Υπουργού Οικονομικών, που δη¬ 
μοσιεύεται στην Εφημερίδα της Κυβερνήσεως, μπορεί 
να μεταφέρεται ειδικά για τις ημεδαπές ανώνυμες ε 
ταιρίες η ημερομηνία λήξης της προθεσμίας που ορίζεται 
πιο πάνω, για τρεις (3) ακόμη ημέρες και να κατανέμοντοι 
σε αυτές οι υπόχρεοι με βάση την αλφαβητική σειρά 
της επωνυμίας ή του τίτλου τους/ 

12. Η παράγραφος 2 του άρθρου 11 του ν.δ. 3843/ 
1958 αντικαθίσταται ως εξής: 

"2. Τα δεύτερο και τρίτο εδάφια και η περίπτωση ια' 
της παραγράφου 1 του άρθρου 11 του ν.δ. 3323/1955 
εφαρμόζονται ανάλογα και στα νομικά πρόσωπο τηπ 
παραγράφου 1 του άρθρου 3 του παρόνιος" 

13. Η παράγραφος 5 του άρθρου 42 του ν. 2065 'ιροά 
αντικαθίσταται ως εξής: 

"5. Οι διατάξεις των παραγράφουν 10, 11 και ί? 
άρθρου 29 του ν.δ. 3323/1955 κσι των Ποραγράφ.·· - . 

και 3 του άρθρου 15 του ν.δ. 3843/1958 εξοκοΛουθο·> 
να ισχύουν για την εφαρμογή των προβλεπόμενων οπό 
τις παραγράφους 1 έως και 4 του παρόντος άρθρου/ 

14. Το άρθρο 16 του ν. 1969/1991 (ΦΕΚ. 167 ·γ) 
αντικαθίσταται ως εξής: 

Άρθρο 16 

1. Οι εταιρίες επενδύσεων χαρτοφυλακίου σπαλλάο 
σονται παντός φόρου, τέλους, τέλους χαρτοσήμου, 
εισφοράς, δικαιώματος ή οποιασδήποτε άλλης επιβά 
ρυνσης υπέρ του Δημοσίου ή τρίτου επί του κεφαλαίου 
τους, με εξαίρεση το φόρο συγκέντρωσης κεφαλαίου 
και το φόρο προστιθέμενης αξίας. 

2. Κατά την είσπραξη τόκων από εταιρίες επενδύσεων 

χαρτοφυλακίου ενεργείται από τον καταβάλλοντα πα¬ 
ρακράτηση φόρου εισοδήματος σύμφωνο με τα π< ν 
βλεπόμενα από το άρθρο 21 του ν. 1921/1991 Μ - ·-·;* 
12 Α') και το άρθρο 29 του ν.δ. 3323/1955, ; · 

περίπτωση. Με την παρακράτηση αυτήν εξαντλείται η 
φορολογική υποχρέωση των διακοιούχων για τα 
δήματα αυτά. 

3. Τα εισπραττόμενα από τους μετόχους της εν ·!%:.; 
επενδύσεων χαρτοφυλακίου μερίσματα αππλλποσυ\ ·<··. 
του φόρου εισοδήματος, με εξαίρεση το υίρ · ίων 
διανεμόμενων μερισμάτων που προέρχεται απο εισ··. 
δήματα απαλλασσόμενα της φορολογίας, οπό - 
από την πώληση χρεωγράφων οε τιμή ανώιεσ: < 
τιμής κτήσης και οπό εισοδήματα αλλοδαπής π,- 

σης, για τα οποία η καταβάλλουσα εταιρία υποχρεούται 
σε παρακράτηση φόρου με συντελεστή δεκαπέντε τοις 
εκατό (15%). Με την παρακράτηση αυτήν εξαντλείται 
η φορολογική υποχρέωση των μετόχων. Για την εξεύ¬ 
ρεση των διανεμόμενων μερισμάτων που υπόκεινται σε 
παρακράτηση φόρου, γίνεται επιμερισμός του συνόλου 
των διανεμόμενων μερισμάτων ανάλογα με το συνολικό 
ύψος των εσόδων που προέρχονται από απαλλασσόμενα 
της φορολογίας εισοδήματα, από κέρδη από την πώληση 
χρεωγράφων και από τίτλους αλλοδαπής προέλευσης 
και των λοιπών ακαθάριστων εσόδων. 

Κατά την υποβολή της δήλωσης απόδοσης του 
παρακρατούμενου φόρου εκπίπτεται το μέρος του φόρου 
που αποδεδειγμένα καταβλήθηκε στην αλλοδαπή και 
το οποίο αναλογεί στα διανεμόμενα εισοδήματα αλλο¬ 
δαπής προέλευσης. Το ποσό του εκπιπτόμενου φόρου 
δεν μπορεί να υπερβαίνει αυτό που προκύπτει με την 
εφαρμογή του συντελεστή του πρώτου εδαφίου. 

4. Οι πράξεις σύστασης, το καταστατικό των εταιριών 
επενδύσεων χαρτοφυλακίου και οι εκδιδόμενες από 
αυτές μετοχές απαλλάσσονται παντός φόρου, τέλους, 
τέλους χαρτοσήμου, εισφοράς, δικαιώματος ή οποιοσ¬ 
δήποτε άλλης επιβάρυνσης υπέρ του Δημοσίου ή τρίτου, 
εξαιρουμένων των φόρων συγκέντρωσης κεφαλαίου και 
προστιθέμενης αξίας και της νόμιμης προμήθειας του 
χρηματιστή. - 

15. Το άρθρο 48 του ν. 1969/1991 αντικαθίσταται ως 
εξής: 

"Αρθρο 48 

1. Η πράξη σύστασης αμοιβαίου κεφαλαίου, η διάθεση 
και η εξαγορά των μεριδίων απαλλάσσονται από κάθε 
φόρο, τέλος, τέλος χαρτοσήμου, εισφορά, δικαίωμα ή 
οποιαδήποτε άλλη επιβάρυνση υπέρ του Δημοσίου, νο¬ 
μικών προσώπων δημόσιου δικαίου και γενικώς τρίτων. 

2. Κατά την είσπραξη τόκων στο όνομα και για 
λογαριασμό του αμοιβαίου κεφαλαίου ενεργείται από 
τον καταβάλλοντα παρακράτηση φόρου εισοδήματος 
σύμφωνα με τα προβλεπόμενα από το άρθρο 21 του 
ν. 1921/1991 (ΦΕΚ 12 Α') και το άρθρο 29 του ν.δ. 
3323/1955, κατά περίπτωση. Με την παρακράτηση αυτή 
εξαντλείται η φορολογική υποχρέωση των μεριδούχων 
για τα εισοδήματα αυτά. 

3. Τα κέρδη, που διανέμονται από το αμοιβαίο 
κεφάλαιο στους μεριδούχους, απαλλάσσονται από το 
φόρο εισοδήματος, με εξαίρεση το μέρος των διανε¬ 
μόμενων κερδών που προέρχεται από εισοδήματα α¬ 
παλλασσόμενα της φορολογίας, από κέρδη από την 
πώληση χρεωγράφων σε τιμή ανώτερη της τιμής κτήσης 
και από εισοδήματα αλλοδαπής προέλευσης, για τα 
οποία το αμοιβαίο κεφάλαιο υποχρεούται σε παρακρά¬ 
τηση φόρου με συντελεστή δεκαπέντε τοις εκατό (15%). 
Με την παρακράτηση αυτήν εξαντλείται η φορολογική 
υποχρέωση των μεριδούχων. 

Για την εξεύρέση των διανεμόμενων κερδών που 
υπόκεινται σε παρακράτηση φόρου, γίνεται επιμερισμός 
του συνόλου των διανεμόμενων κερδών ανάλογα με το 
συνολικό ύψος των εσόδων που προέρχονται από α¬ 
παλλασσόμενα της φορολογίας εισοδήματα, από κέρδη 
από την πώληση χρεωγράφων και από τίτλους αλλο¬ 
δαπής προέλευσης και των λοιπών ακαθάριστων εσό¬ 
δων. 

Κατά την υποβολή της δήλωσης απόδοσης του πα¬ 
ρακρατούμενου φόρου από την Ά.Ε. Διαχειρίσεως' εκ- 
πίπτεται το μέρος του φόρου που αποδεδειγμένα κα¬ 


ταβλήθηκε στην αλλοδαπή και το οποίο αναλογεί στα 
διανεμόμενα εισοδήματα αλλοδαπής προέλευσης. Το 
ποσό του εκπιπτόμενου φόρου δεν μπορεί να υπερβαίνει 
αυτό που προκύπτει με την εφαρμογή του συντελεστή 
του πρώτου εδαφίου. 

4. Η πρόσθετη αξία που προκύπτει επ'ωφελεία των 
μεριδούχων από την εξαγορά μεριδίων σε τιμή ανώτερη 
της τιμής κτήσεως, απαλλάσσεται από κάθε φόρο, 
τέλος, τέλος χαρτοσήμου, εισφορά, δικαίωμα ή οποια¬ 
δήποτε άλλη επιβάρυνση υπέρ του Δημοσίου, νομικών 
προσώπων δημοσίου δικαίου και γενικώς τρίτων. 

5. Επί απώλειας τίτλων μεριδίων εφαρμόζονται α~ 
ναλόγως οι διατάξεις του άρθρου 12α του κ.ν. 
2190/1920. 

6. Οι τίτλοι μεριδίων δύνανται να ενεχυρασθούν για 
εξασφάλιση απαίτησης σύμφωνα με τους όρους των 
παραγράφων 1 και 2 του άρθρου 3 του α.ν.1818/1951 
(ΦΕΚ 149 Α') και των άρθρων 1244 επ. του Αστικού 
Κώδικα. Η ενεχύραση ισχύει κατά της Α.Ε. Διαχειρίσεως, 
αφότου αυτή ανακοινωθεί στην τελευταία από τον ε- 
νεχυρούχο δανειστή." 

Άρθρο 24 

Ονομαστικοποίηση μετοχών ανώνυμων εταιριών 

1. Οι μετοχές των ημεδαπών ανώνυμων εταιριών, που 
έχουν ως αντικείμενο εργασιών την εκμετάλλευση κλι¬ 
νικών, διαγνωστικών κέντρων, κέντρων αποθεραπείας 
και αποκατάστασης, γηροκομείων, εκπαιδευτηρίων, φρο¬ 
ντιστηρίων, ινστιτούτων επαγγελματικής κατάρτισης, ε¬ 
παγγελματικών σχολών και γενικά την παροχή ιατρο¬ 
φαρμακευτικής περίθαλψης ή εκπαίδευσης οποιοσδή¬ 
ποτε μορφής και βαθμίδας, είναι υποχρεωτικά ονομα¬ 
στικές στο σύνολό τους. Η ανωτέρω υποχρέωση ισχύει 
και για τις λοιπές ημεδαπές ανώνυμες εταιρίες, με 
εξαίρεση τις ξενοδοχειακές, αυτές που ασχολούνται με 
την ανέγερση και πώληση οικοδομών, καθώς και τις 
εταιρείες που τελούν υπό εκκαθάριση, εφόσον τα κε¬ 
φάλαιά τους στα οποία περιλαμβάνονται και τα πάσης 
φύσεως αποθεματικά που έχουν σχηματίσει είναι επεν- 
δεδυμένα σε αστικά ακίνητα κατά ποσοστό εξήντα τοις 
εκατό (60%) και άνω. 

2. Οι υφιστάμενες ανώνυμες εταιρίες που εμπίπτουν 
στις διατάξεις του πρώτου εδαφίου της παραγράφου 1 
του άρθρου αυτού και το μετοχικό τους κεφάλαιο 
καλύπτεται συνολικά ή μερικά με μετοχές ανώνυμες, 
υποχρεούνται, μέσα σε προθεσμία έξι (6) μηνών από 
τη δημοσίευση αυτού του νόμου στην Εφημερίδα της 
Κυβερνήσεως, να μετατρέψουν αυτές σε ονομαστικές. 
Αν η ανωτέρω προθεσμία παρέλθει άπρακτη, ο προϊ¬ 
στάμενος της αρμόδιας για τη φορολογία της εταιρίας 
Δ.Ο.Υ. εκδίδει πράξη κατά της ανώνυμης εταιρίας, με 
την οποία επιβάλλει σε βάρος της για κάθε μήνα 
καθυστέρησης, ανεξάρτητα αν υπήρχε ή όχι δόλος ή 
αμέλεια, πρόστιμο που ορίζεται σε ποσοστό δέκα τοις 
εκατό (10%) επί της κατά το χρόνο έκδοσης της πρώτης 
πράξης αξίας του συνόλου των μετοχών της, η οποία 
προσδιορίζεται με ανάλογη εφαρμογή των διατάξεων 
του άρθρου 12 του ν.δ. 118/1973 (ΦΕΚ 202 Α'). 

3. Για τις ανώνυμες εταιρίες, που εμπίπτουν στις 
διατάξεις του δεύτερου εδαφίου της παραγράφου 1 του 
άρθρου αυτού, εφαρμόζονται ανάλογα οι διατάξεις της 
παραγράφου 2 του άρθρου αυτού, καθώς και των πα¬ 
ραγράφων 4 και 5 του άρθρου 13 του ν. 4459/1965 
(ΦΕΚ 35 Α'), όπως ισχύουν μετά την τροποποίησή τους 

με το άρθρο 51 του ν. 542/1977 (ΦΕΚ 41 Α’). 

Στην περίπτωση που η αξία των αστικών ακινήτων 
ανώνυμης εταιρίας υπερβεί το εξήντα τοις εκατό (60%) 
του κεφαλαίου της, στο οποίο συμπεριλαμβάνονται και 
τα πόσης φύσεως αποθεματικά σε κάποια διαχειριστική 
περίοδο, η ανώνυμη εταιρία υποχρεούται να προβεί 
στην ονομαστικοποίηση των μετοχών της μέσα σε έξι 
(6) μήνες από το τέλος αυτής της διαχειριστικής πε¬ 
ριόδου. Εξαιρετικά για τις ανώνυμες εταιρίες που είναι 
εισηγμένες ή εισάγονται στο Χρηματιστήριο δεν έχουν 
εφαρμογή οι διατάξεις των παραγράφων 4 και 5 του 
άρθρου 13 του ν. 4459/1965. 

4. Για την επιβολή του προστίμου των προηγούμενων 
παραγράφων και γενικά της διαδικασίας βεβαίωσης και 
είσπραξης, εφαρμόζονται ανάλογα οι διατάξεις του 
άρθρου 16 του ν.δ. 3843/1958. 

ΚΕΦΑΛΑΙΟ Γ' 

ΜΕΤΡΑ ΓΙΑ ΠΕΡΙΣΤΟΛΗ ΤΗΣ ΦΟΡΟΔΙΑΦΥΓΗΣ 
Άρθρο 25 

Υποχρέωση παροχής πληροφοριών προς 
τις φορολογικές αρχές 

1. Στη διάταξη της περίπτωσης β' της παραγράφου 
1 του άρθρου 50 του ν.δ. 3323/1955, όπως ισχύει, 
προστίθενται τα ακόλουθα εδάφια: 

"Κατά την αληθή έννοια της διάταξης του προηγού¬ 
μενου εδαφίου υφίσταται υποχρέωση παροχής των ζη¬ 
τούμενων πληροφοριών από τον προϊστάμενο της 
Δ.Ο.Υ.. Η εκπλήρωση της υποχρέωσης αυτής δεν ε¬ 
μποδίζεται από την επίκληση, εκ μέρους ονιοιουδήποτε 
του κατά την ισχυουσα νομοθεσία απορρήτου των τρα¬ 
πεζικών καταθέσεων, το οποίον αίρεται ειδικώς προς 
διευκόλυνση του φορολογικού ελέγχου. Για την άρση 
του απορρήτου στην περίπτωση αυτήν απαιτείται κοινή 
απόφαση του επιθεωρητή της Δ.Ο.Υ., και του προϊστά¬ 
μενου της ΔΟ.Υ., οι οποίοι είναι αρμόδιοι για το 
συγκεκριμένο φορολογικό έλεγχο." 

2. Η παράγραφος 5 του άρθρου 50 του ν.δ. 3323/1955 
αντικαθίσταται ως έξης: 

"5 Τα δικαιώματα ελέγχου που αναφέρονται στις 
παραγράφους 1 και 4, έχουν και οι επιθεωρητές των 
δημόσιων οικονομικών υπηρεσιών, οι οποίοι μπορεί να 
διατάσσουν και επανέλεγχο για οποιαδήποτε φορολο¬ 
γική υπόθεση με υπαλλήλους της αρμόδιας δημόσιας 
οικονομικής υπηρεσίας ή με άλλους υπαλλήλους των 
δημόσιων οικονομικών υπηρεσιών που εποπτεύουν, οι 
οποίοι μετακινούνται για το σκοπό αυτόν με απόφασή 
τους". 

3. Στο άρθρο 1 του ν.δ. 1059/1971 (ΦΕΚ 270 Α') 
προστίθεται νέο εδάφιο, που έχει ως εξής: 

"Εξαιρετικά, επιτρέπεται η άρση του τραπεζικού α¬ 
πορρήτου ύστερα από ενέργεια του προϊστάμενου της 
αρμόδιας Δ.Ο.Υ., στην περίπτωση που προσκομίζεται 
προσωπική επιταγή ποσού άνω του ενός εκατομμυρίου 
(1.000.000) δραχμών, για εξόφληση, χρεών προς το 
Δημόσιο, οπότε και δίδεται πρόβλεψη και δέσμευση του 
ποσού υπέρ της Δ.Ο.Υ/'. 

Άρθρο 26 

Σύσταση Γραφείου Έρευνας Τιμών 

1. Συνιστάται στη Διεύθυνση Ελέγχων του Υ πουργείου 
Οικονομικών Γραφείο Έρευνας Τιμών, που έχει ως 
σκοπό τη συλλογή πληροφοριών περί των τιμών των 

εισαγόμενων και εξαγόμενων, ως και των εντός της 
χώρας διακινούμενων αγαθών και υπηρεσιών. 

2. Το ως άνω Γ ραφείο, επιφυλλασσομένων των υ¬ 
ποχρεώσεων που προκύπτουν από διεθνείς συμβάσεις 
ή τις ισχύουσες κοινοτικές διατάξεις, έχει τις ακόλουθες 
αρμοδιότητες: 

α) Μεριμνά για την καθιέρωση και ανάπτυξη μηχα¬ 
νογραφικού συστήματος πληροφοριών περί των τιμών 
των αγαθών και των υπηρεσιών δι' απευθείας επαφών 
αυτού μετά παντός ημεδαπού ή αλλοδαπού οργανισμού 
δυναμένου να του παράσχει τις πληροφορίες αυτές. 

β) Παρακολουθεί και ερευνά τη διαμόρφωση των 
τιμών των πόσης φύσεως εισαγόμενων και εξαγόμενων, 
ως και εντός της χώρας διακινούμενων αγαθών (υλικών 
και άυλων), καθώς και υπηρεσιών. 

γ) Εισηγείται στον Υπουργό των Οικονομικών την 
έκδοση γενικών οδηγιών και κατευθύνσεων προς τις 
αρμόδιες υπηρεσίες του Υπουργείου Οικονομικών, περί 
των τρεχουσών τιμών για συγκεκριμένα αγαθά ή υπη¬ 
ρεσίες, ως και για κάθε χρήσιμη πληροφορία σε θέματα 
αρμοδιότητας Γραφείου Έρευνας Τιμών ή των φορο¬ 
λογικών ελέγχων. 

δ) Παρέχει πληροφορίες, οδηγίες και τεχνικές συμ¬ 
βουλές στα φοροτεχνικά όργανα, προς διενέργεια συ¬ 
γκεκριμένων ελεγκτικών επαληθεύσεων, στις περιπτώ¬ 
σεις που κατ’ εφαρμογή των κείμενων πάσης φύσεως 
φορολογικών διατάξεων διαπιστώνονται από το φορΰ- 
λογικό έλεγχο περιπτώσεις υπέρ ή υποτιμολόγησης 
αγαθών ή υπηρεσιών. 

ε) Ζητεί από τις αρμόδιες υπηρεσίες στοιχεία και 
πληροφορίες, περί του ύψους των πληρωμών σε συ¬ 
νάλλαγμα για την εισαγωγή αγαθών και παροχή υπη¬ 
ρεσιών, αλλά και τεχνολογικού εξοπλισμού, προς εξα¬ 
κρίβωση της πραγματικής τιμής αγοράς αυτών. 

3. Τα της οργάνωσης, στελέχωσης και λειτουργίας 
του ως άνω Γραφείου καθορίζονται με αποφάσεις του 
Υπουργού Οικονομικών. 

4. Συνιστάται στο Γραφείο Έρευνας Τιμών Επιτροπή, 
η σύνθεση και λειτουργία της οποίας θα καθορίζεται 
με αποφάσεις του Υπουργού Οικονομικών, έργον της 
οποίας θα είναι η μετά προηγούμενη εισήγηση του 
Γραφείου Έρευνας Τιμών γνωμάτευση για πάσης φύ¬ 
σεως ζητήματα υπερτιμολογήσεων ή υποτιμολογήσεων 
αγαθών (υλικών και άύλων), ως και υπηρεσιών που 
ανακύπτουν κατά τη διάρκεια ενεργούμενων πάσης 
φύσεως φορολογικών ελέγχων. 

Άρθρο 27 

Φορολογικές ταμειακές μηχανές 

1. Μετά το πρώτο εδάφιο της παραγράφου 1 του 
άρθρου 1 του ν. 1809/1988 (ΦΕΚ 222 Α') προστίθενται 
δύο νέα εδάφια, που έχουν ως εξής: 

" Την υποχρέωση αυτήν έχουν και οι κυρίως χον- 
δροπωλητές επιτηδευματίες, όταν οι λιανικές τους πω- 
λήσεις αγαθών και υπηρεσιών διενεργούνται κατά σύ¬ 
στημα και όχι περιστασιακά, ανεξάρτητα από το ποσοστό 
των πωλήσεων αυτών επί του συνόλου των ετήσιων 
πωλήσεών τους. Με απόφαση του προϊστάμενου της 
Δ.Ο.Υ. της έδρας του επιτηδευματία του προηγούμενου 
εδαφίου, μπορεί να απαλλαγεί ο επιτηδευματίας αυτός 
από την υποχρέωση χρησιμοποίησης ηλεκτρονικής τα¬ 
μειακής μηχανής, για την έκδοση των αποδείξεων λια¬ 
νικής πώλησης αγαθών ή παροχής υπηρεσιών, εφόσον 
συντρέχουν ειδικοί λόγοι για την απαλλαγή αυτή." 

2. Το άρθρο 2 του ν. 1809/1988, όπως ισχύει, αντι¬ 
καθίσταται ως εξής. 

"Αρθρο 2 

1. Οι ηλεκτρονικές ταμειακές μηχανές και τα ταμειακά, 
συστήματα του προηγούμενου άρθρου, για να χρησι¬ 
μοποιηθούν για την έκδοση αποδείξεων λιανικής πώ¬ 
λησης αγαθών και παροχής υπηρεσιών από επιτηδευ- 
ματίες που υπόκεινται στις διατάξεις του νόμου αυτού, 
πρέπει να είναι εφοδιασμένες με άδεια καταλληλότητας. 
Την άδεια αυτή χροηγεί η Επιτροπή του άρθρου 7 μετά 
από αίτηση του κατασκευαστή ή εισαγωγέα-αντιπρο¬ 
σώπου ξένου οίκου. Για την έκδοση της άδειας καταλ¬ 
ληλότητας η Επιτροπή εκτιμά ιδίως: α) αν το δείγμα 
της ηλεκτρονικής ταμειακής μηχανής ή του ταμειακού 
συστήματος, το οποίο υποχρεούται να προσκομίσει ο 
ενδιαφερόμενος πριν από τήν εξέταση της αίτησής 
του, ανταποκρίνεται στις ιδιότητες και τα τεχνικά χα¬ 
ρακτηριστικά που καθορίζονται με απόφαση του Υπουρ¬ 
γού Οικονομικών, β) αν ο κατασκευαστής ή ο εισαγωγέας 
διαθέτει στην Ελλάδα άρτιο δίκτυο επισκευής και συ¬ 
ντήρησης, το απαραίτητο επιστημονικό προσωπικό και 
εξασφαλίζει τρ αναγκαία αποθέματα ανταλλακτικών και 
εξαρτημάτων στην Ελλάδα, γ) αν ο κατασκευαστής ή 
εισαγωγέας είναι φερέγγυος και αν η οικονομική συ¬ 
γκρότηση της επιχείρησής του εγγυάται την ομαλή 
πορεία της, δ) αν είναι δυνατή η Παρακολούθηση από 
την Επιτροπή, στο στάδιο της κατασκευής ή κάθε 
εισαγωγής, ότι οι παραγόμενες ή εισαγόμενες ηλε¬ 
κτρονικές ταμειακές μηχανές ή τα ταμειακά συστήματα 
συμφωνούν με το δείγμα. Η Επιτροπή δικαιούται να 
εξετάσει και κάθε άλλο στοιχείο που είναι απαραίτητο 
για τη διαμόρφωση τελικής γνώμης, καθώς και να 
επανεξετάζει, μετά τη χορήγηση της άδειας καταλλη ¬ 
λότητας, αν εξακολουθούν να τηρούνται, οε κάθε πε¬ 
ρίπτωση, οι υποχρεώσεις που απορρέουν από τις πιο 
πάνω περιπτώσεις β', γ και δ'. Ο κατασκευαστής ή ο 
εισαγωγέας υποχρεούται να προσκομίσει στην Επιτροπή 
κάθε στοιχείο που θα ζητηθεί από αυτήν 

2. Ο αριθμός και η χρονολογία της άδειας καταλ¬ 
ληλότητας αναγράφεται στην ειδική μεταλλική ετικέτα 
κάθε μηχανής του συγκεκριμένου τύπου ή του συγκε¬ 
κριμένου ταμειακού συστήματος, μαζί με τα λοιπά στοι¬ 
χεία ταυτότητάς της. 

3. Ο κατασκευαστής ή ο εισαγωγέας εγκεκριμένων 
ηλεκτρονικών ταμειακών μηχανών ή ταμειακών συστη ¬ 
μάτων, που αρνείται ή παρακωλύει ή δεν διευκολύνει, 
με οποιονδήποτε τρόπο τον έλεγχο της αξιοπιστίας 
τους, υπόκειται στις ποινές και στις κυρώσεις των 
παραγράφων 1 και 2 του άρθρου 10 του νόμου αυτού. 

Στις ίδιες ποινές και κυρώσεις υπόκεινται και τα 
πρόσωπα, στα οποία ανατίθεται από την Επιτροπή η 
διενέργεια ελέγχων, σύμφωνα με τις διατάξεις της 
παραγράφου 2 του άρθρου 7, όταν βεβαιώνουν ανα- 
κριβώς για τα αποτελέσματα τι,ον ελέγχων που διενήρ- 
γησαν.' 

3. Το πρώτο εδάφιο της παραγράφου ! και η παρά¬ 
γραφος 2 του άρθρου 4 του ν. 1809/1988 αντικαθίστανται 
ως εξής: 

"Ο πωλητής των ηλεκτρονικών ταμειακών μηχανών 
εκδίδει το τμολόγιο ή το τιμολόγιο - δελτίο αποστολής 
με δύο επιπλέον αντίτυπα με την ένδειξη 'για τη Δ.Ο Υ. 
του αγοραστή", από :α οποία το ένα υποχρεούται να 
παραδώσει στη Δ.Ο.Υ. αυτή μέσα σε δέκα (10) ημέρες 


από την ημέρα έκδοσής του Γο άλλο αντίτυπο παρα- 
δίδεται στον αγοραστή, ο οποίος υποχρεούται να το 
παραδώσει στη Δ.Ο.Υ. που υπάγεται μέσα σε δέκα (10) 
ημέρες από π) λήψη του." 

"2. Ο αγοραστής υποχρεούται να υποβάλει στη Δ.Ο.Υ. 
που υπάγεται, μέσα σε δέκα (10) ημέρες από την ημέρα 
αγοράς κάθε ηλεκτρονικής ταμειακής μηχανής, υπεύ¬ 
θυνη δήλωση του άρθρου 8 του ν. 1599/1986, στην 
οποία αναγράφονται τα στοιχεία ταυτότητας της μη¬ 
χανής (τύπος, αριθμός μητρώου κ.λπ.) και ο ακριβής 
τόπος (διεύθυνση του κεντρικού κατασπ'ιματος, υπο¬ 
καταστήματος ή άλλου χώρου), στον οποίο πρόκειται 
να εγκαταστήσει και να λειτουργήσει τη συγκεκριμένη 
μηχανή. Σε περίπτωση μεταφοράς και λειτουργίας της 
μηχανής σε άλλο τόπο, ο χρήστης υποχρεούται να 
δηλώσει τη μεταβολή αυτή μέσα στην πιο πάνω προ¬ 
θεσμία και κατά τον ίδιο τρόπο". 

4. Η παράγραφος 2 του άρθρου 7 του ν. 1809/1988 
αντικαθίσταται και προστίθεται νέα παράγραφος 3, ως 
ακολούθως, της μέχρι τώρα παραγράφου 3 αριθμούμενης 
σε 4: 

"2. Ο έλεγχος για την εφαρμογή των διατάξεων των 
περιπτώσεων α' και ε της παραγράφου 2 του άρθρου 
2, καθώς και για τη συνέχιση της ύπαρξης ή εφαρμογής 
των τεχνικών προδιαγραφών και της καταλληλότητας 
σε κάθε εγκεκριμένο τύπο ηλεκτρονικής ταμειακής μη¬ 
χανής ή ταμειακού συστήματος, μπορεί να ανατίθεται 
από την πιο πάνω Επιτροπή, με απόφασή της, σε 
ανώτατα εκπαιδευτικά ιδρύματα ή άλλους οργανισμούς 
του Δημοσίου, που διαθέτουν το απαραίτητο επιστη¬ 
μονικό προσωπικό και τον αναγκαίο εργαστηριακό ε¬ 
ξοπλισμό. Ο πιο πάνω έλεγχος γίνεται, για τις ηλε¬ 
κτρονικές ταμειακές μηχανές, σε δείγμα, που η ποσόπιτά 
του καθορίζεται με βάση τα διεθνώς ισχύοντα και ε¬ 
παναλαμβάνεται με ιη συμπλήρωση κάθε πεντακοσίων 
(500) μηχανών, όταν αυτές κατασκευάζονται ή συναρ- 
μολογούνται σε εγχώρια εργαστήρια ή με την εισαγωγή 
κάθε νέας ποσότητας, όταν αυτές εισάγονται ολοκλη¬ 
ρωμένες αϊτό άλλη χώρα, καθώς και για κάθε ταμειακό 
σύστημα ή για κάθε τύπο ταμειακού συστήματος,, κατά 
περίπτωση και επαναλαμβάνεται τουλάχιστον ανά διετία. 
Αν συντρέξουν ειδικοί λόγοι, η επανάληψη των ελέγχων 
αυτών επιτρέπεται με τη συμπλήρωση της κατασκευής 
ή συναρμολόγησης μικρότερου αριθμού μηχανών ή σε 
μικρότερο χρονικό διάστημα, κατά περίπτωση. Για το 
αποτέλεσμα κάθε ελέγχου χορηγείται στον ενδιαφερό¬ 
μενο σχετική βεβαίωση, αντίγραφο της οποίας υποβάλ¬ 
λεται στην αρμόδια υπηρεσία του Υπουργείου Οικονο¬ 
μικών. 

Οι δαπάνες που προκαλούνται από τους πιο πάνω 
ελέγχους βαρύνουν τον κατασκευασιή η τον εισαγωγέα 
των ηλεκτρονικών ταμειακών μηχανών ή των ταμειακών 
συστημάτων ή το χρήστη συγκεκριμένου ταμειακού συ¬ 
στήματος. 

3. Γ ια να είναι δυνατή η σφράγιση των μηχανών, 
σύμφωνα με τις διατάξεις της παραγράφου ΐ του άρθρου 
6, είναι απαραίτητη η ύπαρξη της βεβαίωσης του ελέγχου 
της προηγούμενης παραγράφου, για την καταλληλότητα 
των μηχανών που πρόκειται να σφραγιστούν, διαφορε¬ 
τικά ο αρμόδιος φοροτεχνικός υπάλληλος υποχρεούται 
να αρνηθεί ιη σφράγισή τους". 

5. Το δεύτερο εδάφιο του άρθρου 11 του ν. 1809/1988, 
όπως αυτό ισχύει, αντικαθίσταται ως εξής: 

Όπου «ναφέρετσ,ι στον παρόντα νόμο η λέξη κα¬ 
τασκευαστής, νοείται η επιχείρηση που έχει λάβει άδεια 

καταλληλότητας από την αρμόδια Επιτροπή για συγκε¬ 
κριμένο ή συγκεκριμένους τύπους ηλεκτρονικών τα¬ 
μειακών μηχανών ή ταμειακών συστημάτων, τις οποίες 
κατασκευάζει σε εγχώρια εργαστήρια ή εισάγει ολο¬ 
κληρωμένες από άλλη χώρα." 

6. Η ισχύς των διατάξεων της παραγράφου 1 του 
άρθρου αυτού αρχίζει από την 1η Ιανουάριου 1995. 

Άρθρο 28 

Συμπλήρωση μελών επιτροπής για την αναστολή 
λειτουργίας κατάστημά ιων επιτηδευματιών 

Οι διατάξεις των περιπτώσεων γ, δ' και ε' του 
πρώτου εδαφίου της παραγράφου 2 και του τρίτου 
εδαφίου της ίδιας παραγράφου του άρθρου 48 του ν. 
2065/1992, αντικαθίστανται ως εξής: 

'γ. Το γενικό διευθυντή Φορολογίας και Δημόσιας 
Περιουσίας του Υπουργείου Οικονομικών, με αναπλη¬ 
ρωτή τον προϊστάμενο της Διεύθυνσης Φορολογίας 
Εισοδήματος του ίδιου Υπουργείου. 

δ. Το γενικό διευθυντή Επιθεώρησης και Ελέγχων 
του Υπουργείου Οικονομικών, με αναπληρωτή τον προϊ¬ 
στάμενο της Διεύθυνσης Ελέγχων του ίδιου Υπουργείου. 

ε. Έναν ορκωτό ελεγκτή, που ορίζεται με τον ανα¬ 
πληρωτή του από τον Υπουργό Οικονομικών. 

Στην επιτροπή μετέχει ως εισηγητής, χωρίς δικαίωμα 
ψήφου, ο προϊστάμενος της Διεύθυνσης Βιβλίων και 
Στοιχείων του Υπουργείου Οικονομικών ή ο νόμιμος 
αναπληρωτής του". 

ΚΕΦΑΛΑΙΟ Δ' 

ΚΥΡΩΣΕΙΣ 

Άρθρο 29 
Πρόσθετος φόρος 

Το άρθρο 67 του ν.δ. 3323/1955, όπως αυτό ισχύει 
σήμερα, αντικαθίσταται ως εξής: 

“Αρθρο 67 
Πρόσθετοι φόροι 

1. Οι υπόχρεοι που υποβάλλουν εκπρόθεσμη δήλωση 
υπόκεινται σε πρόσθετο φόρο που ορίζεται σε ποσοστό 
δυόμισι τοις εκατό (2,5%) επί του οφειλόμενου με τη 
δήλωση φόρου για κάθε μήνα εκπρόθεσμης υποβολής 
της δήλωσης. 

2 Οι υπόχρεοι που υποβάλλουν ανακριβή δήλωση 
υπόκεινται σε πρόσθετο φόρο που υπολογίζεται σε 
ποσοστό επί του φόρου, την πληρωμή του οποίου θα 
απέφευγε ο υπόχρεος λόγω της ανακρίβειας ως ακο¬ 
λούθως: 

α) Επί διαφοράς φορου μέχρι ενός εκατομμυρίου 
(1.000.000) δραχμών ο πρόσθετος φόρος ορίζεται σε 
ποσοστό εκατό τοις εκατό (100%). 

β) Για το πέραν του ενός εκατομμυρίου (1.000.000) 
δραχμών ποσό, ο πρόσθετος φόρος ορίζεται σε πο- 
σοοιό εκατόν πενήντα τοις εκατό (150%). 

3 Οι υπόχρεοι που δεν υποβάλλουν δήλωση υπό- 
κεινται σε πρόσθετο φόρο, που ορίζεται σε ποσοστό 
διακόσια τοις εκατό (200%) επί του φόρου, την πληρωμή 
του οποίου θπ απέφευγαν, λόγιο μη υποβολής της 
δήλωσης. 

4. Προκειμένοκ για υπόχρεους αε παρακράτηση φό¬ 
ρου. ια παραπάνω ποσοστά πρόσθετων φόρων διπλα¬ 


σιάζονται. Απαγορεύεται η με οποιονδήποτε τρόπο 
επίρριψη του πρόσθετου φόρου από τον υπόχρεο σε 
παρακράτηση στον πραγματικό φορολογούμενο. 

5. Οι πρόσθετοι φόροι του παρόντος άρθρου επι¬ 
βάλλονται χωρίς να εξετάζεται η ύπαρξη δόλου ή 
αμέλειας ή αν ο υπόχρεος παρερμήνευσε σχετικές 
διατάξεις. 

6. Όσοι έχουν υποχρέωση να υποβάλλουν δήλωση, 
σύμφωνα με την παράγραφο 3 του άρθρου 11, ευθύ- 
νονται αλληλεγγύως με τους φορολογούμενους για την 
καταβολή των πρόσθετων φόρων που ορίζονται στο 
άρθρο αυτό. Ειδικά η ευθύνη των κληρονόμων του 
φορολογούμενου εκτείνεται μόνο μέχρι το ποσό της 
κληρονομικής μερίδας που περιήλθε σε κάθε έναν από 
αυτούς. 

7. Κατά τον καθορισμό του πρόσθετου φόρου, σύμ¬ 
φωνα με τις διατάξεις του παρόντος άρθρου, ως δη- 
λούμενο θεωρείται το ποσό του συνολικού καθαρού 
εισοδήματος του φορολογούμενου, το οποίο λαμβάνεται 
υπόψη για τη βεβαίωση του φόρου που προκύπτει στο 
εισόδημα, σύμφωνα με το άρθρο 9, είτε το εισόδημα 
αυτό εξευρίσκεται, σύμφωνα με τις διατάξεις του άρθρου 
4, με την άθροιση των επί μέρους εισοδημάτων από 
τις κατηγορίες Α' έως Ζ', είτε καθορίζεται με βάση τις 
διατάξεις του άρθρου 5. 

8. Οι διατάξεις των παραγράφων 1, 2, και 3 του 
παρόντος άρθρου δεν εφαρμόζονται σε περίπτωση 
υποβολής συμπληρωματικών δηλώσεων, με τις οποίες 
ο υπόχρεος αποδέχεται το τεκμαρτό ακαθάριστο εισό¬ 
δημα από οικοδομές, όπως αυτό έχει προσδιορισθεί με 
βάση τα στοιχεία έγγραφης πρόσκλησης του αρμόδιου 
προϊστάμενου της οικείας Δ.Ο.Υ., σύμφωνα με την 
παράγραφο 2 του άρθρου 19 του ν.δ. 3323/1955. 

9. Επί της διοικητικής επίλυσης της διαφοράς οι 
επιβληθέντες παραπάνω πρόσθετοι φόροι περιορίζονται 
στο ένα τρίτο (1/3) για την περίπτωση της παραγράφου 
2 και στο ένα δεύτερο (1/2) για τις περιπτώσεις των 
παραγράφων 3 και 4.' 

Άρθρο 30 

Πρόστιμα 

Το άρθρο 73 του ν.δ. 3323/1955, όπως αυτό ισχύει 
σήμερα, αντικαθίσταται ως εξής: 

“Αρθρο 73 
Άλλα πρόστιμα 

1. Τα πρόσωπα που παραβαίνουν τις διατάξεις των 
άρθρων 5, 11, 12, 14, 16ο, 29, 30, 44, 50, 50α, 69 
παράγραφοι 7 και 8, 70, 71 και 72 υπόκεινται για κάθε 
παράβαση σε πρόστιμο που ορίζεται σε ποσοστό δέκα 
τοις εκατό (10%) επί του φόρου που προκύπτει κάθε 
φορά, μη δυνάμενο να είναι μικρότερο των εξήντα 
χιλιάδων (60.000) δραχμών και μεγαλύτερο των τρια- 
κοσίων χιλιάδων (300.000) δραχμών, στην περίπτωση 
δε που δεν προκύπτει ποσό οφειλόμενου φόρου, επι¬ 
βάλλεται το ελάχιστο πρόστιμο. 

2. Τα πρόστιμα που προβλέπουν οι διατάξεις του 
παρόντος άρθρου επιβάλλονται με το οικείο φύλλο 
ελέγχου ή με ιδιαίτερη πράξη του αρμόδιου προϊστά¬ 
μενου της Δ.Ο.Υ. κατά περίπτωση. 

Κατά τη διοικητική επίλυση της διαφοράς το πρόστιμο 
που επιβλήθηκε μειούται στο ένα τρίτο (1/3) αυτού." 

Άρθρο 31 
Ποινικές κυρώσεις 

1. Αδίκημα φοροδιαφυγής διαπράττει και όποιος κα¬ 
ταλαμβάνεται να μεταφέρει αγαθά, χωρίς να φέρει μαζί 
του τα προβλεπόμενα από τις οικείες διατάξεις του 
Κώδικα Βιβλίων και Στοιχείων συνοδευτικά στοιχεία ή 
χωρίς τα στοιχεία αυτά να έχουν εκδοθεί ακριβώς, 
εφόσον όμως η ανακρίβεια αυτή υπερβαίνει το τριάντα 
τοις εκατό (30%) της ποσότητας ή αξίας των μεταφε- 
ρόμενων αγαθών. Ο υπαίτιος τιμωρείται με ποινή φυ- 
λακίσεως τουλάχιστον έξι (6) μηνών. 

Με τη διαπίστωση της παραπάνω πράξης τα μετα- 
φερόμενα αγαθά κατάσχονται και μεσεγγυούχος ορίζεται 
ο μεταφορέας αυτών. 

Κατά του υπαίτιου του αδικήματος εφαρμόζεται η 
διαδικασία του αυτόφωρου. 

2. Αρμόδιο δικαστήριο για την εκδίκαση των πλημ¬ 
μελημάτων φοροδιαφυγής είναι το Μονομελές Πλημ¬ 
μελειοδικείο στην περιφέρεια του οποίου έχει την κα¬ 
τοικία του ο υπαίτιος ή έχει την έδρα της η επιχείρηση. 

Άρθρο 32 

Ποινικές και διοικητικές κυρώσεις για 
μη απόδοση παρακρατούμενων φόρων, 
επιρριπτόμενων φόρων, τελών ή εισφορών 

1. Οι παράγραφοι 1 και 2 του άρθρου 45 του ν. 
2065/1992 αντικαθίστανται ως εξής: 

Ί.Όποιος δεν υποβάλει ή υποβάλλει εκπρόθεσμη 
δήλωση μετά την παρέλευση δεκαπέντε (15) ημερών 
από τη λήξη της νόμιμης προθεσμίας ή υποβάλλει 
ανακριβή δήλωση με βάση τα δεδομένα των υπ' αυτού 
τηρούμενων βιβλίων και στοιχείων, που προβλέπεται 
από τις κείμενες διατάξεις για την απόδοση στο Δημόσιο 
του φόρου προστιθέμενης αξίας ή άλλων φόρων τελών 
και εισφορών που παρακρατούνται, επιρρίπτονται ή 
εισπράττονται για να αποδοθούν στο Δημόσιο, εφόσον 
το προς απόδοση ποσό για κάθε φορολογία είναι 
ανώτερο των δέκα χιλιάδων (10.000) δραχμών τιμωρείται 
με φυλάκιση: α) μέχρι τριών (3) μηνών και με χρηματική 
ποινή μέχρι πεντακοσίων χλιάδων (500.000) δραχμών, 
εφόσον το προς απόδοση ποσό για κάθε φορολογία 
δεν υπερβαίνει τις διακόσιες χιλιάδες (200.000) δραχμές, 
β) τουλάχιστον έξι (6) μηνών και χρηματική ποινή από 
πεντακόσιες χιλιάδες (500.000) δραχμές και άνω, εφό¬ 
σον το προς απόδοση ποσό για κάθε φορολογία δεν 
υπερβαίνει το ένα εκατομμύριο (1.000.000) δραχμές, γ) 
τουλάχιστον ενός (1) έτους και χρηματική ποινή από 
ένα εκατομμύριο (1.000.000) και άνω, εφόσον το προς 
απόδοση ως άνω ποσό υπερβαίνει το ένα εκατομμύριο 
(1.000.000) δραχμές, εφόσον δεν τιμωρείται βαρύτερα 
με άλλες διατάξεις. 

2. Σε περίπτωση υποτροπής τα κατώτερα όρια των 
ποινών διπλασιάζονται και επιπροσθέτως δύναται με 
την απόφαση του δικαστηρίου να διατάσσεται η αφαίρεση 
της άδειας ασκήσεως του επαγγέλματος ή το κλείσιμο 
τοϋ καταστήματος για χρονικό διάστημα ενός (1) μηνός 
και μέχρι ενός (1) έτους." 

2. Η παράγραφος 8 του άρθρου 45 του ν. 2065/1992 
αντικαθίσταται ως εξής: 

'8. Για τη δίωξη του αδικήματος δεν απαιτείται 
οριστικοποίηση της πράξης της φορολογούσας αρχής 
ή υπηρεσίας, η οποία καταλογίζει την οικεία φορολογική 
παράβαση, ούτε περαιωση της τυχόν κύριας ή συναφούς 


φορολογικής ή άλλης δίκης, αλλά αρκεί η έκδοση της 
πράξης καταλογισμού του μη αποδοθέντος φόρου. Τυ¬ 
πικές πλημμέλειες της πιο πάνω πράξης δεν ασκούν 
επιρροή στην ποινική υπόθεση. Η άσκηση προσφυγής 
ενώπιον του διοικητικού πρωτοδικείου, καθώς και η 
διαδικασία γενικά της διοικητικής επίλυσης της διαφο¬ 
ράς, σύμφωνα με τις ισχύουσες σχετικές φορολογικές 
διατάξεις δεν αποτελούν λόγο αναστολής της ποινικής 
δίωξης." 

3. Το δεύτερο εδάφιο της παραγράφου 9 του άρθρου 

45 του ν. 2065/1992 αντικαθίσταται ως εξής: 

'Σε περίπτωση που ο υπόχρεος καταβάλλει το 
οφειλόμενο ποσό μέχρι την ημέρα της δίκης, μπορεί 
να επιβληθεί μόνο χρηματική ποινή." 

4. Στο άρθρο 45 του ν. 2065/1992 προστίθεται πα¬ 
ράγραφος 14, που έχει ως εξής; 

"14. Τα αδικήματα της παραγράφου 1 θεωρούνται 
πάντοτε αυτόφωρα." 

Άρθρο 33 

Διασφάλιση των συμφερόντων του Δημοσίου 
σε περίπτωση φοροδιαφυγής 

1. Το δεύτερο εδάφιο της παραγράφου 4 του άρθρου 
44 του ν. 2065/1992 αντικαθίσταται ως εξής: 

"Αν μέσα στην προθεσμία αυτή δεν έχουν εκδοθεί 
•τα φύλλα ελέγχου ή οι πράξεις, οι συνέπειες και 
απαγορεύσεις που καθορίζονται με το άρθρο αυτό, 
αίρονται με απόφαση του Υπουργού Οικονομικών, κατά 
την έκδοση της οποίας διερευνάται η ύπαρξη υπαιτιό¬ 
τητας, είτε από μέρους του φορολογούμενου είτε από 
μέρους της φορολογούσας αρχής. 

Σε περίπτωση υπαιτιότητας του φορολογούμενου δια¬ 
τηρούνται οι συνέπειες και απαγορεύσεις του άρθρου 
αυτού και σε περίπτωση υπαιτιότητας της φορολογικής 
αρχής ασκείται σε βάρος του φορολογικού οργάνου, 
στο οποίο έχει ανατεθεί ο φορολογικός έλεγχος, πει¬ 
θαρχική δίωξη, επιφυλασσομένων των περί παραβάσεως 
καθήκοντος διατάξεων του Ποικινού Κώδικα." 

2. Το'πρώτο εδάφιο της παραγράφου 1 του άρθρου 

46 του ν.2065/1992 αντικαθίσταται ως εξής: 

" 1. Για τα ληξιπρόθεσμα προς το Δημόσιο χρέη, που 
βεβαιώνονται, σύμφωνα με τις διατάξεις του ν.δ. 356/ 
1974 (ΦΕΚ 90 Α'). καθώς και για τα ληξιπρόθεσμα προς 
το Ι.Κ.Α. χρέη, εκτός των φόρων μεταβίβασης ακινήτων, 
δωρεών, γονικών παροχών και κληρονομιών, εφαρμό¬ 
ζονται οι διατάξεις του ν. 1867/1989 (ΦΕΚ 227 Α ) με 
τις ακόλουθες παρεκκλίσεις." 

3. Στην περίπτωση α της παραγράφου 1 του άρθρου 
46 του ν.2065/1992 προστίθεται δεύτερο εδάφιο, που 
έχει ως εξής: 

Ή προθεσμία προς άσκηση έφεσης, καθώς και η 
άσκηση αυτής δεν αναστέλλει την εκτέλεση της από¬ 
φασης." 

4. Η περίπτωση β' της παραγράφου 1 του άρθρου 
46 του ν.2065/1992 αντικαθίσταται ως εξής: 

"β) Εντός δέκα πέντε (15) ημερών από την καταχώ- 
ρηση καθαρογραμμένης της απόφασης στο οικείο βιβλίο 
της γραμματείας του Δικαστηρίου, η απόφαση διαβιβά¬ 
ζεται από την αρμόδια Δ.Ο.Υ. στο αστυνομικό τμήμα 
της κατοικίας ή διαμονής του οφειλέτη προς εκτέλεση". 

5. Η περίπτωση δ' της παραγράφου 1 του άρθρου 
46 του ν 2065/1992 αντικαθίσταται ως εξής: 

"δ. Η προσωπική κράτηση, σύμφωνα με τις διατάξεις 
της προηγούμενης παραγράφου, διατάσσεται για συ- 

νολικες οψειλές πάνω από ένα εκατομμύριο (1.000.000) 
δραχμές - . 

6. Μετά την παράγραφο 2 του άρθρου 46 του ν. 
2065/1992 προστίθεται νέα παράγραφος 3 που έχει ως 
ακολούθως, και οι πράγραφοι 3 και 4 του ίδιου άρθρου 
αναριθμούνται σε 4 και 5 αντίστοιχα: 

"3. Αντιρρήσεις κατά της εκτέλεσης επιτρέπονται μό¬ 
νο για την περίπτωση εξόφλησης της οφειλής ή συμ¬ 
ψηφισμού αυτής και εκδικάζονται από τον πρόεδρο του 
αρμόδιου δικαστηρίου, κατά τη διαδικασία των άρθρων 
686 επόμενα του Κ.Πολ.Δ..· 

7. Αποφάσεις, που διατάσσουν προσωπική κράτηση 
για ποσό κατώτερο του ενός εκατομμυρίου (1.000.000) 
δραχμών και δεν έχουν εκτελεστεί κατά τη δημοσίευση 
του παρόντος δεν εκτελούνται. 

8. Εκκρεμείς αιτήσεις προϊσταμένων Δ.Ο.Υ. ή ένδικα 
μέσα κατά πρωτόδικων αποφάσεων, για χρέη κάτω του 
ενός εκατομμυρίου (1.000.000) δραχμών, δεν εισάγονται 
προς συζήτηση. 

ΚΕΦΑΛΑΙΟ Ε' 

ΕΙΣΠΡΑΞΗ ΔΗΜΟΣΙΩΝ ΕΣΟΔΩΝ 

Άρθρο 34 
Ρύθμιση χρεών 

1. Χρέη προς το Δημόσιο, βεβαιωμένα στις Δ.Ο.Υ. 
Α και Β' Ηρακλείου Κρήτης, τα οποία κατέστησαν 
ληξιπρόθεσμα μέχρι τις 31 Δεκεμβρίου 1993, οφειλόμενα 
από κατοίκους ή επιχειρήσεις που υπέστησαν ζημίες 
από τις πλημμύρες του μηνός Ιανουάριου 1994, ρυθ¬ 
μίζονται και καταβάλλονται σε είκοσι τέσσερις (24), κατ' 
ανώτατο όριο, ίσες μηνιαίες δόσεις χωρίς να επιβαρύ¬ 
νονται με τις προσαυξήσεις εκπρόθεσμης καταβολής 
που αναλογούν σε αυτά, κατά τις διατάξεις του Κώδικα 
Είσπραξης Δημοσίων Εσόδων (Κ.Ε.Δ.Ε.). Το ποσό της 
κάθε δόσης δεν μπορεί να είναι μικρότερο των τριάντα 
χιλιάδων (30.000) δραχμών. Προϋπόθεση για την υπα¬ 
γωγή στη ρύθμιση αποτελεί η προσκόμιση βεβαίωσης 
της Νομαρχίας ή του αρμόδιου Επιμελητηρίου Ηρα¬ 
κλείου, από την οποία να προκύπτει ότι ο οφειλέτης 
είχε υποστεί ζημίες από τις πλημμύρες αυτές. Η σχετική 
αίτηση για τη ρύθμιση των υφιστάμενων ως άνω χρεών 
πρέπει να κατατεθεί στην αρμόδια Δ.Ο.Υ. μέσα σε ένα 
(1) μήνα από τη δημοσίευση του νόμου αυτού και η 
καταβολή της πρώτης δόσης πρέπει να γίνει μέχρι την 
τελευταία εργάσιμη, για τις δημόσιες υπηρεσίες, ημέρα 
του επόμενου μήνα από τη δημοσίευση του νόμου 
αυτού, οι δε υπόλοιπες δόσεις την τελευταία εργάσιμη 
ημέρα των επόμενων μηνών. 

Κατά τα λοιπά εφαρμόζονται οι διατάξεις των πα¬ 
ραγράφων 7 έως και 13 του άρθρου 15 και της παρα¬ 
γράφου 1 του άρθρου 16 του ν. 2198/1994 (ΦΕΚ 43 
Α). 

Χρέη προς το Δημόσιο των αναφερόμενων οφειλετών 
που έπρεπε να καταβληθούν από 12.1.1994 μέχρι και 
30.6.1994 για κάθε είδους οφειλή με βάση δήλωση των 
υπόχρεων, μπορούν να καταβληθούν σε έξι (6) άτοκες 
ίσες μηνιαίες δόσεις, από τις οποίες η πρώτη με την 
υποβολή δήλωσης στην αρμόδια Δ.Ο.Υ. που πρέπει να 
γίνει μέχρι 30.6.1994 και οι υπόλοιπες δόσεις την 
τελευταία εργάσμη ημέρα των επόμενων μηνών. Η 
παράλειψη καταβολής μιας δόσης έχει ως συνέπεια την 
απώλεια του δικαιώματος καταβολής σε δόσεις και την 
καταβολή του υπόλοιπου ποσού της οφειλής εφάπαξ, 


επιβαρυνομένου με προσαυξήσεις εκπρόθεσμης κατα 
βολής από τη λήξη της ημερομηνίας καταβολής της 
πρώτης δόσης. Με απόφαση του Υπουργού Οικονομικών 
θα καθορισθούν οι αναγκαίες λεπτομέρειες για την 
καταβολή των ανωτέρω, βάσει δήλωσης, οφειλών. 

2 Στην παράγραφο 6 του άρθρου 4 του ν. 2187/1994 
(ΦΕΚ 16 Α ) προστίθεται νέα περίπτωση ια', που έχει 
ως εξής: 

Τα) Στη ρύθμιση της περίπτωσης α' υπάγονται και 
βεβαιωμένα χρέη σε Δ.Ο.Υ. εκτός των αναφερομένων 
στην περίπτωση αυτή, που οφείλονται από επιχειρήσεις 
που έχουν τη μοναδική εγκατάστασή τους αποκλειστικά 
στις περιοχές του νομού Ηλείας που επλήγησαν από 
τους σεισμούς του μηνός Μαρτίου 1993. 

Στην περίπτωση αυτήν η σχετική αίτηση μπορεί να 
υποβληθεί στην αρμόδια Δ.Ο.Υ. μέσα σε ένα (1) μήνα 
από τη δημοσίευση του παρόντος, στην τελευταία ερ¬ 
γάσιμη ημέρα του οποίου θα καταβληθούν και οι δόσεις 
που θα έχουν λήξει μέχρι την ημέρα αυτήν.· 

3. Στις πολεμικές βιομηχανίες Ε.Α.Β., Ε.Β.Ο. και ΠΥΡ- 
ΚΑΛ είναι δυνατή η χορήγηση αποδεικτικού ενημερό¬ 
τητας για τα χρέη τους προς το Δημόσιο μετά από 
απόφαση αρμόδιου οργάνου, χωρίς να καθίσταται υπο¬ 
χρεωτική η παρακράτηση μέρους των εισπραττόμενων 
απαιτήσεών τους, όπως ορίζεται από το τέταρτο εδάφιο 
της παραγράφου 2 του άρθρου 63 του ν. 1249/1982 
(ΦΕΚ 43 Α'), που προστέθηκε με το άρθρο 15 του ν. 
1914/1990 (ΦΕΚ 178 Α'). 

4. Στο τέλος της παραγράφου 2 του άρθρου 16 του 
ν. 2198/1994 προστίθενται δύο νέα εδάφια, που έχουν 
ως εξής: 

Όι διατάξεις της παραγράφου αυτής εφαρμόζονται 
για ολόκληρες τις σεισμόπληκτες περιοχές των νομών 
Φθιώτιδας, Πρεβέζης, Ιωαννίνων, Μαγνησίας και Θε¬ 
σπρωτίας, με την προϋπόθεση ότι η σχετική αίτηση για 
την υπαγωγή στη ρύθμιση πρέπει να υποβληθεί στην 
αρμόδια Δ.Ο.Υ. μέσα σε ένα (1) μήνα από τη δημοσίευση 
του παρόντος, στην τελευταία εργάσιμη ημέρα του 
οποίου θα καταβληθούν και οι δόσεις που θα έχουν 
λήξει μέχρι την ημέρα αυτή. Στην έννοια των τόκων 
του δεύτερου εδαφίου της παραγράφου αυτής δεν 
περιλαμβάνονται οι τόκοι που έχουν επιβληθεί και βε¬ 
βαιωθεί στις Δ.Ο.Υ. από τις δανείστριες τράπεζες·. 

5. Υφιστάμενες κατά τη δημοσίευση του παρόντος 
οφειλές από ειδικό φόρο ραδιοτηλεοπτικών διαφημίσεων 
των νόμων 1326/1983, 1884/1990, 1947/1991, που βε¬ 
βαιώθηκαν στις Δ.Ο.Υ. κατ' εφαρμογή των διατάξεων 
της παραγράφου 24 του άρθρου 22 του ν. 2166/1993, 
όπως συμπληρώθηκαν με τις διατάξεις του δεύτερου 
εδαφίου της παραγράφου 1 του άρθρου 4 του ν. 
2187/1994, ρυθμίζονται και καταβάλλονται σε σαράντα 
(40) ίσες μηνιαίες δόσεις μαζί με τις προσαυξήσεις 
εκπρόθεσμης καταβολής που αναλογούν σε αυτές, μέχρι 
την ημερομηνία καταβολής της πρώτης δόσης. Η κα¬ 
τάθεση της σχετικής αίτησης και η καταβολή της πρώτης 
δόσης πρέπει να γίνει στην αρμόδια Δ.Ο.Υ. μέχρι την 
τελευταία εργάσιμη ημέρα του επόμενου μήνα από τη 
δημοσίευση του παρόντος νόμου, οι δε υπόλοιπες 
δόσεις την τελευταία εργάσιμη ημέρα των επόμενων 
μηνών. Κατά τα λοιπά εφαρμόζονται οι διατάξεις των 
παραγράφων 1 έως και 13 του άρθρου 15 του ν. 
2198/1994. 

6. Στο αναφερόμενο ποσοστό προσαυξήσεων εκπρό¬ 
θεσμης καταβολής του πρώτου εδαφίου της παραγράφου 
14 του άρθρου 15 του ν. 2198/1994 περιλαμβάνονται 

και τα πρόστιμα και οι τόκοι υπερημερίας που έχουν 
βεβαιωθεί στις Δ.Ο.Υ. από τον Εθνικό Οργανισμό Φαρ¬ 
μάκων. 

7. Οι διατάξεις της παραγράφου 14 του άρθρου 22 
του ν. 2166/1993 όπως συμπληρώθηκαν με τις διατάξεις 
της παραγράφου 3 του άρθρου 4 του ν. 2187/1994, 
ισχύουν και για τα δάνεια με την εγγύηση του Ελληνικού 
Δημοσίου που χορηγήθηκαν στο ΚΤΕΛ Λήμνου μέχρι 7 
ΜαΤου 1990. 

Άρθρο 35 
Επιστροφή φόρων 

1. Στο άρθρο 38 του ν. 1473/1984 προστίθεται πα¬ 
ράγραφος με αριθμό 3 που έχει ως εξής: 

"3. Το ως άνω αναφερόμενο επιτόκιο είναι αυτό που 
ισχύει κατά την πρώτη ημέρα έναρξης του έντοκου της 
επιστροφής, παραμένει σταθερό μέχρι την εξόφληση 
του τίτλου, μη επηρεαζόμενο από τις μετέπειτα διακυ¬ 
μάνσεις αυτού. Το έντοκο του επιστρεφόμενου ποσού 
συνεχίζεται μέχρι την ημέρα που ο δικαιούχος ειδο¬ 
ποιήθηκε αποδεδειγμένα να προσέλθει για την είσπραξη 
αυτού, τυχόν δε καθυστέρηση εξόφλησης του τίτλου 
που οφείλεται σε υπαιτιότητα του δικαιούχου δεν δη¬ 
μιουργεί αξίωση αυτού για έντοκη επιστροφή, κατά το 
κρίσιμο χρονικό διάστημα. 

Σε περίπτωση συμψηφισμού των ως άνω ποσών με 
οφειλές του δικαιούχου προς το Δημόσιο, το έντοκο 
της επιστροφής λογίζεται μέχρι την ημερομηνία συνά¬ 
ντησης των αμοιβαίων απαιτήσεων. 

Η πληρωμή του αναλογούντος τόκου στο δικαιούχο 
γίνεται από την ίδια υπηρεσία που επιστρέφει και τον 
αχρεωστήτως καταβληθέντα φόρο, δασμό ή πρόσημο. 

Με απόφαση του Υπουργού Οικονομικών καθορίζεται 
κάθε αναγκαία λεπτομέρεια για τη διαδικασία εκκαθά¬ 
ρισης και πληρωμής του αναλογούντος τόκου. 

Σε ειδικές περιπτώσεις, που πιθανολογείται ζημία 
του Δημοσίου λόγω του ύψους του επιστρεφόμενου 
ποσού και της ειδικής κατάστασης του φορολογούμενου, 
ο Υπουργός Οικονομικών ή το από αυτόν εξουσιοδο¬ 
τημένο όργανο, δύναται, με απόφασή του, να αναστείλει 
την επιστροφή ή το συμψηφισμό των ως άνω ποσών, 
μέχρι τη διενέργεια ελέγχου και για χρονικό διάστημα 
όχι μεγαλύτερο των δώδεκα (12) μηνών. Η αναστολή 
όμως αυτή δεν επηρεάζει το έντοκο του ποσού που 
επιστρέφεται τελικά/ 

2. Η αξίωση του φορολογούμενου για επιστροφή ή 
συμψηφισμό του αχρεωστήτως καταβληθέντος φόρου, 
που προκύπτει από την εκκαθάριση με βάση τις διατάξεις 
της παραγράφου 4 του άρθρου 41 του ν.1731/1987 
(ΦΕΚ 161 Α' ) συμπληρωμαπκών - τροποποιητικών 
δηλώσεων φορολογίας εισοδήματος φυσικών προσώ¬ 
πων, αναβιώνει από την ημερομηνία εκκαθάρισης των 
δηλώσεων αυτών. 

Άρθρο 36 

Δημοσίευση προγραμμάτων 

Η παράγραφος 8 του άρθρου 3 του ν. 1653/1986 
(ΦΕΚ 173 Α' ) αντικαθίσταται ως εξής: 

"8. Οι δημοσιεύσεις των προβλεπόμενων περιλήψεων 
από τα άρθρα 960, 961, 999 του Κώδικα Πολιτικής 
Δικονομίας γίνονται από την εφημερίδα ή περιοδικό 
της παραγράφου 1, εφόσον αυτές αφορούν πλειστη- 
ριασμούς ενεργούμενους στις περιφέρειες των πρω¬ 
τοδικείων Αθηνών και Πειραιώς. Το ίδιο ισχύει και για 
τα προγράμματα πλειστηριασμού και τις ειδοποιήσεις 


που προβλέπονται από τα άρθρα 42 παράγραφος 2 και 
59 παράγραφος 2 τοϋ ν.δ. της 17ης Ιουλίου / 13ης 
Αυγούστου 1923." 

Άρθρο 37 

Εκποίηση πτωχευτικής περιουσίας και 
πτωχευτικός συμβιβασμός 

1. Μετά το δεύτερο εδάφιο της παραγράφου 2 του 
άρθρου 62 του ν.δ. 356/1974 (Κ.Ε.Δ.Ε.) προστίθεται 
εδάφιο τρίτο που έχει ως εξής: 

"Ομοίως κοινοποιείται στην αρμόδια Διεύθυνση Εί¬ 
σπραξης Δημοσίων Εσόδων του Υπουργείου Οικονομι¬ 
κών αντίγραφο του προγράμματος πλειστηριασμού, στο 
οποίο επισυνάπτεται υποχρεωτικά πρόσφατη έκθεση 
εκτίμησης των εκποιουμένων, η οποία συντάσσεται από 
την αρμόδια Δ.Ο.Υ.". 

2. Το τέταρτο εδάφιο της παραγράφου 2 του άρθρου 
62 του ν.δ. 356/1974 αντικαθίσταται ως εξής: 

"Επί απευθείας εκποιήσεως ο σύνδικος υποχρεούται 
να γνωστοποιήσει την ημερομηνία εκποιήσεως, το είδος 
και την αξία των προς εκποίηση περιουσιακών στοιχείων 
στην αρμόδια Διεύθυνση Είσπραξης Δημοσίων Εσόδων 
του Υπουργείου Οικονομικών και στους προϊσταμένους 
των αναγγελθεισών Δημοσίων Οικονομικών Υπηρεσιών 
(Δ.Ο.Υ.) και Τελωνείων, είκοσι (20) ημέρες τουλάχιστον, 
πριν από την ημερομηνία έναρξης της εκποίησης". 

3. Η παράγραφος 4 του άρθρου 62 του ν.δ. 356/1974 
αντικαθίσταται ως εξής: 

"4. Σε περίπτωση πτώχευσης οφειλέτη του Δημοσίου 
δύναται τούτο να προβαίνει σε αναγκασπκή εκτέλεση 
της περιουσίας του πτωχεύσαντος, της πτωχευηκής 
και μεταπτωχευτικής, ανεξάρτητα από την ύπαρξη υπέρ 
αυτού γενικού ή ειδικού προνομίου επί της περιουσίας 
του οφειλέτη". 

4. Στο άρθρο 62 του ν.δ. 356/1974 προστίθεται πα¬ 
ράγραφος 5 που έχει ως εξής: 

"5. Η προθεσμία ανακοπής πτωχευτικού συμβιβασμού 
για το Δημόσιο είναι δέκα πέντε (15) ημέρες από την 
κοινοποίηση της έκθεσης συνέλευσης των πιστωτών 
με δικαστικό επιμελητή στην αρμόδια Διεύθυνση Εί¬ 
σπραξης Δημοσίων Εσόδων του Υπουργείου Οικονομι¬ 
κών". 

ΚΕΦΑΛΑΙΟ ΣΤ' 

ΡΥΘΜΙΣΕΙΣ Φ.Π.Α. ΚΑΙ ΑΛΛΩΝ ΦΟΡΟΛΟΓΙΩΝ 

Άρθρο 38 

Απαλλαγές 

1. Το πρώτο εδάφιο της περίπτωσης γ' της παρα¬ 
γράφου 1 του άρθρου 18 του ν. 1642/1986 (ΦΕΚ 125 
Α') αντικαθίσταται ως εξής: 

"Η παροχή νερού μη εμφιαλωμένου και η αποχέτευση 
που πραγματοποιούνται απευθείας από τους Οργανι¬ 
σμούς Τοπικής Αυτοδιοίκησης (Ο.Τ.Α.) ή συνδέσμους 
αυτών, χωρίς τη μεσολάβηση δημοτικών επιχειρήσεων, 
καθώς και οι ανταποδοτικές εισφορές που επιβάλλουν 
οι Οργανισμοί Εγγείων Βελτιώσεων - Ο.Ε.Β. - (Ειδικοί 
Οργανισμοί, ΓΟΕΒ, ΤΟΕΒ) στα μέλη τους για την παροχή 
αρδευπκού ύδατος και οι λοιπές παροχές που συνδέο¬ 
νται άμεσα με αυτήν." 

2. Η παράγραφος 2 του άρθρου 22γ' του ν. 1642/1986 
αντικαθίσταται ως εξής: 

"2. Η απαλλαγή της προηγούμενης παραγράφου κα¬ 
θορίζεται κάθε φορά με απόφαση του Υπουργού Οικο- 

νομικών, οτο ύψος της ατέλειας που προβλέπεται από 
τις εκάστοτε ισχύουσες κοινοτικές διατάξεις." 

3. Η ισχύς των διατάξεων της προηγούμενης παρα¬ 
γράφου 2 του άρθρου αυτού αρχίζει από 1ης Απριλίου 
1994. 

4. Στο κοινωφελές ίδρυμα με την επωνυμία ΠΟΛΙΤΙ¬ 
ΣΤΙΚΟΝ ΙΔΡΥΜΑ ΔΩΔΕΚΑΝΗΣΟΥ "ΚΛΕΟΒΟΥΛΟΣ Ο 
ΛΙΝΔΙΟΣ" ΜΝΗΜΗ ΓΕΩΡΓΙΟΥ ΚΑΙ ΧΡΥΣΑΝΘΗΣ ΠΑ- 
ΠΑΊΏΑΝΝΟΥ - ΖΙΓΔΗ, με την επιφύλαξη των διατάξεων 
της επόμενης παραγράφου 2, εφαρμόζονται οι διατάξεις 
της παραγράφου 1 του άρθρου 12 του Οργανισμού 
Διοίκησης και Διαχείρισης του ιδρύματος με την επωνυμία 
"ΙΔΡΥΜΑ ΕΡΕΥΝΩΝ ΠΡΟ Ϊ ΣΤΟΡΙΚΗΣ ΚΑΙ ΚΛΑΣΣΙΚΗΣ 
ΤΕΧΝΗΣ", που κυρώθηκε με την παράγραφο 4 του 
άρθρου πρώτου του ν.1610/1986 (ΦΕΚ 89 Α'). 

5. Απαλλάσσονται από το φόρο προστιθέμενης αξίας 
η εισαγωγή και η ενδοκοινοτική απόκτηση αγαθών που 
πραγματοποιούνται από το Πολιτιστικό Ίδρυμα Δωδε¬ 
κάνησου " ΚΛΕΟΒΟΥΛΟΣ Ο ΛΙΝΔΙΟΣ " ΜΝΗΜΗ ΓΕΩΡ¬ 
ΓΙΟΥ ΚΑΙ ΧΡΥΣΑΝΘΗΣ ΠΑΠΑΙΩΑΝΝΟΥ - ΖΙΓΔΗ, καθώς 
και η παράδοση αγαθών και παροχή υπηρεσιών που 
πραγματοποιούνται προς αυτό. Η απαλλαγή αυτή αφορά 
μόνο αγαθά και υπηρεσίες που προορίζονται για την 
ανέγερση των κτιριακών εγκαταστάσεων του ιδρύματος 
και τον πάγιο εξοπλισμό του, που αναφέρονται στον 
Οργανισμό Διοίκησης και Διαχείρισης αυτού, ο οποίος 
κυρώθηκε με την παράγραφο 2.του άρθρου μόνου, του 
από 17.4.1992 προεδρικού διατάγματος (ΦΕΚ 271 Β'). 

6. Με αποφάσεις του Υπουργού Οικονομικών ρυθμί¬ 
ζεται η διαδικασία και κάθε αναγκαία λεπτομέρεια για 
την εφαρμογή των διατάξεων της προηγούμενης πα¬ 
ραγράφου. 

7. Στη παράγραφο 6 του άρθρου 33 του ν. 1882/1990 
προστίθεται τέταρτο εδάφιο που έχει ως εξής: 

"Στα κοινωφελή ιδρύματα "ΜΕΛΙΝΑ ΜΕΡΚΟΥΡΗ" και 
"ΜΟΥΣΕΙΟ ΒΟΡΡΕ" εφαρμόζονται τα άρθρα 1 παρά¬ 
γραφος 1 και 12 παράγραφος 1 του ν.1610/1986, που 
αναφέρονται στην έγκριση σύστασης ιδρύματος με την 
επωνυμία ΊΔΡΥΜΑ ΕΡΕΥΝΩΝ ΠΡΟΪΣΤΟΡΙΚΗΣ ΚΑΙ 
ΚΛΑΣΣΙΚΗΣ ΤΕΧΝΗΣ". 

8. Οι ομογενείς Πόντιοι που παλιννοστούν από χώρες 
της τέως Ε.Σ.Σ.Δ., απαλλάσσονται από το τέλος χαρ¬ 
τοσήμου που προβλέπεται για τη χορήγηση αδειών 
παραμονής και εργασίας στη χώρα. Η ανωτέρω απαλ¬ 
λαγή αφορά μόνο τις αρχικά χορηγούμενες άδειες 
παραμονής και εργασίας διάρκειας έξι (6) μηνών και 
όχι τις ανανεώσεις - παρατάσεις αυτών. 

9. Η ισχύς της προηγούμενης παραγράφου αρχίζει 
από την πρώτη του επόμενου μήνα από τη δημοσίευση 
του παρόντος στην Εφημερίδα της Κυβερνήσεως. 

Άρθρο 39 

Προσυπογραφή δηλώσεων Φ.Π.Α. από το λογιστή 

1. Ο ανακεφαλαιωτικός πίνακας ενδοκοινοτικών πα¬ 
ραδόσεων, που προβλέπεται απο τις διατάξεις της 
περίπτωσης β' της παραγράφου 5 του άρθρου 29 και 
οι δηλώσεις της παραγράφου 1 του άρθρου 31 του 
ν. 1642/1986, οποιουδήποτε επιτηδευματία φυσικού ή 
νομικού προσώπου, υπογράφονται υποχρεωτικά και από 
τον προϊστάμενο του λογιστηρίου ή από τον υπεύθυνο 
λογιστή που τηρεί τα βιβλία αυτού ή, αν δεν απασχολείται 
λογιστής, από το πρόσωπο που συμπράττει" στην σύ¬ 
νταξη αυτών. Τα παραπάνω πρόσωπα βεβαιώνουν ότι, 
τα στοιχεία που αναγράφονται στις εν λόγω δηλώσεις 


συμφωνούν με τα δεδομένα των βιβλίων, τα οποία 
τηρούνται κατά τις διατάξεις του π.δ. 186/1992 περί 
Κ.Β.Σ.. 

2. Οι διατάξεις των παραγράφων 2, 3 και 4 του 
άρθρου 49 του ν. 2065/1992 εφαρμόζονται ανάλογα 
και στις περιπτώσεις του άρθρου αυτού. 

Άρθρο 40 

Τέλη κυκλοφορίας οχημάτων 

1. Στην παράγραφο 1 του άρθρου 36 του ν.2093/1992 
(ΦΕΚ 181 Α' ), όπως ισχύει, προστίθενται εδάφια, που 
έχουν ως εξής: 

"Τα ανωτέρω οχήματα θεωρείται ότι κυκλοφόρησαν 
εντός του έτους και οφείλονται γι' αυτά τέλη κυκλο¬ 
φορίας για ολόκληρο το έτος, εφόσον δεν τεθούν σε 
ακινησία κατά τις διατάξεις των παραγράφων 1 έως και 
6 του άρθρου 22 του ν. 2367/1953 (ΦΕΚ θ2 Α" ) για 
ολόκληρο το έτος. Η ακινησία δεν αίρεται εάν ο κά¬ 
τοχος του οχήματος δεν προμηθευτεί προηγουμένως 
το ειδικό σήμα τελών κυκλοφορίας του έτους κατά το 
οποίο γίνεται η άρση. Στην περίπτωση αυτή το σήμα 
χορηγείται χωρίς πρόστιμο." 

2. Το τελευταίο εδάφιο της παραγράφου 3 του άρθρου 
36 του ν. 2093/1992 αντικαθίσταται ως εξής: 

" Για την εκπρόθεσμη προμήθεια του ειδικού.σήματος 
•των πόσης κατηγορίας οχημάτων επιβάλλεται από τη 
Δ.Ο.Υ. αυτοτελές πρόσημο ίσο με το διπλάσιο του 
τέλους που αντιστοιχεί στον κυλίνδρισμά του κινητήρα 
του οχήματος, έστω και αν το όχημα απαλλάσσεται 
από τα τέλη κυκλοφορίας. Από 1.1.1995 για τα οχήματα 
με κυλίνδρισμά κινητήρα μέχρι 785 κυβικά εκατοστά,το 
ως άνω πρόστιμο ανέρχεται σε δέκα χιλιάδες (10.000) 
δραχμές. 

Επίσης, πρόστιμο ύψους δέκα χιλιάδων (10.000) 
δραχμών επιβάλλεται από 1.1.1995 και στην περίπτωση 
που αφαιρέθηκαν οι πινακίδες του οχήματος με πράξη 
της αστυνομικής αρχής, επειδή δεν έφερε επικολλημένο 
το ειδικό σήμα, η προμήθεια του οποίου όμως είχε γίνει 
πριν από την αφαίρεση, εμπρόθεσμα ή εκπρόθεσμα." 

3. Η ισχύς των προηγούμενων παραγράφων 1 και 2 
του άρθρου αυτού αρχίζει από 1.1.1994, εκτός εάν σε 
αυτές ορίζεται διαφορετικά. 

4. Η παράγραφος 5 του άρθρου 36 του ν. 2093/1992 
αντικαθίσταται ως εξής: 

"5. Στην περίπτωση κυκλοφορίας οχήματος χωρίς 
το ειδικό σήμα, αφαιρούνται οι πινακίδες και η άδεια 
κυκλοφορίας του με πράξη αστυνομικής αρχής, από 
την οποία δεν επιστρέφονται, εάν ο ενδιαφερόμενος 
δεν προσκομίσει το ειδικό σήμα και το αποδεικτικό 
πληρωμής του κατά περίπτωση προστίμου." 

5. Η ισχύς της προηγούμενης παραγράφου του άρθρου 
αυτού αρχίζει από 1.1.1995. 

6. Για την προμήθεια, από 1ης μέχρι και 10ης Φε¬ 
βρουάριου 1994, των προβλεπόμενων από τις διατάξεις 
του άρθρου 36 του ν. 2093/1992 ειδικών σημάτων τελών 
κυκλοφορίας έτους 1994, δεν επιβάλλεται πρόστιμο. 

7. Η ισχύς της προηγούμενης παραγράφου του άρθρου 
αυτού αρχίζει από 1.2.1994. 

8. Στην παράγραφο 6 του άρθρου 36 του ν. 2093/1992 
προστίθεται εδάφιο, που έχει ως εξής: 

" Στον Υπουργό Οικονομικών παρέχεται η δυνατότητα 
να ορίζει με τις αποφάσεις του προηγούμενου εδαφίου 
ότι η κατασκευή των σημάτων μπορεί να γίνει εντός ή 

έκτος Ελλάδος χωρίς έλεγχο του εργοστασίου/ 

Άρθρο 41 

Ειδικός φόρος τηλεοπτικών διαφημίσεων 

1. Τον προβλεπόμενο από τις διατάξεις της παραγρά¬ 
φου 1 του άρθρου 15 του ν. 1326/1983 (ΦΕΚ 19 Α') 
ειδικό φόρο στις διαφημίσεις, που προβάλλονται από 
την τηλεόραση, εισπράττουν οι τηλεοπτικές επιχειρή¬ 
σεις και τον αποδίδουν στο Δημόσιο με δηλώσεις που 
υποβάλλουν στην αρμόδια Δ.Ο.Υ., μέχρι το τέλος κάθε 
μήνα, για τα έσοδα από διαφημίσεις του προηγούμενου 
μήνα. 

2. Η ισχύς του άρθρου αυτού αρχίζει την πρώτη του 
μεθεπόμενου μήνα από τη δημοσίευση του παρόντος 
στην Εφημερίδα της Κυβερνήσεως. 


Άρθρο 42 

Ανταποδοτικά τέλη και εισφορές 
Κατάργηση κρατήσεων 


1. Το άρθρο 31 του ν. 1473/1984 αντικαθίσταται ως 


£ξής: 


"Αρθρο 31 
Παράβολα - Τέλη 


Με κοινές αποφάσεις του Υπουργού Οικονομικών και 
του κατά περίπτωση αρμόδιου Υπουργού, που δημο¬ 
σιεύονται στην Εφημερίδα της Κυβερνήσεως, δύναται 
να επιβάλλονται, αναπροσαρμόζονται, αναπροσδιορίζο¬ 
νται ή αντικαθίστανται παράβολα, τέλη, δικαιώματα και 
εισφορές οποιοσδήποτε μορφής ή ονομασίας ανταπο¬ 
δοτικής γενικά φύσης υπέρ του Δημοσίου ή οποιουδή- 
ποτε τρίτου, για τις παρεχόμενες υπηρεσίες είτε από 
το Δημόσιο είτε από τρίτους, ύστερα από αιτιολογημένη 
πρόταση του ενδιαφερόμενου φορέα. 

Το ύψος των ανταποδοτικών τελών, παραβολών, 
δικαιωμάτων κ.λπ. του προηγούμενου εδαφίου, που ε¬ 
πιβάλλονται για πρώτη φορά, εγκρίνεται προηγουμένως 
από την Επιτροπή Τιμών και Εισοδημάτων". 

2. Οι διατάξεις του δεύτερου και τρίτου εδαφίου 
της παραγράφου 2 του άρθρου 23 του ν. 4169/1961 
(ΦΕΚ 81 Α' ) καταργούνται από 1ης Ιανουάριου 1994. 

3. Καταργείται η είσπραξη του ποσοστού σαράντα 
τοις εκατό (40%) επί του δικαστικού ενσήμου (αγωγό- 
σημο), για εξυπηρέτηση αναγκαστικού δανείου, που είχε 
επιβληθεί με τις διατάξεις του ν.2749/1922 (ΦΕΚ 43 Α'). 


ΚΕΦΑΛΑΙΟ Ζ' 

ΚΩΔΙΚΑΣ ΒΙΒΛΙΩΝ ΚΑΙ ΣΤΟΙΧΕΙΩΝ 


Άρθρο 43 

Τροποποιήσεις του Κ.Β.Σ. 

Οι παρακάτω διατάξεις του προεδρικού διατάγματος 
186/1992 τροποποιούνται, αντικαθίστανται και συμπλη¬ 
ρώνονται ως εξής: 

1. Στο άρθρο 6 προστίθεται νέα παράγραφος 6, ως 
εξής: 

"6. Ο επιτηδευματίας της δεύτερης κατηγορίας τηρεί 
και βιβλίο απογραφών εμπορεύσιμων περιουσιακών στοι¬ 
χείων, σύμφωνα με τις διατάξεις των άρθρων 27 και 
28 του παρόντος Κώδικα. Κατ' εξαίρεση, απαλλάσσεται 
από την υποχρέωση αυτή, μόνο για την απογραφή της 
31ης Δεκεμβρίου 1994, ο επιτηδευματίας που τα ακα¬ 


θάριστα έσοδά του δεν θα υπερβούν το ποσό των 
80.000.000 δραχμών."· 

2. Ο τίτλος του άρθρου 8 διαφοροποιείται και συ¬ 
μπληρώνεται ως εξής: 

" Βιβλίο αποθήκης, παραγωγής-κοστολογίου.". 

3. Στην παράγραφο 4 του άρθρου 8 η φράση "είδη 
συσκευασίας" αντικαθίσταται με τη φράση "υλικά συ- 
σκευασίας'. 

4. Στο τέλος του άρθρου 8 προστίθεται νέα παρά¬ 
γραφος 12, ως εξής: 

"12.0 επιτηδευματίας ο υπόχρεος στην τήρηση βιβλίου 
αποθήκης, σύμφωνα με τα οριζόμενα στις παραγράφους 
4 και 5 του άρθρου αυτού, τηρεί για τα ίδια προϊόντα 
θεωρημένο εξωλογισπκό βιβλίο παραγωγής-κοστολο- 
γίου, με ιδιαίτερη μερίδα κατ' είδος στην οποία: 

Α) Συγκεντρώνονται το βραδύτερο εντός της προ¬ 
θεσμίας σύνταξης του ισολογισμού: α) Οι εντός της 
διαχειριστικής περιόδου που έληξε ποσότητες πρώτων 
υλών, που αναλώθηκαν για την παραγωγή έτοιμου 
προϊόντος, καθώς και οι βοηθητικές ύλες και υλικά 
συσκευασίας, όταν γι' αυτά - τηρείται βιβλίο αποθήκης, 
σε μερίδες κατ' είδος και β) Οι ποσότητες έτοιμου 
προϊόντος που παρήχθησαν μέσα στην ίδια διαχειριστική 
περίοδο. 

Β) Αναγράφονται πριν από την έναρξη της παραγωγής, 
οι τεχνικές προδιαγραφές του προϊόντος. Σε περίπτωση 
μεταβολής των τεχνικών προδιαγραφών, αυτή αναγρά¬ 
φεται πριν την έναρξη της παραγωγής, με βάση την 
μεταβολή αυτή. Οι τεχνικές προδιαγραφές περιλαμβά¬ 
νουν, πλην των άλλων τεχνικών δεδομένων, την για 
κάθε μονάδα παραγόμενου έτοιμου προϊόντος απαιτού- 
μενη ποσότητα πρώτων υλών, καθώς και βοηθητικών 
υλών και υλικών συσκευασίας, όταν γι' αυτά τηρείται 
βιβλίο αποθήκης, σε μερίδες κατ' είδος, καθώς και την 
προϋπολογιζόμενη φύρα παραγωγής. 

Γ) Προσδιορίζεται για το έτοιμο προϊόν, το βραδύτερο 
εντός της προθεσμίας σύνταξης του ισολογισμού, το 
εργοστασιακό κόστος (κόστος παραγωγής). 

Το εργοστασιακό κόστος καθορίζεται από τον επι- 
τηδευματία, βάσει κανόνων που ακολουθούνται πάγια. 

Το υποκατάστημα στο οποίο τηρούνται βιβλία, από 
τα οποία εξάγεται αυτοτελές λογιστικό αποτέλεσμα, 
τηρεί ίδιο βιβλίο παραγωγής-κοστολογίου, σύμφωνα με 
όσα ορίζονται στην παράγραφο αυτή. 

Όταν τηρούνται, υποχρεωτικά ή προαιρετικά, οι λο¬ 
γαριασμοί της ομάδας 9, σύμφωνα με τα οριζόμενα στις 
διατάξεις του π.δ. 1123/1980 (ΦΕΚ 283 Α'), η παραπάνω 
υποχρέωση εξαντλείται στην τήρηση μόνο θεωρημένου 
βιβλίου τεχνικών προδιαγραφών στο οποίο αναγράφο¬ 
νται τα δεδομένα, σύμφωνα με όσα ορίζονται στην 
περίπτωση Β της παραγράφου αυτής". 

5. Στο τέλος του πρώτου εδαφίου της παραγράφου 
1 του άρθρου 10 προστίθεται νέο εδάφιο, ως εξής: 

"Επίσης βιβλίο ποσοτικής παραλαβής, κατά τις δια¬ 
τάξεις του προηγούμενου εδαφίου τηρείται και από 
τους επισκευαστές ηλεκτρικών και ηλεκτρονικών συ¬ 
σκευών, όταν παραλαμβάνουν στην επαγγελματική τους 
εγκατάσταση αγαθά για επισκευή που δεν συνοδεύονται 
με στοιχείο διακίνησης, που προβλέπεται από τον Κώδικα 
αυτόν". 

6. Στο τέλος της παραγράφου 5 του άρθρου 10 
προστίθενται νέες περιπτώσεις ιγ', ιδ', ιε' και ιστ', ως 
εξής· 

"ιγ. Ο επιτηδευματίας που διατηρεί συνεργείο επι¬ 
σκευής και συντήρησης σκαφών θαλάσσης τηρεί βιβλίο 

εισερχομένων, στο οποίο καταχωρεί για κάθε σκάφος 
τη χρονολογία εισόδου και εξόδου, το ονοματεπώνυμο 
ή την επωνυμία και τη διεύθυνση του κατόχου, καθώς 
και τον αριθμό νηολόγησης του σκάφους και, εφόσον 
δεν υπάρχει τέτοιος αριθμός, το όνομα του σκάφους·. 

'ιδ. Ο φυσιοθεραπευτής για τους πελάτες που τον 
επισκέπτονται στην επαγγελματική του εγκατάσταση 
τηρεί βιβλίο πελατών, στο οποίο καταχωρεί το ονομα¬ 
τεπώνυμο και τη διεύθυνση του πελάτη, το είδος της 
υπηρεσίας που του παρέχει, τη χρονολογία της επί¬ 
σκεψης και όταν εκδοθεί η απόδειξη παροχής υπηρεσιών 
τον αριθμό αυτής. Επί διαρκούς παροχής υπηρεσίας 
καταχωρεί το ονοματεπώνυμο, τη διεύθυνση του πελάτη, 
το συμφωνούμενο ποσό, τη χρονολογία έναρξης και 
διακοπής της παροχής υπηρεσίας. 

Ειδικά ο φυσιοθεραπευτής που έχει συμβληθεί με το 
Δημόσιο και με λοιπά ασφαλιστικά ταμεία (Ι.Κ.Α., Τ.Ε.Β.Ε. 
κ.λπ.) και δεν λαμβάνει ιδιαίτερη αμοιβή κατά επίσκεψη 
από τους πελάτες ασφαλισμένους των ταμείων αυτών, 
μπορεί να μην καταχωρεί τα στοιχεία του πελάτη αυτού 
στο βιβλίο επίσκεψης ασθενών". 

Ίε. Ο κατασκευαστής προκατασκευασμένων οικιών 
τηρεί βιβλίο παραγγελιών, στο οποίο για κάθε παραγ¬ 
γελία καταχωρεί το ονοματεπώνυμο ή την επωνυμία και 
τη διεύθυνση του πελάτη, το παραγγελόμενο είδος, 
την αξία που συμφωνείται και τον αριθμό του τιμολογίου 
ή της απόδειξης πώλησης, κατά περίπτωση". 

"ιστ. Ο εκμεταλλευτής χώρου στάθμευσης σκαφών 
θαλάσσης τηρεί βιβλίο στάθμευσης, στο οποίο καταχωρεί 
για κάθε σκάφος θαλάσσης την ημερομηνία εισόδου και 
εξόδου του, καθώς και τον αριθμό νηολόγησης του 
σκάφους, και όταν δεν υπάρχει τέτοιος αριθμός το 
όνομα του σκάφους. Επί μηνιαίας ή διαρκούς μίσθωσης 
καταχωρείται ο αριθμός νηολόγησης του σκάφους η 
χρονολογία έναρξης και λήξης της μίσθωσης και το 
ποσό που συμφωνείται". 

7. Το πρώτο εδάφιο της παραγράφου 11 του άρθρου 
64 του ν.2065/1992 αντικαθίσταται, ως εξής: 

"11.0 γιατρός υποχρεούται στο ιατρείο του να τηρεί 
βιβλίο επίσκεψης ασθενών θεωρημένο από την αρμόδια 
φορολογική αρχή, στο οποίο καταχωρείται χωριστά για 
κάθε ασθενή το ονοματεπώνυμο αυτού, η χρονολογία 
επίσκεψης και η διεύθυνσή του." 

8. Το δεύτερο και τρίτο εδάφιο (πρόταση) της πα¬ 
ραγράφου 2 του άρθρου 12 αντικαθίστανται, ως εξής: 

"Με βάση τα δεδομένα της κατάστασης αυτής εκδί- 
δεται το τιμολόγιο το αργότερο μέχρι τη δέκατη ημέρα 
του επόμενου μήνα με ημερομηνία έκδοσης την τελευ¬ 
ταία ημέρα του μήνα εκείνου που αφορά, στο οποίο 
δεν απαιτείται αναλυτική περιγραφή, εφόσον η πιο πάνω 
κατάσταση συντάσσεται σε δύο αντίτυπα, ένα των 
οποίων επισυνάπτεται στο τιμολόγιο. Η κατάσταση αυτή 
δεν απαιτείται όταν τα δεδομένα αυτής προκύπτουν 
από τα πρόσθετα βιβλία του άρθρου 10 του Κώδικα 
αυτού ή όταν το τιμολόγιο που εκδίδεται περιέχει 
αναλυτικά όλα τα δεδομένα που απαιτούνται από τις 
κατ' ιδίαν διατάξεις. 

9. Στο πρώτο εδάφιο της παραγράφου 1 του άρθρου 
13 προστίθενται δύο νέα εδάφια, που έχουν ως εξής: 

"Στις αποδείξεις λιανικής πώλησης ή παροχής υπη¬ 
ρεσιών αξίας άνω των δέκα χιλιάδων (10.000) δραχμών 
αναγράφεται και το ονοματεπώνυμο του αγοραστή, όταν 
αφορούν πώληση αγαθών ή παροχή υπηρεσιών εκπι- 
πτόμενη στη φορολογία εισοδήματος. Στις αποδείξεις 
αυτές όταν εκδίδονται με τη χρήση φορολογικής τα¬ 


μειακής μηχανής (φ,τ.μ.) το ονοματεπώνυμο αναγρά¬ 
φεται στο πίσω μέρος αυτών, θέτοντας ο πωλητής 
επιτηδεύματος και τη σφραγίδα του." 

10. Το πρώτο εδάφιο της παραγράφου 2 και το πρώτο 
εδάφιο (πρόταση) της παραγράφου 3 του άρθρου 13 
αντικαθίστανται, ως εξής: 

"2. Στην απόδειξη λιανικής πώλησης ή παροχής 
υπηρεσιών αναγράφεται κατά συντελεστή Φ.Π.Α. και η 
αξία της πώλησης ή το ποσό της αμοιβής, καθώς και 
το είδος των παρεχόμενων υπηρεσιών επί των απο¬ 
δείξεων παροχής υπηρεσιών που εκδίδουν όσοι τηρούν 
πρόσθετα βιβλία της παραγράφου δ του άρθρου 10." 

"3. Η απόδειξη εκδίδεται επί πώλησης αγαθών κατά 
την παράδοση ή την έναρξη της αποστολής των αγαθών 
και επί παροχής υπηρεσιών στο χρόνο που ορίζεται 
από τις διατάξεις της παραγράφου 15 του άρθρου 12 
για το τιμολόγιο, με εξαίρεση την απόδειξη παροχής 
υπηρεσιών των ασκούντων ελευθέριο επάγγελμα, η 
οποία εκδίδεται με κάθε επαγγελματική τούς είσπραξη*. 

11. Στο τέλος της παραγράφου 4 του άρθρου 13 
προστίθεται νέο εδάφιο, ως εξής: 

"Στις εκδιδόμενες επιταγές που καλύπτουν εξόφληση 
επαγγελματικών συναλλαγών, ανεξαρτήτως ποσού, α¬ 
ναγράφεται υποχρεωτικά ο αριθμός φορολογικού μη¬ 
τρώου του εκδότη, του εκάστοτε οπισθογράφου, καθώς 
και του τελευταίου κομιστή που εισπράττει αυτήν. Επίσης 
αναγράφεται υποχρεωτικά ο Α.Φ.Μ. του εκδότη της 
επιταγής που προσκομίζεται για εξόφληση οφειλής προς 
το Δημόσιο ανεξαρτήτως ποσού". 

12. Μετά το άρθρο 13 προστίθεται νέο άρθρο 13α, 
που έχει ως εξής: 

"Αρθρο 13α 
Ειδικά στοιχεία 

1. Οι εκμεταλλευτές τουριστικών λεωφορείων υπο- 
χρεούνται να εκδίδουν τριπλότυπο δελτίο κίνησης σε 
κινητά φύλλα, πριν την εκκίνηση του λεωφορείου για 
κάθε μεταφορά προσώπων για ίδιο λογαριασμό ή για 
λογαριασμό τρίτου. 

Στο δελτίο αυτό αναγράφονται η χρονολογία, η ώρα, 
ο τόπος εκκίνησης, ο αριθμός κυκλοφορίας του αυτο¬ 
κινήτου, ο τόπος προορισμού, ο συνολικός αριθμός των 
ατόμων και κάθε μεταβολή που γίνεται κατά τη διάρκεια 
της διαδρομής, τα πλήρη στοιχεία του προσώπου για 
λογαριασμό του οποίου ενεργείται η μεταφορά, και, 
μόνο όταν πρόκειται για εκδρομή, η χρονική διάρκεια 
αυτής. 

Το δελτίο αυτό φέρεται επί του αυτοκινήτου, μετά 
δε την ολοκλήρωση της μεταφοράς το πρώτο αντίτυπο 
παραδίδεται στο πρόσωπο για λογαριασμό του οποίου 
διενεργήθηκε η μεταφορά. Το δεύτερο αντίτυπο απο- 
στέλλεται στο χρόνο των συγκεντρωτικών καταστάσεων 
στη Δ.Ο.Υ. του αντισυμβαλλόμενου, εφόσον είναι επι- 
τηδευματίας. 

Κατ’ εξαίρεση το δελτίο κίνησης δεν απαιτείται να 
εκδίδεται στις περιπτώσεις που παραδίδονται στους 
επιβάτες, κατά την εκκίνηση του τουριστικού λεωφο¬ 
ρείου, θεωρημένες αποδείξεις παροχής υπηρεσιών, κα¬ 
θώς και στις περιπτώσεις μεταφοράς προσωπικού επι¬ 
χειρήσεων ή μαθητών σχολείων, εφόσον επί του του¬ 
ριστικού λεωφορείου φέρεται θεωρημένο από την αρ¬ 
μόδια Δ.Ο.Υ. συμφωνητικό μεταφοράς. 

2. Στην περίπτωση που παρέχονται υπηρεσίες από 
τους εκμεταλλευτές τουριστικών ή ταξιδιωτικών γρα- 

φειων σε άτομα που έχουν προμηθευτεί δελτία συμμε¬ 
τοχής σε εκδρομή ή περιήγηση από τρίτους (τουρ-λί- 
ντερς, υπαλλήλους ξενοδοχείων κ.ά.), για λογαριασμό 
τουριστικού ή ταξιδιωτικού γραφείου, μπορεί να μην 
εκδίδονται από τον εκμεταλλευτή του γραφείου αυτού 
οι αποδείξεις παροχής υπηρεσιών που ορίζονται από 
τον Κ.Β.Σ., με την προϋπόθεση ότι εκδίδεται απόδειξη 
παροχής υπηρεσιών για το σύνολο των δελτίων συμ¬ 
μετοχής της κάθε εκδρομής, τα οποία διαφυλάσσονται 
ως φορολογικά στοιχεία*. 

13. Το δεύτερο εδάφιο (πρόταση) του άρθρου 14 
αντικαθίσταται, ως εξής: 

"Αντί της απόδειξης αυτής μπορεί να εκδίδεται άλλο 
στοιχείο αξίας του Κ.Β.Σ., εφόσον κατά την έκδοσή 
τους αναγράφεται η ένδειξη "απόδειξη αυτοπαράδοσης*. 

14. Στο τέλος της παραγράφου 10 του άρθρου 17 
προστίθενται νέες περιπτώσεις ισΤ, ιζ', ιη', ιθ', ως εξής: 

*ιστ. Του βιβλίου εισερχομένων, της περίπτωσης ιγ 1 
της παραγράφου 5 του άρθρου 10, με την είσοδο και 
έξοδο του σκάφους*. 

’ιζ. Του βιβλίου πελατών, της περίπτωσης ιδ' της 
παραγράφου 5 του άρθρου 10, με την έναρξη της 
παροχής υπηρεσίας*. 

'ιη. Του βιβλίου παραγγελιών της περίπτωσης ιε' της 
παραγράφου 5 του άρθρου 10, με τη λήψη της παραγ¬ 
γελίας*. 

'ιθ. Του βιβλίου στάθμευσης σκαφών, της περίπτωσης 
ιστ' της παραγράφου 5 του άρθρου 10, με την είσοδο 
και την έξοδο του σκάφους*. 

15. Το πρώτο εδάφιο της περίπτωσης β' της παρα¬ 
γράφου 5 του άρθρου 17 αντικαθίσταται, ως εξής: 

*β. Για τον υπόχρεο τήρησης βιβλίων τρίτης κατη¬ 
γορίας, όταν στο υποκατάστημα τηρούνται βιβλία από 
τα οποία εξάγεται αυτοτελές λογιστικό αποτέλεσμα 
εντός της προθεσμίας σύνταξης του ισολογισμού, όταν 
στο υποκατάστημα τηρούνται βιβλία από τα οποία δεν 
εξάγεται αυτοτελές λογιστικό αποτέλεσμα εντός των 
πρώτων είκοσι (20) ημερών του επόμενου μήνα εκείνου 
που αφορούν οι πράξεις ή οι συναλλαγές και επί 
μηχανογραφικής τήρησης των βιβλίων του κεντρικού 
εντός των πρώτων δεκαπέντε (15) ημερών του επόμενου 
μήνα*. 

16. Οι υποπεριπτώσεις γ' και δ' της περίπτωσης Β 
της παραγράφου 1 του άρθρου 19 αντικαθίστανται και 
προστίθενται νέες περιπτώσεις ε' και στ', ως εξής: 

*γ. Το τιμολόγιο που εκδίδεται για αγορά αγαθών, 
όταν δεν έχει προηγηθεί η έκδοση άλλου θεωρημένου 
στοιχείου για την ίδια συναλλαγή, καθώς και το τιμολόγιο 
για την παροχή υπηρεσιών*. 

*δ. Την απόδειξη παροχής υπηρεσιών και την από¬ 
δειξη λιανικής πώλησης όταν δεν εκδίδεται με π] χρήση 
φορολογικής ταμειακής μηχανής. Δεν υπόκεινται σε 
θεώρηση τα εισιτήρια επιχειρήσεων μεταφοράς προ¬ 
σώπων με λεωφορεία, σιδηρόδρομους και αεροπλάνα, 
όταν εκτελούν συγκοινωνίες, καθώς και τα εισιτήρια 
πλοίων, εφόσον φορολογούνται κατ' ειδικό τρόπο και 
απαλλάσσονται του Φ.Π.Α.*. 

*ε. Την απόδειξη ποσοτικής παραλαβής αγροτικών 
προϊόντων*. 

'στ. Τα δελτία κίνησης τουριστικών λεωφορείων*. 

17. Το πρώτο εδάφιο της παραγράφου 1 του άρθρου 
20 αντικαθίσταται, η περίπτωση γ' της παραγράφου 6 
του ίδιου άρθρου καταργείται και η περίπτωση δ' ανα- 
ριθμείται σε γ', ως εξής: 

"1. Ο επιτηδευματίας και τα πρόσωπα των παρα¬ 


γράφων 3 και 4 του άρθρου 2 του Κώδικα αυτού 
υποβάλλουν μέχρι την εικοστή πέμπτη (25η) Μαίου 
κάθε χρόνου στην αρμόδια Δ.Ο.Υ. ή στο Κέντρο Πλη¬ 
ροφορικής του Υπουργείου Οικονομικών (ΚΕ.Π.Υ.Ο.), 
για μηχανογραφική επεξεργασία και διασταύρωση πλη¬ 
ροφοριών, τριπλότυπες καταστάσεις με τις συναλλαγές 
που πραγματοποίησαν κατά το προηγούμενο ημερολο¬ 
γιακό έτος, για την επάγγελματική τους εξυπηρέτηση 
ή την εκπλήρωση του σκοπού τους, από αγορές αγαθών 
και λήψη υπηρεσιών, από χονδρικές πωλήσεις αγαθών 
και παροχή υπηρεσιών και από καταβολή ή είσπραξη 
αμοιβών, αποζημιώσεων, οικονομικών ενισχύσεων και 
άλλων δικαιωμάτων, καθώς και για τα διανεμόμενα κέρδη 
αμοιβαίων κεφαλαίων. Για τα μερίσματα που καταβάλλει 
ή πιστώνει η ανώνυμη εταιρεία, οι πιο πάνω καταστάσεις 
υποβάλλονται εντός τριών (3) μηνών από την έγκριση 
του ισολογισμού τους. 

Εξαιρετικά, δεν συμπεριλαμβάνονται οιιςκαταστάσεις 
αυτές συναλλαγές, εφόσον η αξία ενός εκάστου στοι¬ 
χείου που έχει εκδοθεί γί αυτές δεν υπερβαίνει τις 
δεκαπέντε χιλιάδες (15.000) δραχμές.*. 

18. Στο τέλος της παραγράφου 2 του άρθρου 24 
προστίθεται εδάφιο ως εξής: 

'Το βιβλίο αποθήκης, όταν τηρούνται καταστάσεις 
βιβλίου αποθήκης, καθώς και τα αναλυτικά καθολικά 
μπορεί να μην εκτυπώνονται στο τέλος της χρήσης, 
εφόσον τα δεδομένα τους φυλάσσονται σε ηλεκτρο- 
μαγνητικά μέσα αποθήκευσης και υπάρχει δυνατότητα 
εκτύπωσης αυτών, εντός τριών (3) ημερών, όταν ζητηθεί 
από το φορολογικό έλεγχο*. 

19. Η περίπτωση β' της παραγράφου 4- του άρθρου 
24 αντικαθίσταται, ως εξής: 

*β. Ενημερώνει το ημερολόγιο ταμειακών και συμ- 
ψηφιστικών πράξεων μέσα στην προθεσμία της παρα¬ 
γράφου 2 του άρθρου 17 του Κώδικα αυτού και εκτυπώνει 
αυτό ή το φύλλο ανάλυσης και ελέγχου εντός του 
πρώτου δεκαπενθημέρου του επόμρνου μήνα*. 

20. Το πρώτο εδάφιο της παραγράφου 5 του άρθρου 
24 αντικαθίσταται, ως εξής: 

*5. Σε περίπτωση που ο επιτηδευματίας διαθέτει 
κεντρική μονάδα (Η/Υ), με την οποία παρακολουθεί τα 
λογιστικά στοιχεία όλων των επαγγελματικών εγκατα¬ 
στάσεων, μπορεί, μετά από προηγούμενη γνωστοποίηση 
στον προϊστάμενο της Δ.Ο.Υ. της έδρας του, να ε¬ 
κτυπώνει μέχρι το τέλος του επόμενου μήνα στη μονάδα 
αυτή τα λογιστικά βιβλία και το βιβλίο αποθήκης κάθε 
επαγγελματικής εγκατάστασης, όταν η μεταβίβαση των 
εγγραφών από τις επαγγελματικές εγκαταστάσεις γί¬ 
νεται είτε με απευθείας σύνδεση, είτε με άλλα ηλε¬ 
κτρονικά μέσα, στις προβλεπόμενες προθεσμίες*. 

21. Στο τέλος της παραγράφου 1 του άρθρου 25 
προστίθεται εδάφιο ως εξής: 

Ή επέκταση της δυνατότητας της εκτύπωσης και 
άλλου θεωρημένου βιβλίου ή κατάστασης από το ίδιο 
θεωρημένο μηχανογραφικό χαρτί επιτρέπεται, εφόσον 
πριν από την εκτύπωση του νέου βιβλίου ή κατάστασης 
δηλωθεί αυτό εγγραφως στον προϊστάμενο της αρμό¬ 
διας Δ.Ο.Υ. που θεώρησε το μηχανογραφικό χαρτί*. 

22. Το πρώτο εδάφιο και το δεύτερο εδάφιο της 
παραγράφου 3 του άρθρου 29 αντικαθίστανται, ως εξής: 

*3. Ο ισολογισμός και ο λογαριασμός αποτελεσμάτων 
χρήσης της επιχείρησης, της οποίας τα ακαθάριστα 
έσοδα υπερβαίνουν το ποσό των εκατόν ογδόντα ε¬ 
κατομμυρίων (180.000.000) δραχμών υπογράφονται και 
από τον προϊστάμενο του λογιστηρίου της ή τον υ- 

πεύθυνο κατάρτισης του ισολογισμού και του λογαρια¬ 
σμού αποτελεσμάτων χρήσης, ο οποίος πρέπει να έχει: 
α) άδεια άσκησης οικονομολογικού επαγγέλματος από 
το Οικονομικό Επιμελητήριο Ελλάδας, σύμφωνα με τις 
διατάξεις του άρθρου 2 του π.δ. 475/1991 (ΦΕΚ 176 Α), 
ή πτυχίο του τμήματος Δημόσιας Διοίκησης του Πάντειου 
Πανεπιστημίου Κοινωνικών και Πολιτικών Επιστημών και 
εγγραφή στο Οικονομικό Επιμελητήριο Ελλάδας, σύμ¬ 
φωνα με τις εκάστοτε διατάξεις για την άσκηση του 
οικονομολογικού επαγγέλματος ή πτυχίο του τμήματος 
Λογιστικής της Σχολής Διοίκησης και Οικονομίας των 
Τεχνολογικών Εκπαιδευτικών Ιδρυμάτων (Τ.Ε.Ι.) και ά¬ 
δεια για υπογραφή ισολογισμού και λογαριασμού απο¬ 
τελεσμάτων χρήσης από το Οικονομικό Επιμελητήριο 
Ελλάδας και β) πενταετή τουλάχιστον συναφή προϋ¬ 
πηρεσία από τη λήψη του πτυχίου σε λογιστικό - 
οικονομικό κλάδο του δημόσιου ή του ιδιωτικού τομέα. 

Όταν τα ετήσια ακαθάριστα έσοδα είναι από εκατόν 
ογδόντα εκατομμύρια (180.000.000) δραχμές μέχρι τρια¬ 
κόσια πενήντα εκατομμύρια (350.000.000) δραχμές, μπο¬ 
ρεί τον ισολογισμό και το λογαριασμό αποτελεσμάτων 
χρήσης να τον υπογράφει ο προϊστάμενος του λογι¬ 
στηρίου, που έχει πτυχίο των τμημάτων Εμπορίας και 
Διαφήμισης, Διοίκησης Επιχειρήσεων και Τουριστικών 
επιχειρήσεων της Σχολής Διοίκησης και Οικονομίας των 
Τ.Ε.Ι. και τουλάχιστον δεκαετή προϋπηρεσία, όπως αυτή 
καθορίζεται στο προηγούμενο εδάφιο και άδεια για 
υπογραφή ισολογισμού και λογαριασμού αποτελεσμάτων 
χρήσης από το Οικονομικό Επιμελητήριο Ελλάδας - . 

23. Η περίπτωση α' της παραγράφου 3 του άρθρου 
30 αντικαθίσταται, ως εξής: 

*α. Δεν τηρεί ή δεν διαφυλάσσει το ή τα ημερολόγια, 
όπου καταχωρούνται πρωτογενώς οι συναλλαγές, το 
γενικό καθολικό, το βιβλίο αποθήκης, το βιβλίο παρα- 
γωγής-κοστολογίου, το βιβλίο τεχνικών προδιαγραφών, 
το βιβλίο απογραφών, καθώς και τα πρόσθετα βιβλία 
που ορίζονται από την παράγραφο 1 του άρθρου 10 
του Κώδικα αυτού - . 

24. Στην παράγραφο 4 του άρθρου 30, μετά την 
περίπτωση γ' προστίθενται νέες περιπτώσεις δ' και ε', 
ως εξής: 

'δ. Δεν εμφανίζει την πραγματική κατάσταση της 
επιχείρησής του. 

ε. Δεν τηρεί ή δεν διαφυλάσσει τα πρόσθετα βιβλία 
της παραγράφου 5 του άρθρου 10 του παρόντος Κώδικα 
και της παραγράφου 11 του άρθρου 64 του ν.2065/1992 - . 

25. Το πέμπτο εδάφιο της παραγράφου 5 του άρθρου 
30 αντικαθίσταται, ως εξής: 

"Στην έδρα κάθε Διεύθυνσης Επιθεώρησης και Συ¬ 
ντονισμού Δ.Ο.Υ. συνιστάται τριμελής Επιτροπή απο- 
τελούμενη από: α) τον Προϊστάμενο της Διεύθυνσης 
Επιθεώρησης και Συντονισμού Δ.Ο.Υ. ως πρόεδρο, α- 
ναπληρούμενο από το νόμιμο αναπληρωτή του, β) έναν 
Επιθεωρητή Δημόσιων Οικονομικών Υπηρεσιών που ε¬ 
ποπτεύει Δ.Ο.Υ., η οποία βρίσκεται μέσα στην ίδια 
περιφέρεια διοικήσεως ή από το νόμιμο αναπληρωτή 
του και γ) έναν εκπρόσωπο του Εμπορικού και Βιομη¬ 
χανικού Επιμελητηρίου της πόλης όπου εδρεύει η Διεύ¬ 
θυνση Επιθεώρησης και Συντονισμού Δ.Ο.Υ., που ορί¬ 
ζεται με τον αναπληρωτή του από αυτό". 

26. Το όγδοο και ένατο εδάφιο της παραγράφου 5 
του άρθρου 30 καταργούνται. 

27. Στην παράγραφο 7 του άρθρου 30 μετά τη φράση 
"αθροιστικά λάθη - προστίθεται πρόταση, ως εξής: "Δεν 
τηρεί ή δεν διαφυλάσσει τα πρόσθετα βιβλία της πα¬ 


ραγράφου 5 του άρθρου. 10 του παρόντος Κώδικα και 
της παραγράφου 11 του άρθρου 64 του ν. 2065/1992 
(ΦΕΚ 113 Α). - 

28. Στο άρθρο 32 προστίθεται παράγραφος 6, ως 
εξής: 

'6. Δεν επιβάλλεται πρόστιμο, όταν εκ παραδρομής 
εκδοθούν φορολογικά στοιχεία χωρίς την τήρηση ενιαίας 
αρίθμησης με την προϋπόθεση ότι έχουν καταχωρηθεί 
στα βιβλία εμπρόθεσμα και η παράλειψη αυτή δηλωθεί 
εγγράφως στην αρμόδια Δ.Ο.Υ. πριν από οποιονδήποτε 
φορολογικό έλεγχο*. 

29. Η περίπτωση α' της παραγράφου 1 του άρθρου 
33 αντικαθίσταται, ως εξής: 

"α. Η παράλειψη έκδοσης κάθε στοιχείου που ορίζεται 
από τις διατάξεις του Κώδικα αυτού - . 

30. Το δεύτερο εδάφιο της περίπτωσης ε' της πα¬ 
ραγράφου 1 τού άρθρου 33 καταργείται. 

Παραβάσεις των διατάξεων του προηγούμενου κα- 
ταργούμενου εδαφίου που διαπράχθηκαν από την 1η 
Ιουλίου 1992 μέχρι τη δημοσίευση του παρόντος νόμου, 
ανεξάρτητα από το χρόνο διαπίστωσής τους από τις 
φορολογικές αρχές, για τις οποίες δεν έχουν εκδοθεί 
από τους προϊσταμένους των Δημόσιων Οικονομικών 
Υπηρεσιών οι σχετικές αποφάσεις επιβολής προστίμου 
ή έχουν εκδοθεί οι αποφάσεις αυτές και κατά το χρόνο 
δημοσίευσης του παρόντος νόμου δεν έχουν περαιωθεί 
οριστικά με διοικητική επίλυση της διαφοράς ή εκκρεμεί 
η συζήτηση προσφυγής καΥ αυτών ενώπιον του διοι¬ 
κητικού πρωτοδικείου, κρίνονται με βάση τις διατάξεις 
της παραγράφου 1 του άρθρου 32 σε ό,τι αφορά το 
ποσό του προστίμου που επιβάλλεται. 

Για τις υποθέσεις που εκκρεμούν ενώπιον των 
διοικητικών πρωτοδικείων, οι ενδιαφερόμενοι μπορούν, 
με αίτησή τους που υποβάλλεται στον αρμόδιο προϊ¬ 
στάμενο της Δημόσιας Οικονομικής Υπηρεσίας εντός 
ανατρεπτικής προθεσμίας τριάντα (30) ημερών από τη 
δημοσίευση του παρόντος νόμου να ζητήσουν τη διοι¬ 
κητική επίλυση της διαφοράς με βάση τις διατάξεις του 
προηγούμενου εδαφίου, οπότε καταργείται η σχετική 
φορολογική δίκη, ακολουθουμένης της διαδικασίας του 
ν.δ. 4600/1966 (ΦΕΚ 242 Α'). Στην περίπτωση που δεν 
επιτευχθεί η διοικητική επίλυση της διαφοράς οι υπο¬ 
θέσεις αυτές κρίνονται με βάση τις διατάξεις που (σχυαν 
κατά το χρόνο διάπραξης της παράβασης. 

31. Στο τέλος της παραγράφου 8 του άρθρου 36 
προστίθενται τρία νέα εδάφια, ως εξής: 

Επίσης, δεν θεωρούνται βιβλία και στοιχεία στον 
επιτηδευματία που έχει αντικείμενο εργασιών την πα¬ 
ραγωγή ή την εμπορία αγαθών και διατηρεί κοινή ε¬ 
παγγελματική στέγη με άλλο επτηδευματία που έχει 
αντικείμενο εργασιών την παραγωγή ή την εμπορία 
όμοιων αγαθών με αυτόν. Γ ια την εφαρμογή αυτής της 
διατάξης θεωρείται ότι υπάρχει κοινή επαγγελματική 
στέγη, ιδίως όταν οι πελάτες των συστεγαζόμενων 
επιτηδευματιών εξυπηρετούνται από κοινή είσοδο του 
χώρου του καταστήματος ή ο χώρος αυτός είναι ενιαίος 
ή επικοινωνεί με εσωτερικές εισόδους. 

Ο επιτηδευματίας, που κατά τη δημοσίευση του 
παρόντος νόμου διατηρεί κοινή επαγγελματική στέγη 
με άλλον επιτηδευματία και εμπίπτει στις διατάξεις των 
δύο προηγούμενων εδαφίων, υποχρεούται να συμμορ¬ 
φωθεί προς τις διατάξεις αυτές μέχρι την 30ή Ιουνίου 
1995-, 

32. Στην παράγραφο 2 του άρθρου 36 προστίθεται 
νέα περίπτωση Γ, ως εξής: 

'ι. Να αρνεΐται τη θεώρηση των βιβλίων και των 
στοιχείων του παρόντος Κώδικα στον επιτηδευματία 
εκείνον, που δεν έχει εκπληρώσει τις φορολογικές του 
υποχρεώσεις, αν ο υπόχρεος επιτηδευματίας που τα 
προσκομίζει για θεώρηση δεν παράσχει σε αυτόν α¬ 
σφάλεια. Το ποσό της ασφάλειας μπορεί να ανέλθει 
μέχρι το ποσό των 20.000.000 δραχμών και παρέχεται 
είτε με εγγραφή πρώτης υποθήκης σε ακίνητο είτε με 
εγγυητική επιστολή Τράπεζας. Η παρεχόμενη ασφάλεια 
ισχύει, με έγκριση του Προϊσταμένου της Δ.Ο.Υ. που 
την καθόρισε, και για τα υποκαταστήματα του επιτη- 
δευματία'. 

33. Η περίπτωση Α' της παραγράφου 1 του άρθρου 
37 αντικαθίσταται, ως εξής: 

Ά) Στη Διεύθυνση Βιβλίων και Στοιχείων του Υπουρ¬ 
γείου Οικονομικών, αποτελούμενη από: 

α) τον Προϊστάμενο της Διεύθυνσης Βιβλίων και 
Στοιχείων, ως Πρόεδρο, αναπληρούμενο από το νόμιμο 
αναπληρωτή του, 

β) ένα φοροτεχνικό υπάλληλο με βαθμό Α' που 
ορίζεται με τον αναπληρωτή του από τον Υπουργό 
Οικονομικών, 

γ) έναν αντιπρόσωπο του Εθνικού Συμβουλίου, Λο¬ 
γιστικής (Ε.ΣΥ.Λ.), με γνώσεις σε θέματα λογιστικής, 
που ορίζεται με τον αναπληρωτή του από αυτό, 
δ) έναν καθηγητή ή αναπληρωτή καθηγητή ή επίκουρο 
καθηγητή ή λέκτορα της λογιστικής Ανώτατου Εκπαι¬ 
δευτικού Ιδρύματος (Α.Ε.Ι.), που ορίζεται με τον ανα¬ 
πληρωτή του από τον Υπουργό Οικονομικών, 

ε) έναν ορκωτό ελεγκτή του Σώματος Ορκωτών 
Ελεγκτών (Σ.Ο.Ε.), που ορίζεται με τον αναπληρωτή 
του από τον Υπουργό Οικονομικών, από πίνακα με έξι 
ορκωτούς ελεγκτές που υποδεικνύονται από το Σ.Ο.Ε., 
στ) έναν κοινό αντιπρόσωπο των Εμπορικών και 
Βιομηχανικών Επιμελητηρίων Αθήνας και Πειραιά, που 
ορίζεται με τον αναπληρωτή του από αυτά ή, σε πε¬ 
ρίπτωση διαφωνίας, από τον Υπουργό Οικονομικών, 
ζ) έναν κοινό αντιπρόσωπο των Επαγγελματικών και 
Βιοτεχνικών Επιμελητηρίων Αθήνας και Πειραιά, που 
ορίζεται με τον αναπληρωτή του από αυτά ή, σε πε¬ 
ρίπτωση διαφωνίας, από τον Υπουργό Οικονομικών, 
η) έναν αντιπρόσωπο του Οικονομικού Επιμελητηρίου 
Ελλάδας, με γνώσεις σε θέματα μηχανογράφησης, που 
ορίζεται με τον αναπληρωτή του από αυτό, 

θ) έναν αντιπρόσωπο της Πανελλήνιας Ομοσπονδίας 
Λογιστών, που ορίζεται με τον αναπληρωτή του από 
αυτήν και *~ 

ι) έναν αναλυτή-προγραμματιστή του ΚΕ.Π.Υ.Ο. που 
ορίζεται με τον αναπληρωτή του από τον Υπουργό 
Οικονομικών*. 

34. Στο τέλος της περίπτωσης γ του άρθρου 38 
προστίθεται νέα υποπερίπτωση γκ', ως εξής: 

'γκ. Να απαλλάσσει από την τήρηση βιβλίου απο- 
γραφών της παραγράφου 6 του άρθρου 6 του παρόντος 
Κώδικα κατηγορίες επιτηδευματιών σε ολόκληρη τη 
χώρα ή σε τμήματα αυτής*. 

35. Η απόφαση του Υπουργού Οικονομικών 10123858/ 
230/ΠΟΛ. 1062/ 23.3.1990 (ΦΕΚ 245 Β ) 'περι των 
στοιχείων που πρέπει να εκδίδονται από τα τουριστικά 
ή ταξειδιωτικά γραφεία για τις εκδρομές, περιηγήσεις 
και μεταφορές προσώπων (ΤΗΑΝ5ΡΕΠ5) με τουριστικά 
λεωφορεία* καταργείται από την έναρξη ισχύος της 
παραγράφου 12 του άρθρου αυτού. Επίσης η απόφαση 
του Υπουργού Οικονομικών 1115278/842/ΠΟΛ. 1292/ 
8.9.1993 (ΦΕΚ 728 Β' ) "περί δυνατότητας μη τήρησης 


βιβλίων του Κ.Β.Σ. ορισμένων κατηγοριών επιτηδευμα- 
τιών - ρύθμιση θεμάτων διάθεσης εφημερίδων και πε¬ 
ριοδικών" καταργείται από 1.1.1995 και μόνο κατά το 
μέρος της παραγράφου 1 που αναφέρεται στη δυνα¬ 
τότητα μη τήρησης βιβλίων του Κ.Β.Σ. σε ορισμένες 
κατηγορίες επιτηδευμάτων. 

36. Στο τέλος της περίπτωσης α' της παραγράφου 
7 του άρθρου 16 του π.δ. 186/1992 προστίθεται πρόταση 
ως εξής: 

* ..καθώς και τον Α.Φ.Μ. του καταβάλλοντος τα 
κόμιστρα*. 

Άρθρο 44 

Εκκρεμείς στην ΥΠ.Ε.Δ.Α. αποφάσεις 
επιβολής προστίμων 

Οι εκκρεμείς, σε οποιοδήποτε στάδιο της διαδικασίας, 
αποφάσεις επιβολής προστίμων, που εκδόθηκαν μέχρι 
τις 23 Αυγούστου 1993, από την Υπηρεσία Ελέγχου 
Διακίνησης Αγαθών (ΥΠ.Ε.Δ.Α.) Αθηνών και τα παραρ- 
τήματά της, με βάση τις καταργηθείσες με τις παρα¬ 
γράφους 10 και 11 του άρθρου 21 του ν. 2166/1993 
(ΦΕΚ 137 Α' ) διατάξεις του πρώτου εδαφίου της 
παραγράφου 2 και του δεύτερου και επόμενου εδαφίου 
της παραγράφου 3 του άρθρου 34 του π.δ. 186/1992, 
να αποσταλούν από τις παραπάνω υπηρεσίες στις 
αρμόδιες Δ.Ο.Υ. στις οποίες ανατίθεται η ολοκλήρωση 
της διαδικασίας περαίωσής τους. 

ΚΕΦΑΛΑΙΟ Η' 

ΦΟΡΟΛΟΓΙΑ ΚΕΦΑΛΑΙΟΥ 

Άρθρο 45 

Ειδικές περιπτώσεις φορολογίας μεταβίβασης 

ακινήτων - Απαλλαγή από φόρο για απόκτηση 
πρώτης κατοικίας 

1. Σε μεταβίβαση με επαχθή αιτία, κατά την έννοια 
των διατάξεων του α.ν. 1521/1950 (ΦΕΚ 248 Α), όπως 
ισχύει, της κυριότητας ακινήτων ή άλλων εμπράγματων 
σε αυτό δικαιωμάτων, η οποία πραγματοποιείται μέχρι 
31 Δεκεμβρίου 1994 σε εκτέλεση συμβολαιογραφικού 
προσυμφώνου που καταρτίστηκε μέχρι και την 31 Δε¬ 
κεμβρίου 1991, ο φόρος μεταβίβασης υπολογίζεται: 

α) Στη φορολογητέα αξία των ακινήτων κατά το 
χρόνο κατάρτισης του συμβολαιογραφικού προσυμφώ¬ 
νου, όπως αυτή προκύπτει με εφαρμογή του συστήματος 
αντικειμενικού προσδιορισμού, εφόσον κατά το χρόνο 
τούτο ίσχυε στην περιοχή των ακινήτων το σύστημα 
αντικειμενικού προσδιορισμού. Αν όμως το τίμημα που 
αναγράφεται στο συμβολαιογραφικό προσύμφωνο είναι 
μεγαλύτερο από τη φορολογητέα αξία, λαμβάνεται υ¬ 
πόψη το τίμημα. 

β) Στη φορολογητέα αξία των ακινήτων κατά το 
χρόνο της πρώτης εφαρμογής του συστήματος αντι¬ 
κειμενικού προσδιορισμού στην περιοχή που βρίσκονται 
τα ακίνητα, μειωμένης κατά ποσοστό 5% για κάθε 
προγενέστερο χρόνο, μέχρι του χρόνου κατάρτισης του 
συμβολαιογραφικού προσυμφώνου και μέχρι 40% κατ 
ανώτατο όριο, της αξίας του χρόνου της πρώτης ε¬ 
φαρμογής του συστήματος, αν κατά το χρόνο κατάρτισης 
του προσυμφώνου δεν ίσχυε το αντικειμενικό σύστημα 
στην περιοχή του ακινήτου. Χρονικό διάστημα μέχρι έξι 
(6) μηνών δεν υπολογίζεται, ενώ μεγαλύτερο τούτου 
λογίζεται ως έτος. 

γ) Στην αξία του χρόνου σύνταξης του συμβολαιο¬ 
γραφικού προσυμφώνου, προκειμένου για ακίνητα που 

βρίσκονται σε περιοχές στις οποίες μέχρι την έναρξη 
ισχύος του παρόντος, δεν έχει εφαρμοσθεί το σύστημα 
αντικειμενικού προσδιορισμού, προσαυξημένης κατά πο¬ 
σοστό 10% για κάθε έτος και μέχρι 50%, κατά ανώτατο 
όριο, από την υπογραφή του συμβολαιογραφικού προ¬ 
συμφώνου μέχρι το χρόνο υπογραφής του οριστικού 
συμβολαίου. Χρονικό διάστημα μέχρι έξι (6) μηνών δεν 
υπολογίζεται, ενώ μεγαλύτερο λογίζεται ως έτος. 

2. Για τη σύνταξη συμβολαίων σε εκτέλεση συμβο¬ 
λαιογραφικών προσυμφώνων της προηγούμενης παρα¬ 
γράφου του παρόντος, δεν απαιτείται το προβλεπόμενο 
από το άρθρο 26 του ν. 1882/1990 αποδεικτικό ενη¬ 
μερότητας για χρέη προς το Δημόσιο, του πωλητή. 

3 Το τρίτο εδάφιο της παραγράφου 6 του άρθρου 
2 του ν. 1587/1950 (ΦΕΚ 294 Α' ), που προστέθηκε με 
την παράγραφο 1 του άρθρου 15 του ν. 1473/1984, 

αντικαθίσταται ως ακολούθως: 

Όι διατάξεις των προηγούμενων εδαφίων δεν ε¬ 
φαρμόζονται για ακίνητα που βρίσκονται σε περιοχές 
δήμων και κοινοτήτων μέχρι 2.000 κατοίκων, εφόσον 
οι περιοχές αυτές δεν είναι, στο σύνολό τους ή μερικώς, 
μέσα σε ζώνη ακτίνας 500 μέτρων από το χειμέριο 
κύμα. Οι διατάξεις της παραγράφου αυτής εφαρμόζονται 
και σε κτήση κυριότητας ή άλλου εμπράγματου δικαιώ¬ 
ματος σε ακίνητο με χρησικτησία για την οποία έχει 
εκδοθεί δικαστική απόφαση κατά τη διάταξη της περί¬ 
πτωσης δ της παραγράφου 3 του άρθρου 2 
4 Το πρώτο εδάφιο της παραγράφου 1 του άρθρού 
1 του ν. 1078/1980 (ΦΕΚ 238 Α) αντικαθίσταται ως 
εξής: 

' 1 Συμβάσεις αγοράς εξ ολοκλήρου και κατά πληρη 
κυριότητα ακινήτου παρά φυσικού προσώπου, εγγάμου, 
απαλλάσσονται του φόρου μεταβίβασης, εφόσον ο α¬ 
γοραστής ή η σύζυγος ή οιονδήποτε εκ των τέκνων 
αυτού που δεν έχει συμπληρώσει το 18ο έτος της 
ηλικίας του ή το 25ο προκειμένου περί τέκνων που 
σπουδάζουν σε αναγνωρισμένες σχολές της ημεδαπής 
ή αλλοδαπής, δεν έχουν δικαίωμα πλήρους κυριότητας 
η επικαρπίας ή οίκησης σε άλλη οικία ή διαμέρισμα που 
πληρεί τις στεγαστικές ανάγκες της οικογένειάς του, 
ή δικαίωμα πλήρους κυριότητας επί οικοπέδου οικοδο¬ 
μήσιμου, ή επί ιδανικού μεριδίου οικοπέδου στο οποίο 
αντιστοιχεί εμβαδόν κτίσματος που πληρεί τις στεγα- 
στικές τους αναγκες, που βρίσκονται σε πόλη με πλη¬ 
θυσμό άνω των 3.000 κατοίκων ή σε τουριστικές πε¬ 
ριοχές - . 

5. Η περίπτωση β του πρώτου εδάφιου της παρα 
γράψου 1 του άρθρου 17 του ν. 1591/1986 (ΦΕΚ 50 Α') 
αντικαθίσταται: 

'β) δικαίωμα πλήρους κυριότητας επί οικοδομήσιμου 
οικοπέδου, ως και επί ιδανικού μεριδίου αυτού, στο 
οποίο αντιστοιχεί εμβαδόν κτίσματος που πληρεί τις 
στεγαστικές τους ανάγκες, που βρίσκεται σε πόλη με 
πληθυσμό άνω των 3.000 κατοίκων ή σε τουριστικές 
περιοχές - . 

6. Η ισχύς των διατάξεων του άρθρου 4 του ν. 
2! 20/ 1 993 λήγει την 31.12.1994. 

,· Ακίνητα δωρουμενα απο φυσικά πρόσωπα στο 
Δημόσιό ή σε δήμους και κοινότητες όπως χρησιμο¬ 
ποιηθούν για πολιτιστικούς, μορφωτικούς ή κοινωφελείς 
σκοπούς απαλλάσσονται αναδρομικως του φόρου ακί¬ 
νητης περιουσίας ο οποίος επιβλήθηκε σύμφωνα με τις 
διατάξεις των άρθρων 19 έως και 35 του ν. 1249/1982, 
έστω και αν η δωρεά έλαβε χώρα μετά την ισχύ των 
διατάξεων αυτών. Τυχόν καταβληθέντες φοροι δεν ε- 
πιστρέφονται. 


ΚΕΦΑΛΑΙΟ θ' 

ΤΕΛΩΝΕΙΑΚΕΣ ΡΥΘΜΙΣΕΙΣ 

Άρθρο 46 

Εναρμόνιση της ελληνικής νομοθεσίας περί 
προδρόμων ουσιών προς τις διατάξεις της 
οδηγίας 92/109/ΕΟΚ του Συμβουλίου των 
Ευρωπαϊκών Κοινοτήτων της 14.12.92 (I. 370/76) 

1. Για τους σκοπούς του παρόντος άρθρου νοούνται 
ως: 

α) " Καταχωρημένες ή διαβαθμισμένες ουσίες οι 
ουσίες που περιλαμβάνονται στο Παράρτημα 1 παρα¬ 
κάτω, καθώς και τα μείγματα που περιέχουν τέτοιες 
ουσίες. Από την κατηγορία αυτή εξαιρούνται τα φάρμακα 
ή άλλα παρασκευάσματα που περιέχουν καταχωρημένες 
ουσίες συνδυασμένες με τέτοιο τρόπο ώστε να μην 
μπορούν να χρησιμοποιηθούν εύκολα ή να ανακτηθούν 
με εύχρηστα μέσα. 

β) · εμπορία - η διάθεση έναντι πληρωμής ή δωρεάν 
σε τρίτους των καταχωρημένων ουσιών που παρασκευά¬ 
ζονται ή που τίθενται σε ελεύθερη κυκλοφορία εντός 
της Κοινότητας. 

γ) · επιχειρηματίας " το φυσικό ή νομικό πρόσωπο 
που συμμετέχει στην παρασκευή, μεταποίηση, εμπόριο 
ή διανομή καταχωρημένων ουσιών στην Κοινότητα ή 
ασκεί άλλες συναφείς δραστηριότητες όπως μεσιτεία 
και αποθήκευση των καταχωρημένων ουσιών. 

2. Κάθε επιχειρηματίας που εμπλέκεται στην εμπορία 
των καταχωρημένων ουσιών των κατηγοριών 1 και 2 
του παραρτήματος 1 θα πρέπει να διασφαλίζει τα 
παρακάτω: 

α) Τα εμπορικά έγγραφα όπως τιμολόγια, παραστα¬ 
τικά, διοικητικά έγγραφα, έγγραφα αποστολής και με¬ 
ταφοράς πρέπει να περιέχουν τις παρακάτω πληροφο¬ 
ρίες: 

αα) το όνομα της διαβαθμισμένης ουσίας όπως δίνεται 
στο παράρτημα 1, 

ββ) την ποσότητα και το βάρος της διαβαθμισμένης 
ουσίας και εφόσον συνίσταται σε μείγμα, την ποσότητα 
καί το βάρος του μείγματος καθώς επίσης την ποσότητα 
και το βάρος ή το ποσοστό της ουσίας που περιέχεται 
στο μείγμα, 

γγ) το ονοματεπώνυμο και τη διεύθυνση του προ¬ 
μηθευτή, του διανομέα και του παραλήπτη, 

δδ) υπεύθυνη δήλωση του πελάτη για τις συγκεκρι¬ 
μένες χρήσεις των ουσιών. 

3. Η ανωτέρω παράγραφος 2 δεν εφαρμόζεται στις 
συναλλαγές που αφορούν τις καταχωρημένες ουσίες 
της κατηγορίας 2 του παραρτήματος 1, όταν οι συγκε¬ 
κριμένες ποσότητες δεν υπερβαίνουν την ποσότητα 
που αναγράφεται στο παράρτημα 2. 

4. Οι επιχειρηματίες βεβαιώνονται για την επισήμανση 
των καταχωρημένων ουσιών των κατηγοριών 1 και 2 
στο παράρτημα 1 πριν την εμπορία τους. Στην επισή¬ 
μανση θα αναφέρεται η ονομασία των ουσιών όπως 
αναγράφεται στο παράρτημα 1. 

Οι επιχειρηματίες μπορούν εξάλλου να επιθέτουν 
τις συνήθεις ετικέτες τους. 

5. Οι επιχειρηματίες θα τηρούν τα αναγκαία έγγραφα 
για τις δραστηριότητές τους για περίοδο τριών (3) 
χρόνων από το τέλος του ημερολογιακού έτους που 
πραγματοποιήθηκε η πράξη, και θα είναι αμέσως δια¬ 
θέσιμα για κάθε έλεγχο από τις αρμόδιες αρχές. 

6. Η παρασκευή και η εμπορία στην Κοινότητα ουσιών 



1152 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


της κατηγορίας 1 του παραρτήματος 1 επιτρέπεται 
μάι'ον κατόπιν εγκρίσεως, που θα χορηγείται οτον 
ενδιαφερόμενο, από την τελωνειακή αρχή στην χωρική 
αρμοδιότητα της οποίας ανήκει η επιχείρησή του. 

Για τη χορήγηση της έγκρισης θα λαμβάνεται υπόψη 
η ικανότητα και ακεραιότητα του αιτούντος. 

Ειδικότερα, η έγκριση της ανωτέρω παραγράφου μπο¬ 
ρεί να ανακληθεί, ανασταλεί ή να μη χορηγηθεί εάν: 

α) τα στοιχεία που υποβάλλει ο ενδιαφερόμενος 
αποδειχθούν ψευδή ή ανακριβή, 

β) ο ενδιαφερόμενος δεν τηρεί τις υποχρεώσεις που 
προκύπτουν από τις προηγούμενες παραγράφους του 
άρθρου αυτού, 

γ) υπάρχουν βάσιμοι λόγοι να πιστεύεται ότι η εμπορία 
ή παρασκευή των ουσιών θα χρησιμοποιηθεί σε παρά¬ 
νομη παρασκευή ναρκωτικών. 

7. Από της ισχύος του παρόντος και μέχρι 31/12/1994 
όλοι οι επιχειρηματίες που ήδη παρασκευάζουν ή ε¬ 
μπορεύονται ουσίες της κατηγορίας 1 του παραρτήματος 

1 θα πρέπει να απευθύνονται στις αρμόδιες Τελωνειακός 
Αρχές που ανήκουν χωρικά προκειμένου να λάβουν τη 
σχετική έγκριση για τη νομιμοποίηση των δραστηριο¬ 
τήτων τους. 

Τα δικαιολογητικά που θα πρέπει να καταθέτει ο 
ενδιαφερόμενος για να λάβει την έγκριση θα αναφέ- 
ρονται σε κοινή απόφαση των Υπουργών Οικονομικών 
και Υγείας, Πρόνοιας και Κοινωνικών Ασφαλίσεων. 

Επίσης, στην ίδια προθεσμία όλοι οι επιχειρηματίες 
που παράγουν ή εμπορεύονται ουσίες της κατηγορίας 

2 του παραρτήματος 1 θα πρέπει να δηλώσουν στις 
αρμόδιες Τελωνειακός Αρχές και στις αρμόδιες Χημικές 
Υ πηρεσίες του Γ ενικού Χημείου του Κράτους τις διευ¬ 
θύνσεις των εγκαταστάσεών τους και να τις ενημερώ¬ 
νουν για κάθε αλλαγή αυτών. 

8. Επιχειρηματίας που κατέχει έγκριση της παραγρά¬ 
φου 6 αυτού του άρθρου μπορεί να παραδώσει τις 
ουσίες της κατηγορίας 1 του παραρτήματος 1 μόνο 
στα πρόσωπα που έχουν ειδική άδεια γενική ή μεμο¬ 
νωμένη για την παραλαβή, κατοχή, χρήση ή μεταποίηση 
των ουσιών αυτών από τον Ε.Ο.Φ.. 

Τέτοια πρόσωπα είναι: 

α) Αλλος επιχειρηματίας που έχει έγκριση της πα¬ 
ραγράφου 6 από την αρμόδια Τελωνειακή Αρχή. 

β) Επιχειρηματικός φορέας που χρειάζεται τις ουσίες 
για την παρασκευή φαρμακευτικών προϊόντων. 

γ) Κάτοχος άδειας ασκήσεως επαγγέλματος φαρμα¬ 
κοποιού. 

δ) Διευθυντές εργαστηρίων τα οποία αναπτύσσουν, 
αποκλειστικά ή κατά κύριο λόγο εκπαιδευτικές δραστη¬ 
ριότητες ή δραστηριότητες επιστημονικής έρευνας και 
είναι συνδεδεμένα με πανεπιστήμια, νοσοκομεία ή ο- 
ποιοδήποτε άλλο ίδρυμα. 

ε) Κάθε άλλο πρόσωπο εξουσιοδοτημένο από τον 
Ε Ο.Φ. να κατέχει ουσίες για την παρασκευή μη φαρ¬ 
μακευτικών προϊόντων ή για άλλους ειδικούς σκοπούς. 

στ) Εργαστήρια που κατά νόμο έχουν την αρμοδιότητα 
για το χημικό έλεγχο ναρκωτικών, ψυχοτρόπων και 
προδρόμων ουσιών. 

9. Επί παραβάσεων επιβάλλονται οι ποινές οι προ- 
βλεπόμενες από την περίπτωση (ε) της παραγράφου 
1 του άρθρου 5 του ν. 1729/1987 (ΦΕΚ 144 Α') και τις 
σχετικές διατάξεις του Τελωνειακού Κώδικα. 


10. Με κοινή απόφαση των Υπουργών Οικονομικών 
και Υγείας, Πρόνοιας και Κοινωνικών Ασφαλίσεων ή 
άλλων εξουσιοδοτημένων από αυτούς οργάνων, μπο¬ 
ρούν να προσθέτοντας αφαιρούνται ή να μεταφέρονται 
ουσίες από την μία κατηγορία του παραρτήματος 1 
στην άλλη, ακολουθώντας τις κοινοτικές και διεθνείς 
εξελίξεις και να ρυθμίζονται οι διαδικασίες διακίνησης 
και ελέγχου των ουσιών καθώς επίσης και να καθορί¬ 
ζονται οι λεπτομέρειες των αρμοδιοτήτων των υπηρε¬ 
σιών Ε.Ο.Φ., για την κατηγορία 1 και Γ ενικού Χημείου 
του Κράτους για τις κατηγορίες 2 και 3. 


ΠΑΡΑΡΤΗΜΑ 1 


ΚΑΤΗΓΟΡΙΑ 1 


ΟΥΣΙΑ 

ΚΩΔΙΚΟΣ ΣΟ 

Εφεδρίνη 

2939 40 10 

Εργομετρίνη 

2939 60 10 

Εργοταμίνη 

2939 60 30 

Λυσεργινικό οξύ 

2939 60 50 

1 - φαινυλο - 2 - προπανόνη 

2914 40 10 

Ψευδοεφεδρίνη 

2939 40 30 

Ν - ακετυλανθρακικό οξύ 

2924 29 50 

Μεθυλενοδιοξυφαίνυλο 


προπανόνη 3, 4 - 2 - ένα 

2932 90 77 

Ισοσαφρόλη 

2932 90 73 

Πιπερονάλη 

2932 90 75 

Σαφρόλη 

2932 90 71 


Τα άλατα των ουσιών που απαριθμούνται στην κα¬ 
τηγορία αυτή, σε όλες τις περιπτώσεις που η ύπαρξη 
αυτών των ουσιών είναι δυνατή. 

ΚΑΤΗΓΟΡΙΑ 2 


ΟΥΣΙΑ 


ΚΩΔΙΚΟΣ ΣΟ 


Οξεικός ανυδρίτης 
Ανθρανιλικό οξύ 
Φαινυλοξεικό οξύ 
Πιπεριδίνη 


2915 24 00 
2922 49 90 

2916 33 00 
2933 39 30 


Τα άλατα των ουσιών που απαριθμούνται στην κα¬ 
τηγορία αυτή, σε όλες τις περιπτώσεις που η ύπαρξη 
αυτών των ουσιών είναι δυνατή. 


ΚΑΤΗΓΟΡΙΑ 3 


ΟΥΣΙΑ 


ΚΩΔΙΚΟΣ ΣΟ 


Ακετόνη 
Αιθυλαιθέρας 
Μεθυλαιθυλκετόνη (ΜΕΚ) 
Τ ολουόλιο 

Υπερμαγγανικό καλιό 
Θειϊκό οξύ 
Υδροχλωρικό οξύ 


2914 11 00 
2909 11 00 
2914 12 00 
2902 30 10/90 
2841 60 10 
2807 00 10 
2806 10 00 


Τ α άλατα αυτών των ουσιών, σε όλες τις περιπτώσεις 
που η ύπαρξη αυτών των αλάτων είναι δυνατή. 

1 ί: ιΧ 


ΠΑΡΑΡΤΗΜΑ 2 

ΟΥΣΙΑ 

Οξεικός Ανυδρίτης 
Ανθρανιλικό οξύ και άλατά του 
Φαινυλοξεικό οξύ και άλατά του 
Πιπεριδίνη και άλατά της 

Άρθρο 47 

Μετασκευασθέντα παρανόμως αυτοκίνητα 
και πρόστιμο εκπρόθεσμης υποβολής δήλωσης 
αυτοκινήτου 

1. Σε περιπτώσεις μετασκευής ή διασκευής οχημάτων 
σε επιβατικά ή μικτής μεταφοράς, χωρίς προηγούμενη 
άδεια της Τελωνειακής Αρχής και χωρίς την προηγού¬ 
μενη καταβολή του ειδικού φόρου κατανάλωσης, όπως 
προβλέπεται από τις ισχύουσες κατά περίπτωση δια¬ 
τάξεις, επιβάλλεται επιβάρυνση οριζομένη ως εξής: 

α) Για τα αυτοκίνητα τύπου ]βθρ στο ποσό των 300 
δραχμών ανά ο/ο του κυλινδρισμού του κινητήρα και 
β) για τα λοιπά αυτοκίνητα (πλην τύπου )θ8ρ) στο 
ποσό των 200 δρχ. ανά ο/ο του κυλινδρισμού του 
κινητήρα, εφόσον τα αυτοκίνητα αυτά επαναφερθούν 
στην αρχική μορφή που είχαν κατά το χρόνο τελωνισμού 
τους. 

2. Οι διατάξεις της προηγούμενης παραγράφου ε¬ 
φαρμόζονται και σε εκκρεμείς υποθέσεις στα τελωνεία 
ή στα ποινικά και διοικητικά δικαστήρια. 

Με την εφαρμογή των αναφερομένων στην προη¬ 
γούμενη παράγραφο, ποινική δίωξη που τυχόν ασκήθηκε 
παύει οριστικά με πράξη του αρμόδιου εισαγγελέα, τα 
δε αυτοκίνητα αποδίδονται αυτοδίκαια στους δικαιού¬ 
χους. 

3. Οι διατάξεις των παραγράφων 1 και 2 του παρόντος 
άρθρου ισχύουν μέχρι 30 Ιουνίου 1994. 

4. Η περίπτωση δ' της παραγράφου 2 του άρθρου 
88 του ν. 2127/1993 (ΦΕΚ 48 Α ) αντικαθίσταται ως 
εξής: 

■ δ) Για την εκπρόθεσμη υποβολή της ειδικής δήλωσης 
της παραγράφου 2 του άρθρου 80, πρόστιμο για κάθε 
ημέρα καθυστέρησης ως,εξής: 

- Για τα μέχρι 1600 κυβικά εκατοστά, χίλιες (1.000) 

δραχμές. 

- Για τα από 1601 μέχρι 2000 κυβικά εκατοστά, δυο 
χιλιάδες πεντακόσιες (2.500) δραχμές. 

- Για τα από 2001 και πάνω κυβικά εκατοστά, τρεις 
χιλιάδες πεντακόσιες (3.500) δραχμές. 

Το πρόστιμο αυτό δεν μπορεί να υπερβεί το ύψος 
των αναλογούντων στο μεταφορικό μέσο φόρων. ' 

5. Η ισχύς της διάταξης της περίπτωσης στ' της 
παραγράφου 2 του άρθρου 88 του ν. 2127/1993, ως 
έχει, αρχίζει από 1 Μαίου 1994. 

Άρθρο 48 

Αυτοκίνητα μετοικούντων 

1, Καταργούνται οι διατάξεις: 

α) Της παραγράφου 2 του άρθρου 7 και το άρθρο 
34 της απόφασης Δ.245/1988 (ΦΕΚ 195 Β') που κυ¬ 
ρώθηκε με το ν. 1839/1989 (ΦΕΚ 90 Α). 

β) Των παραγράφων 2 και 3 του άρθρου 4 της 
απόφασης Δ. 246/1988 (ΦΕΚ 195 Β) που κυρώθηκε με 
το ν. 1839/1989. 


2. Οι εγκρίσεις οδήγησης που έχουν χορηγηθεί πριν 
από την έναρξη εφαρμογής του παρόντος με βάση τις 
καταργούμενες διατάξεις της προηγούμενης παραγρά¬ 
φου, εξακολουθούν να ισχύουν. 

3. Στο άρθρο 18 του ν. 1921/1991 (ΦΕΚ 12 Α'), όπως 
ισχύει, προστίθεται μετά την παράγραφο 3 νέα παρά¬ 
γραφος 4 και οι παράγραφοι 4, 5 και 6 αναριθμούνται 
σε 5, 6 και 7, που έχει ως εξής: 

1 4. Οταν η αίτηση, προς την αρμόδια Τελωνειακή 
Αρχή, υποβάλλεται, από πρόσωπο, εξουσιοδοτημένο 
για την μεταβίβαση του αυτοκινήτου, τότε η έγκριση 
χορηγείται, εφόσον προηγουμένως καταβληθεί ποσό 
ίσο προς το διπλάσιο του ποσού που ορίζεται βάσει 
των παραγράφων 1 και 2 του άρθρου αυτού και πάντως 
όχι μικρότερο του ενός (1) εκατομμυρίου δραχμών. - 

Άρθρο 49 

Ρύθμιση ορισμένων απλών τελωνειακών 
παραβάσεων των διατάξεων της Δ.245/1988 ΑΥΟ 

1. Τελωνειακός παραβάσεις που χαρακτηρίζονται ως 
απλές, κατά τις διατάξεις των παραγράφων 1 έως και 
10 του άρθρου 9 της απόφασης Δ.245/1988, για αυ¬ 
τοκίνητα που έχουν εισαχθεί με μερική ή ολική απαλλαγή 
κατά τις διατάξεις του ΚΕΦΑΛΑΙΟΥ Β ή Η της ίδιας 
Απόφασης, καταργούνται εάν δεν έχει εκδοθεί τελε¬ 
σίδικη δικαστική απόφαση, ή αποφάσεις και πράξεις 
των Τελωνειακών Αρχών, περί άρσης της χορηγηθείσης 
απαλλαγής και βεβαίωσης των δασμοφορολογικών ε¬ 
πιβαρύνσεων, για αυτοκίνητα που έχουν εισαχθεί με τις 
απαλλαγές του ΚΕΦΑΛΑΙΟΥ Β' ή Η' της ανωτέρω 
απόφασης Δ.245/1988, καταργούνται εάν δεν έχει εκ¬ 
δοθεί τελεσίδικη δικαστική απόφαση, εφόσον προηγου¬ 
μένως: 

α) καταβληθεί ολοσχερώς στην αρμόδια Τελωνειακή 
Αρχή, ποσό, ίσο με το ήμισυ του συνόλου των δασμο- 
φορολογικών επιβαρύνσεων για τις οποίες είχε χορη¬ 
γηθεί απαλλαγή κατά την εισαγωγή του αυτοκινήτου, 
χωρίς προσαυξήσεις εκπρόθεσμης καταβολής και' πά¬ 
ντως όχι μικρότερο των δύο (2) εκατομμυρίων δραχμών 
και 

β) ο υπόχρεος παραιτηθεί κάθε ενδίκου μέσου για 
τα αποτελέσματα που επέρχονται από την εφαρμογή 
του παρόντος άρθρου. 

2. Ποσά της παραγράφου 2 του άρθρου 9 της από¬ 
φασης Δ.245/1988 ή βεβαιωμένα ποσά λόγω άρσης της 
χορηγηθείσης απαλλαγής, τα οποία τυχόν ήδη έχουν 
εισπραχθεί μερικώς ή ολικώς, συμψηφίζονται, μέχρι του 
ποσού της παραγράφου 1 και τα τυχόν επιπλέον ει- 
σπραχθέντα ποσά δεν επιστρέφονται. 

Σε περίπτωση κατά την οποία τα ήδη εισπραχθέντα 
ποσά, υπολείπονται του ποσού που ορίζεται στην πα¬ 
ράγραφο 1, καταβάλλεται το υπόλοιπο και στη συνέχεια 
επέρχονται οι συνέπειες της παραγράφου 1. 

3. Η είσπραξη ή ο συμψηφισμός του ποσού της 
παραγράφου 1 γίνεται με απόφαση της αρμόδιας Τε- 
λωνειακής Αρχής, αφού προηγουμένως ο υπόχρεος 
καταθέσει σχετική αίτηση και προσκομίσει αποδεικτικό 
ενημερότητας χρεών προς το Δημόσιο από τον αρμόδιο 
προϊστάμενο της Δ.Ο.Υ., σχετικά με τυχόν άλλα χρέη, 
πλην αυτών που σχετίζονται με τις εκκρεμότητες που 
ορίζονται στο άρθρο αυτό. 

4. Οι διατάξεις του άρθρου αυτού παύουν να ισχυουν 
την πρώτη Οκτωβρίου 1994. 


ΚΑΤΩΦΛΙΟ 

20 λίτρα 
1 κιλό 
1 κιλό 

500 γραμμάρια 

Άρθρο 50 

Ρύθμιση ορισμένων τελωνειακών περί 
λαθρεμπορίας παραβάσεων, των διατάξεων της 
Δ.245/1988 ΑΥΟ 

1. Τελωνειακές παραβάσεις που χαρακτηρίζονται ως 
λαθρεμπορία κατά τις διατάξεις του Τελωνειακού Κώδικα 
και της παραγράφου 11 του άρθρου 9 της Απόφασης 
Δ.245/1988, για αυτοκίνητα που έχουν εισαχθεί με 
μερική ή ολική απαλλαγή κατά τις διατάξεις του ΚΕ¬ 
ΦΑΛΑΙΟΥ Β' ή Η' της απόφασης Δ.245/1988, καταρ- 
γούνται ως προς το διοικητικό μέρος εάν δεν έχει 
εκδοθεί τελεσίδικη δικαστική απόφαση και ως προς το 
ποινικό μέρος δεν ασκείται ποινική δίωξη ή η ασκηθείσα 
καταργείται εάν δεν έχει εκδοθεί οριστική δικαστική 
απόφαση, εφόσον προηγουμένως: 

<ι> Καταβληθεί ολοοχερώς στην αρμόδια τελωνειακή 
αρχή, ποσό, ίσο με το σύνολο των δαομοφορολογικών 
επιβαρύνσεων για τις οποίες είχε χορηγηθεί απαλλαγή 
κατά την εισαγωγή του αυτοκινήτου, χωρίς προσαυξή¬ 
σεις εκπρόθεσμης καταβολής και πάντως όχι μικρότερο 
των τεσσάρων (4) εκατομμυρίων δραχμών, και 

β) Ο υπόχρεος παραιτηθεί κάθε ένδικου μέσου για 
τα αποτελέσματα που επέρχονται από την εφαρμογή 
του παρόντος άρθρου. 

2. Με την είσπραξη του ποσού που ορίζεται στην 
προηγούμενη παράγραφο, αίρεται αυτοδικαίως και η 
τυχόν κατάσχεση του αυτοκινήτου και αποδίδεται αυτό 
στον κύριο, αν δεν έχει εκποιηθεί ή διατεθεί. 

3. Σε περίπτωση κατά την οποία το κατασχεθέν 
αυτοκίνητο έχει εκποιηθεί ή διατεθεί, λαμβάνεται υπόψη 
η τιμή εκκίνησης που ορίστηκε στην έκθεση της αρμόδιας 
υπηρεσίας για την πρώτη δημοπρασία του αυτοκινήτου, 
η οποία τιμή συμψηφίζεται με απόφαση της αρμόδιας 
τελωνειακής αρχής και ύστερα από σχετικό αίτημα του 
κυρίου του αυτοκινήτου, μέχρι του ποσού της παρα¬ 
γράφου 1, το δε τυχόν επιπλέον ποσό δεν αποδίδεται. 

4. Ποσά τα οποία τυχόν, ήδη έχουν εισπραχθεί, σε 
εκτέλεση πράξεων διοικητικών κυρώσεων για τις πα¬ 
ραβάσεις της παραγράφου 1, δεν επιστρέφονται. 

Με απόφαση της αρμόδιας τελωνειακής αρχής, τα 
εισπραχθέντα αυτά ποσά συμψηφίζονται μέχρι του πο¬ 
σού της παραγράφου 1, εάν δεν πραγματοποιείται ή 
δεν αρκεί ο συμψηφισμός βάσει της προηγούμενης 
παραγράφου. 

5. Σε περίπτωση κατά την οποία, με τον συμψηφισμό 
που γίνεται βάσει της παραγράφου 3 ή και της παρα¬ 
γράφου 4, δεν καλύπτεται το ποσό της παραγράφου 
1, καταβάλλεται το υπόλοιπο και στη συνέχεια επέρ¬ 
χονται οι συνέπειες της παραγράφου 1. 

6. Η είσπραξη ή ο συμψηφισμός του ποσού της 
παραγράφου 1, γίνεται με απόφαση της αρμόδιας τε- 
λωνειακής αρχής, αφού προηγουμένως ο υπόχρεος 
καταθέσει σχετική αίτηση και προσκομίσει αποδεικτικό 
ενημερότητας χρεών προς το Δημόσιο από τον αρμόδιο 
προϊστάμενο της Δ.Ο.Υ., σχετικά με τυχόν άλλα χρέη, 
πλην αυτών που σχετίζονται με την εκκρεμότητα που 
ορίζεται στο παρόν άρθρο. 

7. Οι διατάξεις του άρθρου ισχύουν μέχρι της 30 
Σεπτεμβρίου 1994. 

8. Στο άρθρο 126α του ν. 1165/1918 (ΦΕΚ 59 Α'), 
όπως ισχύει, προστίθεται παράγραφος 12, που έχει ως 
εξής: 

"12. Οι διατάξεις των παραγράφων 1 έως και 10 του 
παρόντος εφαρμόζονται αναλόγως και επί κατασχέσεως 


μεταφορικών μέσων που χρησιμοποιούνται ως μεταγω¬ 
γικά μέσα ναρκωτικών ουσιών ή λαθρομεταναστών, κα¬ 
θώς και επί ανευρέσεως μεταφορικών μέσων που έχουν 
κλαπεί, εφόσον παρέλθει ένα (1) έτος από της ανευ- 
ρέσεως'. 

9. Η διάταξη της προηγούμενης παραγράφου εφαρ¬ 
μόζεται, και για οχήματα που έχουν ήδη κατασχεθεί ή 
ανευρεθεί αφότου συμπλήρωσαν ή θα συμπληρώσουν 
τις καθοριζόμενες προθεσμίες. 

Άρθρο 51 

Φορολογική μεταχείριση πετρελαίου θέρμανσης 
που χρησιμοποιήθηκε παράνομα 

1. Στις περιπτώσεις που πετρέλαιο εσωτερικής καύ¬ 
σης (ΟΙΕ8ΕΙ.) που προορίζεται για θέρμανση και το 
οποίο παραλήφθηκε με το φορολογικό καθεστώς των 
διατάξεων της παραγράφου 1 του άρθρου 35 του ν 
2093/1992 (ΦΕΚ 181 Α') και του άρθρου 20 του ν. 
2127/1993 (ΦΕΚ 48 Α') και δεν χρησιμοποιήθηκε ως 
πετρέλαιο θέρμανσης κατά την έννοια της παραγράφου 
6 του άρθρου 26 του ν. 2166/1993 (ΦΕΚ 137 Α'), οι 
προβλεπόμενες από την παράγραφο 2 του άρθρου 35 
του ν. 2093/1992 κυρώσεις και πρόστιμα, δεν εφαρμό¬ 
ζονται, εφόσον εντός τριμήνου από τη δημοσίευση του 
παρόντος νόμου στην Εφημερίδα της Κυβερνήσεως, 
καταβληθεί η σχετική διαφορά μεταξύ των φορολογιών 
πετρελαίου θέρμανσης και κίνησης που ίσχυαν κατά το 
χρόνο της παραλαβής του. 

2. Οι διατάξεις της προηγούμενης παραγράφου ε¬ 
φαρμόζονται και σε εκκρεμείς υποθέσεις ενώπιον των 
δικαστηρίων. 

Η ποινική δίωξη που τυχόν ασκήθηκε, παύει οριστικά 
με πράξη του αρμόδιου εισαγγελέα εφόσον προσκομι- 
σθούν τα οικεία αποδεικτικά στοιχεία καταβολής της 
σχετικής διαφοράς των φορολογιών μέσα στην παρα¬ 
πάνω προθεσμία. 

Άρθρο 52 

Εκποίηση περιουσιακών στοιχείων επιχειρήσεων 

του άρθρου 9 του ν. 1386/1983 (ΦΕΚ 107 Α') 

Στην παράγραφο 10 του άρθρου 46α του ν. 1892/1990 
(ΦΕΚ 101 Α'), που προστέθηκε με το άρθρο 14 του ν. 
2000/1991 (ΦΕΚ 206 Α), προστίθενται εδάφια, που 
έχουν ως εξής: 

"Περιουσιακά στοιχεία επιχειρήσεων των άρθρων 9 
του ν. 1386/1983 και 46α του ν. 1892/1990, τα οποία 
είχαν εισαχθεί, πριν από την υπαγωγή των επιχειρήσεων 
αυτών στις διατάξεις των παραπάνω άρθρων, με το 
καθεστώς της προσωρινής ατέλειας και για τα οποία 
έχουν βεβαιωθεί πριν ή μετά την υπαγωγή δασμοί, 
φόροι, πρόστιμα και κάθε είδους προσαυξήσεις, εκ¬ 
ποιούνται ελευθέρως από τους εκκαθαριστές των επι¬ 
χειρήσεων αυτών κατά τις προβλεπόμενες στα οικεία 
άρθρα διαδικασίες. 

Η αυτή ως άνω ρύθμιση καταλαμβάνει και εμπορεύματα 
και υλικά συσκευασίας παραδοθέντα με το καθεστώς 

της προσωρινής ατέλειας και ενεργητικής τελειοποίη¬ 
σης. 

Οι εκκαθαριστές των επιχειρήσεων αυτών δεν υπέχουν 
οποιαδήποτε διοικητική, αστική ή ποινική ευθύνη για τη 
μη καταβολή των δασμών, προστίμων και προσαυξήσεων 
προς το Δημόσιο, το οποίο, ως προς τις απαιτήσεις 
του αυτές, ικανοποιείται από τον πίνακα κατατάξεως 

που συντάσσει ο εκκαθαριστής, με προνομιακή κατάταξη 
στην δ' τάξη των προνομίων του άρθρου 975 του Κώδικα 
Πολιτικής Δικονομίας. 

Εκποιήσεις περιουσιακών στοιχείων των επιχειρήσεων 
αυτών που έχουν συντελεσθεί μέχρι την ισχύ του 
παρόντος, θεωρούνται, ως προς την προαναφερθείσα 
αιτία, έγκυρες και ισχυρές και οι τυχόν εκκρεμείς διοι¬ 
κητικές, αστικές ή ποινικές διώξεις κατά των εκκαθα- 
ριστών παύουν από της ισχύος του παρόντος·. 

ΚΕΦΑΛΑΙΟ Γ 

ΕΙΔΙΚΕΣ ΤΑΙΝΙΕΣ ΠΟΙΟΤΙΚΟΥ ΕΛΕΓΧΟΥ ΚΑΙ 
ΦΟΡΟΛΟΓΙΑΣ ΑΛΚΟΟΛΗΣ - ΑΛΚΟΟΛΟΥΧΩΝ 
ΠΟΤΩΝ 

Άρθρο 53 

Ταινίες ποιοτικού ελέγχου και φορολογίας 

1. Τα προϊόντα του άρθρου 24 του ν. 2127/1993 
(ΦΕΚ 48 Α'), που παράγονται στο εσωτερικό της χώρας, 
προέρχονται από άλλα κράτη μέλη της Ε.Ε. ή εισάγονται 
από τρίτες χώρες και προορίζονται να καταναλωθούν, 
σε άμεση συσκευασία λιανικής πώλησης, στο εσωτερικό 
της χώρας και στα οποία επιβάλλεται ειδικός φόρος 
κατανάλωσης, επικολλώνται ειδικές ταινίες ποιοτικού 
ελέγχου και φορολογίας, που καθορίζονται με απόφαση 
του Υπουργού Οικονομικών. 

2. Η επικόλληση των ταινιών ποιοτικού ελέγχου και 
φορολογίας, διασφαλίζει τη γνησιότητα του περιεχο¬ 
μένου. καθώς και την καταβολή του ειδικού φόρου 
κατανάλωσης που αναλογεί στο προϊόν. 

3 Απο την υποχρέωση της παραγράφου 1 του πα- 
οάντος άρθρου εξαιρούνται τα προϊόντα που εισάγονται 
απο φυσικά πρόσωπα και προορίζονται για ατομική 
χρήση, υπό την προϋπόθεση ότι δεν υπερβαίνουν ανά 
προϊόν τις ποσότητες που έχουν ορισθεί από τις ι- 
οχύουσες διατάξεις. 

4. Με απόφαση του Υπουργού Οικονομικών δύνανται 
να εξαιρούνται ορισμένα προϊόντα από την υποχρέωση 
επικόλλησης ειδικών ταινιών ποιοτικού ελέγχου και 
φορολογίας. 

5 Με απόφαση του Υπουργού Οικονομικών καθορί¬ 
ζονται, ο τύπος και οι προδιαγραφές των ειδικών αυτών 
ταινιών, καθώς και κάθε άλλη αναγκαία λεπτομέρεια 
εφαρμογής του παρόντος άρθρου. 

5. Η Γενική Δ/νση Τελωνείων και Ειδικών Φόρων 
Κατανάλωσης έχει την ευθύνη για την κατασκευή, δια¬ 
χείριση, διάθεση και τον έλεγχο της ορθής χρησιμο¬ 
ποίησης των ειδικών ταινιών. 

7. Για την ορθή επιβολή του ειδικού φόρου κατανά¬ 
λωσης, το Γενικό Χημείο του Κράτους παρέχει απα- 
ραιτήτως στη Γενική Δ/νση Τελωνείων και Ε.Φ.Κ. την 
αναγκαία τεχνική υποστήριξη στα πλαίσια των αρμο¬ 
διοτήτων του για τον ποιοτικό έλεγχο των αλκοολούχων 
προϊόντων. 

Άρθρο 54 

Δικαίωμα υπέρ Ε.Τ.Ε.Π.Π.ΑΆ. 

Η περίπτωση β' της παραγράφου 5 του άρθρου 26 
του ν. 2127/1993 αντικαθίσταται ως εξής: 

'β. Το ποσοστό δικαιώματος, ελέγχου και εποπτείας 
υπέρ του, κατά τις διατάξεις του εδαφίου 1, της πα¬ 
ραγράφου ΣΤ του άρθρου 28 του Κώδικα Νόμων Φο¬ 
ρολογίας Οινοπνεύματος και του άρθρου 94 του ν. 
1041/1980 (ΦΕΚ 75 Α'), Ειδικού Ταμείου Ελέγχου Πα¬ 


ραγωγής και Ποιότητας Αλκοόλης-Αλκοολούχων Ποτών 
(Ε.Τ.Ε.Π.Π.ΑΑ), όπως προβλέπεται από το άρθρο 6 
παράγραφος 8 του ν. 2093/1992 (ΦΕΚ 181 Α'), καθο¬ 
ρίζεται σε τέσσερα τοις εκατό (4%) επί του ειδικού 
φάρου κατανάλωσης για τα προϊόντα του άρθρου 24/ 

ΚΕΦΑΛΑΙΟ ΙΑ* 

ΟΡΓΑΝΩΤΙΚΑ ΘΕΜΑΤΑ 

Άρθρο 55 

Σύσταση Ειδικού Νομικού Γραφείου Φορολογίας 

1. Στο Υπουργείο Οικονομικών συνιστάται Ειδικό Νο¬ 
μικό Γραφείο Φορολογίας, το οποίο αποτελεί Υπηρε¬ 
σιακή Μονάδα του Νομικού Συμβουλίου του Κράτους, 
που λειτουργεί σύμφωνα με τις ισχύουσες γι αυτό δια¬ 
τάξεις. 

Η οργανική σύνθεση του Γ ραφείου αυτού, αποτελείται: 
α) από έναν (1) αντιπρόεδρο του Ν.Σ.Κ., ως προϊ¬ 
στάμενο 

β) τέσσερις (4) νομικούς συμβούλους 

γ) δέκα (10) παρέδρους και 

δ) δεκαπέντε (15) δικαστικούς αντιπροσώπους. 

2. Στην αρμοδιότητα του Γραφείου αυτού ανήκουν: 
α) Η υπεράσπιση όλων των φορολογικών και τελω¬ 
νειακών υποθέσεων του Δημοσίου ενώπιον του Συμ¬ 
βουλίου της Επικράτειας. 

β) Η υπεράσπιση όλων των φορολογικών και τελω¬ 
νειακών υποθέσεων του Δημοσίου ενώπιον των δευτε¬ 
ροβάθμιων διοικητικών δικαστηρίων Αθηνών-Πειραιώς, 
εφόσον το ποσό του αμφισβητούμενου φόρου ή δασμού 
υπερβαίνει τις τριακόσιες χιλιάδες (300.000) δραχμές 
με απόφαση του Υπουργού Οικονομικών, που δημο¬ 
σιεύεται στην Εφημερίδα της Κυβερνήσεως, μπορεί να 
αναπροσαρμόζεται το ύψος του ποσού αυτού. 

γ) Η υπεράσπιση των φορολογικών και τελωνειακών 
υποθέσεων του Δημοσίου ενώπιον των πρωτοβάθμιων 
και δευτεροβάθμιων διοικητικών δικαστηρίων Αθηνών- 
Πειραιώς, εφόσον λόγω της ιδιαίτερης σοβαρότητάς 
τους, με πράξη του Υπουργού Οικονομικών ανατεθούν 
στο Γ ραφείο αυτό. 

δ) Η ενώπιον των ποινικών δικαστηρίων υπεράσπιση 
των συμφερόντων του Δημοσίου επί υποθέσεων φο¬ 
ροδιαφυγής, λαθρεμπορίας και των συναφών αδικημά¬ 
των. 

ε) Η γνωμοδότηση επί ερωτημάτων σχετικών με 
φορολογικές ή τελωνειακές υποθέσεις ή περί της τη- 
ρητέας πορείας επί των υποθέσεων αυτών. 

στ) Η άμεση ενημέρωση του Γ ραφείου του Υπουργού 
Οικονομικών, των αρμόδιων Κεντρικών Διευθύνσεων 
του Υπουργείου, για τις δικαστικές αποφάσεις που 
εκδίδονται στις υποθέσεις που χειρίσθηκε το Γραφείο. 

ζ) Η δημιουργία Τράπεζας Νομικών Πληροφοριών και 
Τεκμηρίωσης, που να καλύπτει την ελληνική, κοινοτική 
και διεθνή νομοθεσία, νομολογία και βιβλιογραφία, σε 
σχέση με το φορολογικό εν γένει δίκαιο. 

3. Ο Υπουργός Οικονομικών ή ο πρόεδρος του 
Νομικού Συμβουλίου του Κράτους, μπορεί με πράξη του 
να αναθέτει την υπεράσπιση φορολογικών, τελωνειακών 
υποθέσεων, υποθέσεων φοροδιαφυγής, λαθρεμπορίας 
ή συναφών ποινικών υποθέσεων του Δημοσίου ενώπιον 
όλων των διοικητικών ή ποινικών δικαστηρίων της χώρας, 
είτε στο Ειδικό Νομικό Γραφείο Φορολογίας, είτε στα 
κατά τόπους λειτουργούντα γραφεία νομικών συμβούλων 
ή δικαστικά γραφεία, είτε στους δικηγόρους του Δη- 

μοσίου, οι οποίοι υπηρετούν στις έδρες των δικαστηρίων. 

4. Με απόφαση του Υπουργού Οικονομικών, που 
δημοσιεύεται στην Εφημερίδα της Κυβερνήσεως, μπορεί 
να λειτουργεί στις μεγάλες δημόσιες οικονομικές υπη¬ 
ρεσίες, κλιμάκιο του Γραφείου αυτού. Με την ίδια 
απόφαση καθορίζεται το νομικό αντικείμενο του κλιμα¬ 
κίου και ρυθμίζεται κάθε αναγκαία λεπτομέρεια για την 
εκτέλεση του έργου του. 

5. Στον Υπουργό Οικονομικών υποβάλλεται στην αρχή 
κάθε χρόνου, με ευθύνη του προϊσταμένου του Γρα¬ 
φείου, έκθεση στην οποία περιέχονται ο αριθμός των 
υποθέσεων που χειρίσθηκε το Γραφείο κατά το προη¬ 
γούμενο έτος, συνοπτική παράθεση της νομολογίας για 
το ίδιο έτος επί φορολογικών και τελωνειακών υποθέ¬ 
σεων, τυχόν σχετικές παρατηρήσεις και απόψεις, και 
ό,τι άλλο, στο πλαίσιο της αρμοδιότητάς του, κρίνεται 
αναγκαίο για την προάσπιση των συμφερόντων του 
Δημοσίου. 

6. Για τη στελέχωση του ως άνω Γ ραφείου οι οργανικές 
θέσεις του κυρίου προσωπικού του Νομικού Συμβουλίου 
του Κράτους αυξάνονται κατά τρεις των νομικών συμ¬ 
βούλων, κατά έξι των παρέδρων και κατά δέκα των 
δικαστικών αντί προσώπων. 

Άρθρο 56 

Συμβούλιο Δημοσιονομικών Μελετών 

1. Συνιστάται -ΣΥΜΒΟΥΛΙΟ ΔΗΜΟΣΙΟΝΟΜΙΚΩΝ 
ΜΕΛΕΤΩΝ’ το οποίο λειτουργεί ως ανεξάρτητη αρχή 
και συντίθεται από έντεκα (11) μέλη με οκταετή θητεία 
από προσωπικότητες της θεωρίας και άσκησης της 
δημοσιονομικής επιστήμης. 

2. Το Συμβούλιο Δημοσιονομικών Μελετών έχει ως 
αντικείμενο τη μελέτη δημοσιονομικών θεμάτων, την 
υποβολή προτάσεων προς τον Υπουργό Οικονομικών 
με αντικείμενο την εν γένει δημοσιονομική πολιτική και 
ιδιαίτερα από πλευράς επισημάνσεως αδυναμιών και 
λήψεως των κατά περίπτωση αναγκαίων μέτρων, τη 
συγκριτική μελέτη των φορολογικών συστημάτων και 
δημοσιονομικών δεδομένων, με σκοπό τον εκσυγχρο¬ 
νισμό του εν γένει υφιστάμενου δημοσιονομικού καθε¬ 
στώτος της Χώρας μας. 

Επίσης στην αρμοδιότητα του Συμβουλίου Δημοσιο¬ 
νομικών Μελετών ανήκει και η παροχή γνωμοδοτήσεων 
επί σχετικών ερωτημάτων από τον Υπουργό Οικονο¬ 
μικών επί ζητημάτων ακολουθητέας δημοσιονομικής πο¬ 
λιτικής, επίσης δε και η επεξεργασία προτάσεων νόμων 
ή δημοσιονομικών μέτρων που αποστέλλονται σε αυτό 
από τον Υπουργό Οικονομικών. 

3. Τον προϋπολογισμό του Συμβουλίου Δημοσιονομι¬ 
κών Μελετών εισηγείται ο Υπουργός Οικονομικών. 

4. Με Αποφάσεις του Υπουργού Οικονομικών καθο¬ 
ρίζονται η σύνθεση του Συμβουλίου Δημοσιονομικών 
Μελετών, ο τρόπος αντικατάστασης των μελών του και 
όποιο άλλο αναγκαίο μέτρο για τη λειτουργία του. 

Άρθρο 57 

Σύσταση Τράπεζας Φορολογικών Δεδομένων 

1. Συνιστάται αυτοτελής Υπηρεσιακή Μονάδα του 
Υπουργείου Οικονομικών με την ονομασία "ΤΡΑΠΕΖΑ 
ΦΟΡΟΛΟ* ΙΚΩΝ ΔΕΔΟΜΕΝΩΝ", με σκοπό την υπο¬ 
βοήθηση του φορολογικού ελέγχου. Η στελέχωση της 
Τράπεζας Φορολογικών Δεδομένων γίνεται από ειδικούς 
στο αντικείμενό της υπαλλήλους του Υπουργείου Οι¬ 


κονομικών. Η Τράπεζα έχει ως αντικείμενο τη συγκέ¬ 
ντρωση κάθε χρήσιμης πληροφορίας, η οποία σχετίζεται 
με τη φοροδοτική ικανότητα των φορολογοιιμένων, τις 
φορολογητέες πράξεις τη φοροδιαφυγή και την πάταξη 
αυτής, τις κάθε είδους παραβάσεις στις οποίες υπέπεσαν 
οι φορολογούμενοι, και γενικότερα με ό,τι άλλο μπορεί 
να υποβοηθήσει το φορολογικό έλεγχο. 

Τα στοιχεία αυτά καταχωρούνται και ταξινομούνται 
σε ηλεκτρονικά αρχεία. 

2. Πριν από την έναρξη κάθε φορολογικού ελέγχου 
το αρμόδιο ελεγκτικό όργανο έχει υποχρέωση να πλη¬ 
ροφορείται από την Τράπεζα για όλα τα κατά περίπτωση 
υπάρχοντα σε αυτόν στοιχεία. 

Ο χρόνος έναρξης της ισχύος της παρούσας παρα¬ 
γράφου ορίζεται με απόφαση του Υπουργού Οικονομι¬ 
κών. 

3. Προς διευκόλυνση του έργου της συγκέντρωσης 
των ανωτέρω στοιχείων και πληροφοριών εκ μέρους 
της Τράπεζας έχουν ανάλογη εφαρμογή οι διατάξεις 
της παραγράφου 1 του άρθρου 50 του ν.δ. 3323/1955. 

4. Με αποφάσεις του Υπουργού Οικονομικών καθο¬ 
ρίζονται κατά παρέκκλιση των κειμένων διατάξεων, όλα 
τα ζητήματα που αφορούν στη στελέχωση, οργάνωση, 
προμήθεια του μηχανογραφικού εξοπλισμού και λει¬ 
τουργία της Τράπεζας, καθώς και ό,τι άλλο είναι ανα¬ 
γκαίο για την εφαρμογή του παρόντος άρθρου. 

Άρθρο 58 
Γενικοί γραμματείς 

1. Σε θέσεις γενικών γραμματέων Υπουργείων, γε¬ 
νικών γραμματέων προϊσταμένων γενικών γραμματειών, 
ειδικών γραμματέων και όσων εξομοιούνται με αυτούς, 
επιτρέπεται, κατά τις κείμενες διατάξεις, ο διορισμός 
υπαλλήλων και λειτουργών του δημόσιου τομέα, όπως 
αυτός είχε οριοθετηθεί πριν από την ισχύ του άρθρου 
51 παράγραφος 1 του ν. 1892/1990, με τις διατάξεις 
της παραγράφου 1 του άρθρου 1 του ν. 1256/1982 
(ΦΕΚ 55 Α'), ανεξάρτητα από τη σχέση με την οποία 
υπηρετούν σε αυτόν. Ο χρόνος υπηρεσίας τους που 
διανύεται στις θέσεις αυτές λογίζεται για όλες τις 
συνέπειες ως πραγματική υπηρεσία στην οργανική τους 
θέση. Σε περίπτωση αποχώρησής τους από τις παρα¬ 
πάνω θέσεις επανέρχονται αυτοδικαίως στη θέση που 
κατείχαν πριν από το διορισμό τους. 

Αν η θέση αυτή δεν είναι κενή, θεωρούνται ότι 
κατέχουν ομοιόβαθμη προσωρινή θέση, που συνιστάται 
αυτοδικαίως και καταργείται επίσης αυτοδικαίως, όταν 
αποχωρήσουν από την υπηρεσία. 

2. Οι διατάξεις της παραγράφου 2 του άρθρου 8 του 
ν. 1835/1989 (ΦΕΚ 76 Α') εξακολουθούν να ισχύουν. 

3. Επιτρέπεται η απόσπαση υπαλλήλων και λειτουργών 
του κατά την παράγραφο 1 του παρόντος άρθρου 
δημόσιου τομέα στο Δημόσιο και τα ν.π.δ.δ.. 

4. Για την απόσπαση των κατά την προηγούμενη 
παράγραφο δημόσιου τομέα υπαλλήλων και λειτουργών 
εφαρμόζονται οι διατάξεις του άρθρου 150 του Υπαλ¬ 
ληλικού Κώδικα (π.δ. 611/1977), όπως ισχύουν μετά 
την αντικατάστασή τους με τις διατάξεις του άρθρου 
58 του ν. 1943/1991 (ΦΕΚ 50 Α'). 

5. Οι διατάξεις των προηγούμενων παραγράφων ι¬ 
σχύουν αναδρομικά από 13.10.1993. 

6. Από την έναρξη ισχύος του παρόντος άρθρου 
καταργούνται οι διατάξεις της παραγράφου 1 του άρθρου 

8 του ν. 1835/1989. 

7. Κάθε διάταξη που είναι αντίθετη με τις διατάξεις 
του παρόντος νόμου καταργείται. 

ΚΕΦΑΛΑΙΟ ΙΒ' 

ΛΟΙΠΕΣ ΔΙΑΤΑΞΕΙΣ 

Άρθρο 59 

Συνοδευτικά στοιχείο Κρατικού Προϋπολογισμού 

1. ο Γενικός Προϋπολογισμός του Κράτους συνο¬ 
δεύεται απαραιτήτως από προσαρτημένο προϋπολογι¬ 
σμό φορολογικών δαπανών, οι οποίες αφορούν σε 
ρυθμίσεις ισχύουσες κατά το χρόνο κατάθεσής του ή 
σε ρυθμίσεις που προβλέπεται να ισχύσουν κατά το 
οικείο οικονομικό έτος από τις οποίες προκαλείται 
άμεσα ή έμμεσα, απώλεια φορολογικών εσόδων. 

Στον ανωτέρω προσαρτημένο προϋπολογισμό παρα- 
θέτονται κατά κατηγορία, οι φορολογικές ελεφρύνσεις 
και η δικαιολογητική τους βάση, η χρονική διάρκεια της 
ισχύος τους, οι εκτιμήσεις ως προς τον αριθμό των 
ωφελούμενων προσώπων και το ύψος της προκαλού- 
μενης απώλειας φορολογικών εσόδων και γενικότερα 
κάθε άλλο στοιχείο που υποβοηθεί την άσκηση του 
δημοσιονομικού ελέγχου. 

2. Με κοινή απόφαση του Πρωθυπουργού και του 
Υπουργού Οικονομικών ρυθμίζεται κάθε τυχόν αναγκαία 
λεπτομέρεια. 

Άρθρο 60 

Δημοτικός φόρος Δωδεκάνησου 

1. Επιβάλλεται, υπέρ των Ο.Τ.Α. Νομού Δωδεκανήσου, 
φόρος με την ονομασία "Δημοτικός φόρος Δωδεκανή- 
σου', σύμφωνα με τις διατάξεις του παρόντος άρθρου. 

2. Ο φόρος επιβάλλεται στα ακαθάριστα έσοδα που 
πραγματοποιούνται από την άσκηση οικονομικής δρα¬ 
στηριότητας στην περιφέρεια του Νομού Δωδεκανήσου, 
από κάθε πρόσωπο που θεωρείται ως επιτηδευματίας, 
σύμφωνα με τις διατάξεις του Κ.Β.Σ. (π.δ. 186/1992). 

3. Ως ακαθάριστα έσοδα νοούνται τα ακαθάριστα 
έσοδα όπως αυτά προσδιορίζονται για την εφαρμογή 
των διατάξεων της φορολογίας εισοδήματος. 

4. Ο φόρος υπολογίζεται με την εφαρμογή συντελεστή 
επί των ακαθάριστων εσόδων ανάλογα με το ύψος του 
συντελεστή καθαρού κέρδους, που προβλέπεται για την 
οικονομική δραστηριότητα του επιτηδευματία, σύμφωνα 
με τον ακόλουθο πίνακα: 

Συντελεστής Συντελεστής φόρου 

καθαρού κέρδους 


Μέχρι 

5% 



0,2% 

πάνω από 

5% 

και μέχρι 

10% 

0,4% 

πάνω από 

10% 

και μέχρι 

15% 

0.6% 

πάνω από 

15% 

και μέχρι 

20% 

0,8% 

πάνω από 

20% 



1,0% 


Οταν ο επιτηδευματίας ασκεί μικτή δραστηριότητα 
πώλησης αγαθών και παροχής υπηρεσιών, ο φόρος 
υπολογίζεται ξεχωριστά για κάθε δραστηριότητα. 

Στην περίπτωση που ο επιτηδευματίας: 
α) Ασκεί περισσότερες από μια οικονομικές δραστη¬ 
ριότητες. για τις οποίες προβλέπονται διαφορετικοί 
συντελεστές καθαρού κέρδους, λαμβάνεται υπόψη ο 


συντελεστής καθαρού κέρδους της οικονομικής δρα¬ 
στηριότητας στην οποία αντιστοιχούν τα περισσότερα 
ακαθάριστα έσοδα. 

β) Ασκεί οικονομική δραστηριότητα, για την οποία 
δεν προβλέπεται συντελεστής καθαρού κέρδους, λαμ- 
βάνεται υπόψη ο μέσος όρος των συντελεστών καθαρού 
κέρδους της κατηγορίας στην οποία εντάσσεται η οι¬ 
κονομική δραστηριότητα του επιτηδευματία. 

Ως συντελεστής καθαρού κέρδους νοείται, κατά πε¬ 
ρίπτωση, ο μοναδικός συντελεστής καθαρού κέρδους 
επί των ακαθάριστων εσόδων ή ο συντελεστής καθαρών 
αμοιβών, όπως ορίζονται με αποφάσεις του Υπουργού 
Οικονομικών, ή ο συντελεστής καθαρού κέρδους ή 
καθαρών αμοιβών που ορίζεται, αντίστοιχα, με τις δια¬ 
τάξεις του άρθρου 36 και 46 του ν.δ. 3323/1955. 

5. Απαλλάσσονται από το φόρο τα πρόσωπα τα οποία 
παρέχουν υπηρεσίες κοινής ωφελείας ή επιδιώκουν, 
σύμφωνα με το καταστατικό τους και στην πραγματι¬ 
κότητα, αποκλειστικά και άμεσα σκοπούς μορφωτικούς 
φιλανθρωπικούς ή αλληλοβοηθείας και εν γένει σκοπούς 
μη κερδοσκοπικούς. Απαλλάσσονται και οι αγρότες που 
δεν έχουν ενταχθεί στο κανονικό καθεστώς Φ.Π.Α.. 
Επίσης, εξαιρούνται από το φόρο τα ακαθάριστα έσοδα 
που προέρχονται από : α) αεροπορικές και θαλάσσιες 
συγκοινωνίες και χερσαίες με λεωφορεία που εξυπη¬ 
ρετούν δημόσιες συγκοινωνιακές ανάγκες, β) πώληση 
εφημερίδων και περιοδικών και παροχή υπηρεσιών έ¬ 
ντυπων και ηλεκτρονικών μέσων ενημέρωσης και γ) 
πώληση αυτοκινήτων επί των οποίων επιβάλλεται ο 
ειδικός φόρος του ν. 363/1976 (ΦΕΚ 152 Α'). 

6. Υπόχρεοι για την καταβολή του φόρου είναι τα 
πρόσωπα που αναφέρονται στην παράγραφο 2 του 
άρθρου αυτού. 

Ο υπόχρεος στην καταβολή του φόρου οφείλει εντός 
του επόμενου μήνα από τη λήξη κάθε ημερολογιακού 
τριμήνου, να υποβάλλει δήλωση απόδοσης του φόρου 
στο δήμο που ορίζεται από τις διατάξεις της επόμενης 
παραγράφου. 

7. Ο φόρος αποδίδεται στον κεντρικό δήμο κάθε 
νησιού (πρωτεύουσα), ο οποίος ορίζεται και διαχειριστής 
του φόρου αυτού. 

Στην περίπτωση που στο ίδιο νησί υπάρχουν περισ¬ 
σότεροι από ένας Ο.Τ.Α. το ποσό του φόρου, κατα- 
νέμεται στο μεν διαχειριστή δήμο, σε ποσοστό πενήντα 
πέντε (55%) τοις εκατό, στους δε λοιπούς Ο.Τ.Α. σε 
ποσοστό σαράντα πέντε (45%) τοις εκατό, με πληθυ- 
σμιακά κριτήρια. 

8. Όλα τα θέματα που αναφέρονται στην υποβολή 
και στην επαλήθευση της δήλωσης, στη βεβαίωση και 
στην είσπραξη του φόρου, περιλαμβανομένων και των 
αφορώντων στις προσαυξήσεις και πρόστιμα, στην πα¬ 
ραγραφή του δικαιώματος των Ο.Τ.Α., στην άσκηση 
προσφυγών και ενδίκων μέσων και γενικά στη διαδικασία 
βεβαίωσης του φόρου, διέπονται από τις διατάξεις που 
ισχύουν κάθε φορά στον Κώδικα Προσόδων Δήμων και 
Κοινοτήτων. 

9. Με κοινές αποφάσεις των Υπουργών Εσωτερικών 
και Οικονομικών καθορίζεται κάθε διαδικαστικό θέμα και 
κάθε αναγκαία λεπτομέρεια για την εφαρμογή των 
διατάξεων αυτού του άρθρου. 

10. Η ισχύς των διατάξεων αυτού του άρθρου αρχίζει 
από 1 Ιουλίου 1994. 

Άρθρο 61 

Χορήγηση ειδικού επιδόματος στο αδιαβόθμιστο 
προσωπικό των Ο.Τ.Α. 

1. Το ειδικό επίδομα της παραγράφου 8 του άρθρου 
41 του ν. 2065/1992 (ΦΕΚ 113 Α') επεκτείνεται από 1 
Ιανουάριου 1993 και οτο αδιαβάθμιστο προσωπικό των 
Κοινοτήτων, δημοτικών και κοινοτικών νομικών προσώ¬ 
πων και συνδέσμων Ο.Τ.Α., με τους αυτούς όρους και 
προϋποθέσεις. 

2. Το ανωτέρω επίδομα καταβάλλεται υποχρεωτικά 
στους δικαιούχους και πέραν των καταβαλλόμενων α¬ 
ποδοχών του προσωπικού αυτού, που καθορίζονται με 
τη διαδικασία των διατάξεων του ν. 1188/1981 και του 
άρθρου 26 παράγραφος 2 του ν. 1832/1989. 

Άρθρο 62 

Ρύθμιση θεμάτων χορήγησης στεγαστικών δανείων 
από το Ταμείο Παρακαταθηκών και Δανείων 

1. Για την εξυπηρέτηση και ασφάλεια των χορηγού- 
μένων από το Ταμείο Παρακαταθηκών και Δανείων 
τοκοχρεωλυτικών δανείων για την απόκτηση πρώτης 
κατοικίας, προς τους δημοσίους υπαλλήλους, τους συ¬ 
νταξιούχους και τους λοιπούς δικαιουμένους, κατά την 
κείμενη νομοθεσία, κάθε δανειζόμενος υποχρεούται να 
εκχωρεί υπέρ του δανειστού: 

α) Μέχρι τα 6/10 όλων γενικά των τακτικών μηνιαίων 
απολαβών του (μισθός, επιδόματα, μηνιαία αναλογία 
δώρων Χριστουγέννων και Πάσχα, ΔΙΒΕΕΤ, κ.λπ.). 

β) Μέχρι τα 6/10 της κανονισθησομένης κυρίας και 
επικουρικής συντάξεως και όλων γενικά των μερισμάτων 
και άλλων παροχών που τακτικά λαμβάνουν από τα 
ασφαλιστικά τους Ταμεία. 

γ) Τα 3/4 από το εφάπαξ βοήθημα που χορηγείται 
σε αυτόν από οποιονδήποτε ασφαλιστικό φορέα ή από 
την οριζομένη από την εργατική νομοθεσία αποζημίωση 
λόγω λύσεως της εργασιακής σχέσεως. 

2. Οι πιο πάνω εκχωρήσεις είναι ισχυρές καταργου- 
μένης κάθε αντιθέτου γενικής ή ειδικής διατάξεως. 

3. Η παρακράτηση από το εφάπαξ και την αποζημίωση 
γίνεται μόνο αν τα 6/10 της συντάξεως και των μερι¬ 
σμάτων δεν καλύπτουν την τοκοχρεωλυτική δόση. 

Δεν παρακρατείται επίσης το εφάπαξ και στις περι¬ 
πτώσεις της πρόωρης συνταξιοδοτήσεως όταν η έναρξη 
καταβολής της συντάξεως ορίζεται σε μελλοντικό χρό¬ 
νο, αν ο δανειζόμενος καταβάλει όλες τις μέχρι την 
έναρξη καταβολής της συντάξεως τοκοχρεωλυτικές 
δόσεις και εφόσον τα 6/10 της κανονιαθείσας συντάξεως 
και των μερισμάτων καλύπτουν την τοκοχρεωλυτική 
δόση. 

4. Με απόφαση του Υπουργού Οικονομικών μπορεί 
να αυξομειώνονται τα πιο πάνω ποσοστά εκχωρήσεως 
των μισθών, συντάξεων κ.λπ.. 

5. Η διάρκεια εξοφλήσεως των πιο πάνω δανείων 
καθορίζεται σε τριάντα (30) έτη. 

6. Το Ταμείο Παρακαταθηκών και Δανείων δικαιούται 
οποτεδήποτε να εγγράφει υποθήκη επί ακινήτων των 
δανειζομένων προς ασφάλειαν των πάσης φύσεως α- 
παιτήσεών του εκ των χορηγούμενων υπό τούτου στε- 
γαστικών δανείων δυνάμει των δανειστικών η γενικά 
των αποδεικτικών των απαιτήσεών του εγγράφων. 

Η υποθήκη αυτή απαλλάσσεται από κάθε τέλος και 
δικαίωμα. 


Η εξάλειψη, ο περιορισμός και η διαγραφή των εγ¬ 
γεγραμμένων υπέρ του Ταμείου Παρακαταθηκών και 
Δανείων υποθηκών, μπορεί να γίνει και χωρίς συμβο¬ 
λαιογραφικό έγγραφο, με απλή μονομερή αίτηση του 
Ταμείου προς τον οικείο υποθηκοφύλακα και απαλλάσ¬ 
σεται από κάθε τέλος και δικαίωμα. 

Απαλλάσσεται επίσης το Ταμείο από την προβλεπό- 
μενη από το άρθρο 1308 του Α.Κ. κοινοποίηση της 
περιλήψεως της εγγραφής της υποθήκης. 

7. Με απόφαση του Υπουργού Οικονομικών καθορί¬ 
ζεται ο τρόπος και το ύψος της αποζημίωσης των με¬ 
λών του Δ.Σ. του Ταμείου και των παρισταμένων στο 
Συμβούλιο (εισηγητής, γραμματέας, προϊστάμενος γρα¬ 
φείου κ,λπ.) τακτικών και αναπληρωματικών κατά παρέκ¬ 
κλιση των διατάξεων των ν. 1256/1982 και 1505/1984. 

Άρθρο 63 

Τροποποίηση και συμπλήρωση διατάξεων 
του άρθρου 9 του ν. 1468/1984 (ΦΕΚ 109 Α’) 

1. Το Ταμείο Παρακαταθηκών και Δανείων έχει όλες 
ανεξαιρέτως τις ατέλειες, τα δικαστικά, διοικητικά, οι¬ 
κονομικά και δικονομικά προνόμια που παρέχονται στο 
Δημόσιο. 

Απαλλαγές, που προβλέπονται υπέρ του Δημοσίου, 
από το παράβολο για άσκηση ενδίκων μέσων, για την 
εισφορά υπέρ του Ταμείου Χρηματοδότησης Δικαστικών 
Κτιρίων, για το δικαστικό ένσημο αντιγράφων και για 
τα δικαιώματα υπέρ των έμμισθων υποθηκοφυλάκων, 
ισχύουν και για το Ταμείο Παρακαταθηκών και Δανείων. 

Για την είσπραξη των απαιτήσεών του και γενικά των 
εσόδων του εφαρμόζονται οι διατάξεις του Κώδικα 
Είσπραξης Δημοσίων Εσόδων. 

2. Μέχρι την έναρξη ισχύος του καταστατικού του 
Ταμείου, μπορεί το Διοικητικό Συμβούλιο του Ταμείου 
να συστήσει στην Κεντρική Υπηρεσία και τα Υποκατα¬ 
στήματα Ταμειακή Υπηρεσία για την είσπραξη των α¬ 
παιτήσεων και γενικά των εσόδων του. Νόμιμο τίτλο 
στην περίπτωση αυτή αποτελεί η πράξη του Διοικητικού 
Συμβουλίου ή του αρμοδίου εξουσιοδοτημένου διευθυ¬ 
ντή. Οι εισπράξεις του Ταμείου στις περιοχές που δεν 
λειτουργούν Υποκαταστήματα γίνονται από τα δημόσια 
ταμεία, σύμφωνα με τις διατάξεις του Κώδικα Είσπραξης 
Δημοσίων Εσόδων. 

3. Από τη σύσταση της πιο πάνω Ταμειακής Υπηρεσίας 
είτε με απόφαση του Δ.Σ., είτε με το καταστατικό του 
Ταμείου, τα όργανα αυτής υποκαθιστούν αυτοδικαίως 
τα όργανα των Δ.Ο.Υ. και συνεχίζουν από το σημείο 
που βρίσκονται κατά το χρόνο της σύστασης, όλες τις 
πράξεις τούτων προς είσπραξη των απαιτήσεων και 
γενικά των εσόδων της Κεντρικής Υπηρεσίας και των 
Υποκαταστημάτων. Οι σχετικές δίκες συνεχίζονται από 
το δικαστικό γραφείο του Ταμείου. 

4. Στις περιπτώσεις που η είσπραξη των απαιτήσεων 
του Ταμείου ενεργείται από την Ταμειακή Υπηρεσία του 
Ταμείου ο υπερθεματισμός κατά το άρθρο 56 του 
Κ.Ε.Δ.Ε. γίνεται από το διευθυντή της Ταμειακής Υπη ¬ 
ρεσίας του Ταμείου κατόπιν εγκριτικής αποφάσεως του 
Διοικητικού Συμβουλίου του Ταμείου. Στις δε λοιπές 
περιπτώσεις από τον αρμόδιο διευθυντή της Δ.Ο.Υ. 
κατόπιν εγκριτικής αποφάσεως του Διοικητικού Συμ¬ 
βουλίου του Ταμείου. 

5. Το Διοικητικό Συμβούλιο του Ταμείου, μπορεί να 
συνιστά ευκαιριακές επιτροπές ή ομάδες εργασίας α- 
ποτελούμενες από μέλη του, υπαλλήλους του Ταμείου 

και ειδικούς επιστήμονες. Τα μέλη των επιτροπών αυτών 
ή των ομάδων εργασίας δεν μπορεί να είναι περισσότερα 
των επτά (7). 

Έργο των επιτροπών ή των ομάδων εργασίας είναι: 
α) η μελέτη ειδικών θεμάτων, σε σχέση με την 
προώθηση των εργασιών και γενικά των συμφερόντων 
του Ταμείου, 

β) η σύνταξη ολοκληρωμένης μελέτης ή η γνωμοδό¬ 
τηση επί των θεμάτων αυτών, καθώς και κάθε άλλου 
θέματος, που παραπέμπεται από το Διοικητικό Συμβούλιο 
στις επιτροπές αυτές. 

6. Με απόφαση του Υπουργού Οικονομικών, που 
δημοσιεύεται στην Εφημερίδα της Κυβερνήσεως, κα¬ 
θορίζεται το ύψος της αμοιβής του προέδρου και των 
μελών των επιτροπών ή των ομάδων εργασίας, καθώς 
και κάθε άλλη λεπτομέρεια για την εφαρμογή των 
διατάξεων της προηγούμενης παραγράφου. 

Άρθρο 64 

1 Στο Ειδικό Υπηρεσιακό Συμβούλιο κρίσεως γενικών 
διευθυντών του άρθρου 29 του ν. 2190/1994 (ΦΕΚ 28 
Α), στις περιπτώσεις που δεν υπάρχει γενικός διευ¬ 
θυντής στο οικείο υπουργείο ή νομικό πρόσωπο δημο¬ 
σίου δικαίου ή αυτός κωλύεται, τον εισηγητή μπορεί να 
επικουρεί ο αρμόδιος διευθυντής προσωπικού του υ¬ 
πουργείου ή του ν.π.δ.δ. αντίστοιχα και αν κωλύεται 
και αυτός, ο αρμόδιος τμηματάρχης προσωπικού. 

2. Στο δεύτερο εδάφιο της παρ. 6 του άρθρου 4 του 
ν. 2190/1994 οι λέξεις 'με προεδρικά διατάγματα που 
εκδίδονται με πρόταση" αντικαθίστανται με τις λέξεις: 
"με κανονιστικές αποφάσεις". 

Άρθρο 65 

Καταργούμενες διατάξεις 

1. Καταργούνται οι διατάξεις: 

α) Του ν.δ. 13/1968 (ΦΕΚ 280 Α). 
β) Του β.δ. 52/1969 (ΦΕΚ 11 Α ). 
γ) Της παραγράφου 7 του άρθρου 6 του ν. 2093/1992. 
δ) Του άρθρου 32 του ν. 820/1978 (ΦΕΚ 174 Α'). 
ε) Της παραγράφου 1 του άρθρου 63 του ν. 2065/ 
1992. 

στ) Των παραγράφων 12 και 13 του άρθρου 17 του 
ν. 2166/1993 

ζ) Των παραγράφων 10 και 11 του άρθρου 19 του ν 
2166/1993 

2. Από 1.7.1994 καταργούνται οι διατάξεις: 

α) Του άρθρου 2 του α.ν. 798/1948 (ΦΕΚ 248 Α'). 
β) Του άρθρου 79 του α.ν. 1910/1951 (ΦΕΚ 221 Α). 
γ) Της παραγράφου 1 του άρθρου 92 του από 24/9 
- 20/10/1958 β.δ.. 

3. Κάθε άλλη διάταξη γενική ή ειδική που αντίκειται 
στον παρόντα νόνο καταργείται. 


Άρθρο 66 
Έναρξη ισχύος 

Η ισχύς των διατάξεων αυτού του νόμου αρχίζει: 

α. Των διατάξεων των άρθρων 1, 2, 3, 7, 8, 9, 12 
παράγραφοι 1 έως και 8, 10, 12 εκτός της περίπτωσης 
στ' της παραγράφου 6 του άρθρου 5 του ν.δ. 3323/1955, 
όπως αντικαταστάθηκε με την παράγραφο 12 του άρθρου 
12 του παρόντος και 13, 13 παράγραφοι 1 έως και 7, 
14 παράγραφοι 1, 2, 4 και 6, 15, 16 παράγραφοι 1, 2 
περίπτωση β - της παραγράφου 12 του άρθρου 16α του 
ν.δ. 3323/1955 και 5, 18, 19 παράγραφος 10, 20, 23 
παράγραφος 6 από το οικονομικό έτος 1995, για τα 
εισοδήματα ή τις δαπάνες που αποκτώνται ή πραγμα¬ 
τοποιούνται κατά περίπτωση, από την 1η Ιανουαρίου 
1994 και μετά. 

β. Των διατάξεων της παραγράφου 11 του άρθρου 
12 και της περίπτωσης στ' της παραγράφου 6 του 
άρθρου 5 του ν.δ. 3323/1955, όπως αντικαταστάθηκε 
με την παράγραφο 12 του άρθρου 12 του παρόντος, 
για δαπάνες που πραγματοποιούνται από την 1η Ια¬ 
νουάριου 1995 και μετά. 

γ. Των διατάξεων της παραγράφου 3 του άρθρου 
14 από 1η Ιανουαρίου 1995 για τις αμοιβές που κατα¬ 
βάλλονται στους δικαιούχους από την ημερομηνία αυτήν 
και μετά. 

δ. Των διατάξεων της παραγράφου 5 του άρθρου 
14 από 1η Ιουλίου 1994 για τα εισοδήματα που κατα¬ 
βάλλονται στους δικαιούχους από την ημερομηνία αυτήν 
και μετά. 

ε. Των διατάξεων των παραγράφων 2 περίπτωση α' 
της παραγράφου 12 του άρθρου 16α του ν.δ. 3323/1955, 
3 και 4 του άρθρου 16 και των παραγράφων 4 και 5 
του άρθρου 23 για τα εισοδήματα του οικονομικού έτους 

1994. 

στ. Των διατάξεων του άρθρου 17 για δαπάνες που 
αφορούν διαχειριστικές χρήσεις που κλείνουν με 30 
Ιουνίου 1994 και μετά. 

ζ. Των διατάξεων της παραγράφου 1 του άρθρου 
23 για διαχειριστικές χρήσεις που κλείνουν με 30 Ιουνίου 
1994 και μετά. 

η. Των διατάξεων της παραγράφου 9 του άρθρου 
23 από 1η ΜαΤου 1994 και μετά. 

θ. Των διατάξεων των παραγράφων 14 και 15 του 
άρθρου 23 για τα εισοδήματα που αποκτούν οι εταιρίες 
επενδύσεων χαρτοφυλακίου και τα αμοιβαία κεφάλαια 
από 1η Ιανουαρίου 1994 και μετά. 

ι. Των διατάξεων του άρθρου 67 του ν.δ. 3323/1955, 
εκτός της παραγράφου 4, όπως αντικαθίσταται με το 
άρθρο 29 του παρόντος από του οικονομικού έτους 

1995, για εισοδήματα που αποκτώνται από 1 Ιανουαρίου 
1994 και μετά. 

ια. Της διατάξεως της παραγράφου 4 του άρθρου 
67 του ν.δ. 3323/1955, όπως αυτή αντικαθίσταται με 
το άρθρο 29 του παρόντος, από 1η Ιουλίου 1994, για 
τους φόρους που παρακρατούνται από τους υπόχρεους 
από την ημερομηνία αυτή και μετά. 

ιβ. Των διατάξεων του άρθρου 30 για υποθέσεις 
οικονομικού έτους 1994 και μετά. 

ιγ. Της παραγράφου 1 του άρθρου 43 από την 31η 
Δεκεμβρίου 1994. 

ιδ. Των παραγράφων 4, 5. 6, 11, 14, 17, 23, 24, 27. 
31 και 36 του άρθρου 43 από την 1η Ιανουαρίου 1995. 

ιε. Των παραγράφων 7, 10, 12 και 16 του άρθρου 
43 από την πρώτη του μεθεπόμενου μήνα από τη 
δημοσίευση του παρόντος. 

ιστ. Των λοιπών διατάξεων από τη δημοσίευση του 
παρόντος στην Εφημερίδα της Κυβερνήσεως, εκτός 
εάν ορίζεται διαφορετικά από αυτές. 


Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 9 Μαϊου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΊΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 


ΕΣΩΤΕΡΚΩΝ 


Α. Π ΕΠΟΝΗΣ ΑΠ.-ΑΘ. ΤΣΟΧΑΤΖΟΠΟΥΛΟΣ 


ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 


ΔΙΚΑΙΟΣΥΝΗΣ 

Γ. ΚΟΥΒΕΛΑΚΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 9 Μαϊου 1994 

Ο ΕΠΙ ΤΗΣ ΔΚΑ0ΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 

ΕΘΝΙΚΟ Τ Υ ΠΟ Γ ΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤΟΒ 
5234312 

λειτουργούν καθημερινά από 8.00' έως 13.00' 


ΧΡΗΣ ΙΜΕΣ ΠΛΗ ΡΟΦΟ ΡΙ Ε Σ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό ΣολωμοΟ 51 τηλ : 52 48 141 

’Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


1 Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και ηόνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» » 

» 

Β 

» 

30.000 

» 

1.500 

Υ) 

» » 

» 

Γ' 

» 

10.000 

» 

500 

δ) 

» » 

» 

Δ' 

» 

30.000 

» 

1.500 

ε) 

» » 

» 

Αναπτυξιακών Πράξεων 

» 

20.000 

» 

1.000 

στ) 

» » 

» 

Ν.Π.Δ.Δ. 

» 

10.000 

» 

500 

ζ) 

» » 

» 

ΠΑΡΑΡΤΗΜΑ 

» 

5.000 

» 

250 

η) 

» » 

» 

Δελτ. Εμπ & Βιομ. Ιδ. 

» 

10.000 

» 

500 

θ) 

» » 

» 

Αν. Ειδικού Δικαστηρίου 

» 

3.000 

» 

150 

ι) 

» » 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















